|  |
| --- |
| Aningaaserivinnik Nakkutilliisoqarfik  24. juni 2022    J.nr.  /MKO |

|  |
| --- |
|  |

# Aningaasersuinermik ingerlataqarneq pillugu inatsisip allanngortinneqarnera pillugu inatsimmi inatsisinilu assigiinngitsuni aalajangersakkat ilaasa Kalaallit Nunaannut atortuulersinneqarnerat pillugit peqqussut pillugu eqikkaaneq

## Nalinginnaasumik

Aningaasersuinermik ingerlataqarneq pillugu inatsimmi, Kalaallit Nunaannut atortuulersinneqarsimasumi, allannguutit pilersaarutigineqartut pillugit eqikkaaneq, aamma Kalaallit Nunaanni pissutsinut naleqqussaanerit pillugit siunnersuut ataani takuneqarsinnaapput.

Peqqussut 2023-imi ukiup affaata siulliup iluani atortuulersinneqarnissaa naatsorsuutigineqarpoq.

1. EU-mut tunngatillugu

EU-mi inatsisitigut pituttuisumik akuersissutinut innersuussinerit aallaaviatigut peerneqarput. Inatsisitigut pituttuisumik akuersissutit ataasiakkaat Kalaallit Nunaannut atortuulersinneqarput, aamma taakkununnga innersuussinerit tamanna naapertorlugu allanngortinneqarput.

Taarsigassarsiniartarfinnik aamma aningaasaliisarfinnik aningaasaliissutit pillugit nakkutilliinikkullu piumasaqaatit pillugit Kalaallit Nunaannut inatsimmi peqqussutip massuma peqatigisaanik allannguutit aalajangersakkanut aalajangersimasunut tunngasut ikkunneqarput. Allannguutit taakku kalaallit Nunaanni eqqartuussisarnermi peqqussutinik tulliuttunik naammassinnipput:

* Ingasaassisumik nutaanik aningaasaliissuteqarnermut annertussuseq, net stable funding ratio, aningaasaliissutinut tunngaviit aamma akiligassat nalikillilerneqarnissamut naleqquttut pillugit piumasaqaatit, illuatungerisap akiligassanik akiliinnginnissaanut aarlerinaateqarnera, niuerfinni aarlerinaatit, illuatungerisanut qitiusunut tunngatillugu ajutooratarsinnaaneq, ajutooratarsinnaanerit annertuut aamma nalunaarutiginnittussaanermik- paasissutissiisussaanermillu piumasaqaatit (CRRII) pineqartillugit (EU) nr. 575/2013-p allanngortinneqarnera pillugu Europa-Parlamentip aamma Siunnersuisoqatigiit peqqussutaat (EU) 2019/876 20. maj 2019-imeersoq.
* Akiligaassat akiligassalimmit sumiginnagaasimasut (NPE) pissutigalugit ajunaarutit matussussuserneqarnissaannut minnerpaaffissatut piumasaqaat pineqartsillugu, peqqussutip EU) nr. 575/2013-p allanngortinneqarneranik Europa-Parlamentip Siunnersuisoqatigiillu peqqussutaat (EU) 2019/630, 17. april 2019-imeersoq.
* Nunarsuarmi siammaattumik nappaalanermut covid-19-imut qisuariaatitut aaqqiinerit pineqartillugit (CRR Covid-19-inut tunngassuteqartunik aaqqiinerit) pillugit peqqussutip (EU) nr. 575/2013-p aamma (EU) 2019/876-p allanngortinneqartinneqarneri pillugit Europa-Parlamentip Siunnersuisoqatigiillu peqqussutaat (EU) 2020/873, 24. juni 2020-imeersoq.

1. Allannguutit pillugit eqikkaaneq

Ataani aningaasersuinermik ingerlataqarneq pillugu inatsimmi, Kalaallit Nunaannut atortussanngortinneqartumi, tulleriiaarneqarnissamissut aningaasersuinermik ingerlataqarneq pillugu inatsimmi aalajangersakkat allanngortinneqarneri nassuiarneqarput.

## § 1

Peqqussutip atuuffii pillugit aalajangersakkanik § 1 imaqarpoq.

Aalajangersakkamut allannguutit peqqussummi aalajangersakkani allani allannguinerit kinguneraat.

§ 64, imm. 3-miit § 64, imm. 4-mut, § 64 e, imm. 1, aamma § 351, imm. 1, 2 aamma 6-imiit 9 ilanngullugu,  aningaasersuinermut piginnittutut ingerlatseqatigiiffinnut sillimmasiisarnermullu piginnittutut ingerlatseqatigiiffinnut atuutissasut, §§ 176-miit 178 ilanngullugu, § 182 b-miit 182 f ilanngullugu, § 245 a, imm. 3, §§ 245 b aamma 260, § 266, imm. 1, §§ 271 aamma 274-miit 276 ilanngullugu, §§ 310, 312, 313, 313 b aamma 344 d aningaasersuinermut piginnittutut ingerlatseqatigiiffinnut atuutissasoq, § 64 d erseqqissumik sillimmasiisarnermut piginnittutut ingerlatseqatigiiffinnut atuutissasoq, § 260, § 264, imm. 5, nr. 13, § 266, imm. 1, §§ 274-276 piginnittutut ingerlatseqatigiiffinnut akuukkanut atuutissasoq, allannguutit kinguneraat. Tamatuma saniatigut § 1, imm. 2, oqaaseqatigiit sisamaat atorunnaarsinneqassaaq. Tamanna inatsisini massakkut atuuttuni innersuussutit § 1, imm. 2, oqaaseqatigiit sisamaanni peqqussut aqqutigalugu § 1, imm. 2, oqaaseqatigiit aappaannut ilanngunneqartussaaneranik pissuteqarpoq.

## § 5

Inatsisip nassuiaataanik § 5 imaqarpoq.

§ 5, imm. 1, nr. 6:Peqqussut aqqutigalugu § 5, imm. 1 nr. 6 allanngortinneqarpoq.

Aningaasersuinermik institutti suliffeqarfiusoq suliffissuaqarnermi piginnittutut ingerlatseqatigiiffiuinnaanngitsoq, aningaasersuinermik instituttip nassuiarneqarneranut ilanngunneqarpoq. Tamatuma saniatigut aalajangersagaq allanngortinneqanngilaq, taamaalilluni aningaasersuinermik institutti taarsigassarsisitsisarfiunngitsutut imaluunniit aningaasateqarfinnut niueqatigiinnermi akunnermiliuttartutut ingerlatsiviunngitsutut suli nassuiarneqarpoq, aamma aningaasaliinernik agguagarsianik pissarsinissamik imaluunniit ilanngussaq 2-mi, nr. 2-miit 12 ilanngullugu aamma 15-imi suliniutit taaneqartut suliniutigineqarnerat pingaarnertut suliniutigineqartussaapput.

§ 5, imm. 1, nr. 10: Peqqussut aqqutigalugu § 5, imm. 1 nr. 10, litra a allanngortinneqarpoq.

Piginneqatigiiffittut pingaarnerusutut, suliffeqarfinni ingerlatseqatigiiffittut piginnittumit aalajangiisutut sunniuteqarfigineqartumit, aningaasersuinermik suliffeqarfiusunit imaluunniit aningaasersuinermik instituttiusunit, aningaasaliissutinit agguagarsianik peqarnissamik suliaqarneq taamaallaat imalunniit pingaarnertut suliaqartutut, aningaasersuinermik piginnittutut ingerlatseqatigiiffik massakkut nassuiarneqarnera, allannguutip kinguneraa.

Tamatuma saniatigut suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut, minnerpaamik ataaseq aningaasersuinermik suliffeqarfiuppat, aamma piginneqatigiiffiup pingaarnerusup pigisaasa nalillit patajaallisakkat 50 pct.-ii sinnerlugit suliffeqarfinnut ingerlatseqtigiiffittut piginnittumit aalajangiisutut sunniuteqarfigineqartunut, aningaasersuinermik suliffeqarfiusunut imaluunniit aningaasersuinermik instituttiusunut atasssuteqarpata, pingaarnertut aningaasersuinermik imaluunniit aningaasersuinermik instituttitut suliffeqarfiunissaat ilanngunneqarpoq.

Peqqussutip § 5, imm. 1, nr. 6-ia malillugu naleqqussaaneq aqqutigalugu, aningaasersuinermik piginnittutut suliffeqarfiunersut pillugit aningaasersuinermik instituttit naliliinermi ilanngunneqarput. Taamatuttaaq aalajangersagaq allanngortinneqarpoq, taamaalilluni paasinarsisitsissut naleqquttoq tassaalerluni ingerlatseqatigiiffissuup naatsorsuutaani kaaviaartitaasa oqimaaqatigiissinneqarnerat. Uani pigisat nalillit 50 pct.-ii sinnerlugit suliffeqarfinnut ingerlatseqatigiiffittut piginnittumit aalajangiisutut sunniuteqarfigineqartunut, aningaasersuinermik suliffeqarfiusunut imaluunniit aningaasersuinermik instituttiusunut, attuumassuteqassapput.

Imm. 1, nr. 27: Suliffeqarfiup pisiortorfiullu akornanni aaqqissuussinerit sunaagaluartulluunniit, aaqqissuussinerit malitsigisaanik suliffeqarfiup nammineq suliarisassaraluanik, ingerlatsinermik, sullissinermik imaluunniit suliniutinik pisiortorfiup suliaqarnera, suliffiup ilaata suliffimmut ilaajunnaarsillugu avissaartitsinermi ilaalernerat, allannguutip kinguneraa.

Sillimmasiisarfinnut suliffiup ilaata suliffimmut ilaajunnaarsillugu avissaartinneqarnera ima nassuiarneqassaaq, tassaalluni sillimmasiisarfiup sullissisullu akonanni aaqqissuussineq suugaluartorluunniit, tassani sullissisoq toqqaannartumik ingerlatsisuulluni imaluunniit suliap ilaata suliffimmut ilaajunnaarsillugu avissaarteqqinneqarnera aqqutigalugu, sullissinermik suliniummilluunniit, sillimmasiisarfiup nammineq suliassaraluanik, ingerlatsinermik ingerlatsisuulluni.

Imm. 1, nr. 36: Aningaasaliissutinut kasuussaaannaveeqqutitut piumasaqaatit ataqatigiissisat nassuiaataata naleqqussarneqarneqarsinnaanera allannguutip kinguneraa, taamaalilluni SIFI-mut kasuussaannaveeqqut siunnersuutigineqartoq sillimaffigineqarsinnaanngussammat. Aningaasaliissutinut kasuussaaannaveeqqutitut piumasaqaatit ataqatigiissisat tamatuma kingorna ima nassuiarneqassapput, tassaalerlutik piviusumik pingaarnertut aningaasaliissutit, nr. 37 malillugu aningaasaliissutit atatiinnarneqarnissaannut kasuussaannaveeqqummut piumasaqaat naammassiniarlugu pisariaqartinneqartut, nr. 38 malillugu suliffeqarfimmut immikkut ittumik akit appariartornerannut qaffariartortarnerannulluunniit naleqqiullugu aningaasaliissutinut kasuussaannaveeqqut, nr. 41 malillugu SIFI-mut kasuussaannaveeqqut, nr. 42 malillugu G-SIFI-mut kasuussaannaveqqqqut aamma nr. 44 malillugu systemiskiusumik kasuussaannaveqqut.

Imm. 1, nr. 41: SIFI-mut kasussaannaveqqut aningaasaliissutinut tunngavittut, § 308 malilllugu systemimut pingaaruteqartumik aningaasersuinermik instituttip, 125 a, imm. 5 malillugu ataasiakkaanut, ilaannakoortumik patajaallisakkamik, patajaallisakkamillu tunngavittut atatitassaatut nassuiarneqarnera allannguutip kinguneraa.

Imm. 1, nr. 42: SIFI-mut kassuussaannaveqqummut akigititaq, akigititatut systemut pingaaruteqartumik aningaasersuinermik instituttip, SIFI-mut kasuussaannaveqqummi naatsorsorneqarneranut atussagaa, aamma 125 g malillugu taassuma aalajangerneqarnissaa allannguutip kinguneraa.

Imm. 1, nr. 43: Ingasaassisumik nutaanik aningaasaliissuteqarnernut annertussuseq pillugu kasuussaannaveeqqutip aningaasaliissutinut tunngavittut, CRR-imi aamma CRR II- i artikili 92, imm. 1a malillugu G-SIFI-p atatitassaattut nassuiarneqarnera allannguutip kinguneraa.

Imm. 1, nr. 71: Akiligassat nalikillilerneqarnissamut naleqquttut, pisussaaffittut, akiligassaqarfigisanit aningaasaliisunillu allanit aningaasaliissutinut annaasaqaataasinnaasunut ilaasutut, aamma § 267 a, imm. 1-imi, imaluunniit § 267 e-mi ilaatinneqartutut nassuiarneqarnerat allannguutip kinguneraa.

Imm. 1, nr. 72: Sakkuutit nalikilliliinissamut naleqquttut kingusinnerusukkut inissinneqartut, sakkuutitut CRR-imi artikilimi 72 a-mi, artikili 72 b-mi, imm. 2 aamma 2-mi, aamma artikili 72 c-mi piumasaqaatinik naammassinnitutut nassuiarneqarnerat allanguutip kinguneraa.

Imm. 1, nr. 73: Suliffeqarfittut atorunnaarsinneqarnissamik suliniutinut ilaatinneqartutut, § 259 malillugu atorunaarsitsinissamut pilersaarummi atorunnaarsinneqarnissamik suliniuteqarfigineqartunut ilaasutut, imaluunniit suliffeqarfittut § 260 tunngavigalugu ingerlatseqatigiiffissuaq pillugu atorunnaarsinneqarnissamik pilersaarummi suliarineqartumi suliniuteqarfigineqartunut ilaasutut, suliffeqarfiup atorunnaarsinneqarnissamik suliniuteqarfigineqartup nassuiarneqarnera allannguutip kinguneraa.

Imm. 1, nr. 74: Ingerlatseqatigiiffissuartut atorunnaarsinneqarnissamik suliniuteqarfigineqartut taassumalu suliffeqarfiutaatut ingerlatseqatigiiffittut piginnittumit aalajangiisutut sunniutqarfigineqartutut imaluunniit taarsigassarsiniartarfittut, qitiusumik suliffeqarfimmut aalajangersimasumik attaveqartutut, aamma qitiusumik suliffeqarfimmi tassani, minnerpaamik ataaseq taarsigassarsiniartarfittut imaluuniit qitiusumik suliffeqarfiup atorunnaarsinneqarnissamik suliniuteqarfigineqarnerata nassuiarneqarnera allannguutip kinguneraa. Taarsigassarsiniartarfiit aamma qitiusumik suliffeqarfiup suliffeqarfiutai ingerlatseqatifiiffittut piginnittumit aalajangiisutut sunniuteqarfigineqartut aamma ingerlatseqatigiiffissuarmut atorunnaarsinneqarnissamik suliniuteqarfigineqartumut ilaapput.

Imm. 1, nr. 75: Suiaassuseq apeqqutaatinnagu akissarsiaqartitsinermut politikkimik taaguineq akissarsisitsisarnermi politikkitut, atorfillip suiaassusaa qanoq ikkaluarpalluunniit, akissarsiaqartitsinermut politikki sulianut assigiinnut imaluunniit sulianut naleqatigiinnut naligiimmik akissarsiaqartitsinermik tunngaveqartumik politikkip eqqunneqarnera, allannguutip kinguneraa.

## § 14

§ 14 malillugu suliffeqarfiit aningaaserivimmik ingerlatsinissamik akuersissummik qinnuteqartut, Aningaaserivinnik Nakkutilliisoqarfimmut paasissusissanik arlalinnik nassiussissapput, taamaalilluni Aningaaserivinnik Nakkutilliisoqarfik suliffeqarfiup piumasaqaatinik naammassinnissinnaanersoq nalilersorsinnaaniassammagu, tamanna ilaatigut immikkut ittumik aningaasaliissutinut, aqutsisut piginnaasaannut isumalluutaannullu, matumani qinnuteqartup suleriaasii aamma allaffissornikkut pissusii illersorneqarsinnaasuusariaqarneri ilanngullugit, atuuppoq.

Peqqussut aqqutigalugu  § 14, imm. 1, nr. 6-imut) “matumani § 71-imi piumasaqaatit naammassineqarsimanissaat ilanngullugit,« ilanngunneqassaaq. Aningaasersuinermik suliffeqarfiit illersorneqarsinnaasunik suleriaaseqassasut aamma allaffissornikkut pissutsit illersorneqarsinnaassasut kiisalu § 71-imi piumasaqaatit naammassineqassasut, taakku § 14-imi piumasaqaatinik naammassinnissagunik, suliffeqarfiup eqeersimaartumik aqunneqarneranut ilutsinik tunngassuteqarput, allannguutip kinguneraa.

Aammattaaq § 14, imm. 7-imi allannguisoqarpoq, taamaalilluni “§ 70, imm. 4” “§ 64 e, imm. 1”-imik taarserneqarpoq. Tamanna allanngortitsinerup malitsigaa, tassami § 70, imm. 4 atorunnaarsinneqassaaq aamma § 64 e, imm. 1-p § 70, imm. 4 taarsissavaa, aningaasersuinermillu suliffeqarfinni siulersuisunut piumasaqaatit annertusissallugit.

## § 43

Aningaaserivinni tigussaasumillu sallunaveeqquteqarluni taarsigassarsisitsisarfinni, aningaasaateqarfinnut niueqatigiinnermi akunnermiuliuttartutut ingerlatsivinni, nunani allani aningaaseriviit aningasaliinermullu suliffeqarfiit immikkoortortaqarfiini kiisalu § 9 a-mi ilaasut tuniniaasartut, aningaasersuinermik sakkuutit pillugit siunnersuinermik sullissisutut sulisunut, inuussutissarsiornermut ministerip piginnaasassat pillugit malittarisassanik aalajangersaasinnaasoq aningaasersuinermik ingerlataqarneq pillugu inatsimmi § 43, imm. 4-mi takuneqarsinnaavoq. Aningaaserivinni tigussaasumillu sallunaveeqquteqarluni taarsigassarsisitsisarfinni sulisunut, inigisassarsiornermi akiligassarsisinnaaneq pillugu isumaqatigiissutinik saqqummiussisartunut, neqerooruteqartartunut, siunnersuisartunut imaluunniit allaffissornikkut ingerlatsisutut sulisunut piginnaasassat pillugit inuussutissarsiornermik ministeri aammattaaq malittarisassanik aalajangersaassaaq.

Aningaasaliinermik ingerlatsineq pillugu suliffeqarfiit piginnaatitsissummik aalajangersakkamut aamma aalajangiinissamut piginnaatitsissummut ilaanerat, allannguinerup kinguneraa. Aningaasaliinermik ingerlatsineq pillugu suliffeqarfinni sulisunut piginnaasassat pillugit inuussutissarsiornermik ministerip malittarisassanik aalajangiisinnaanngornissaa allannguinerup kingunerissavaa. Aningaasaliinermik ingerlatsineq pillugu suliffeqarfiit, aningaasaliineq pillugu siunnersuinissamik akuersissuteqartut, piginnaasat pillugit piumasaqaatit pillugit nalunaarusiamut ilaatinneqarnissaannut piginnaatitsissut atorluarneqarsinnaavoq.

## § 50

Aningaasersuinermik ingerlataqarneq pillugu inatsimmi § 50, imm. 4 malillugu aningaaserivinni aningaasanik agguagassanik sipaagaqarneq pillugu Aningaaserivinnik Nakkutilliisoqarfik malittarisassanik erseqqinnerusunik aalajangersaasinnaavoq, matumani aningaasat taakku inissinneqarneri, allaffissornikkut ingerlanneqarneri, naatsorsuutit, kukkunersiuineq kiisalu sullitanut paasissutissiisarnerit ilanngullugit. Aningaasat pappiaqqani nalilinni inissinneqarsinnaanerat pillugu Aningaaserivinnik Nakkutilliisoqarfik aammattaaq erseqqinnerusunik malittarisassiussaaq, matumani qitiusumik pappiaqqanik nalilinnik nalunaarsuisarfimmi nalunaarsuineq, aningaasanut atukkanut takussutisiaq, nalillit naatsorsorneqarnerat inissinneqarnerallu ilanngullugit.

Aningaasersuinermik ingerlataqarneq pillugu inatsimmi § 50, imm. 4, oqaaseqatigiit aappaanni oqaasertaliussat allanngortinneqarput, taamaalilluni pappiaqqanik nalilinni aningaasanik inissiineq aamma pigisanik nalilinni anigaasaliinerup akilersorneqarnera pillugu Aningaaserivinnik Nakkutilliisoqarfik malittarisassanik erseqqinnerusunik malittarisassiorsinnaalerluni, matumani qitiusumik pappiaqqanik nalilinnik nalunaarsuisarfimmi nalunaarsuineq nalunaarsukkallu pisortatigoortumik peerneqarnissaat pillugit, aningaasanut atukkanut takussutisiaq nalillit naatsorsorneqarnerat inissinneqarnerallu ilanngullugit.

## § 64

Aningaasersuinermik ingerlatsinermik suliffeqarfimmi siulersuisunut pisortanullu sulinissamut naleqquttuunissamik assuarnaatsuunissamullu piumasaqaatit § 64, imm. 1-p massakkut atuuttup aalajangersarpai. Aningaasersuinermik ingerlatsineq pillugu piginnittutut ingerlatseqatigiiffinni aamma sillimmasiisarneq pillugu piginnittutut ingerlatseqatigiiffinni siulersuisuni ilaatortanut pisortanullu imm. 1 malillugu sulinissamut naleqquttuunissamut assuarnaatsuunissamullu piumasaqaatit suut atussanersut aningaasersuinermik ingerlatsineq pillugu inatsimmi aalajangersakkami massakkut atuuttumi § 64, imm. 3-mi takuneqarsinnaavoq.

Imm. 3:Imm. 1-imi pisussaaffiit eqqortinneqarnissaat aningaasersuinermik suliffeqarfimmit nakkutigineqarnissaasa erseqqissaavigineqarnera, allannguutip kinguneraa.

Imm. 4: Piginnittutut ingerlatseqatigiiffimmi akuukkami pisortaaneqarfimmi siulersuisunilu ilaasortanut imm. 1-imi nr. 1-imiit 4 ilanngullugu aamma nr. 6, imm. 2 aamma 3 taatuttaaq atuutissasut, allannguutip kinguneraa.

## § 64 c

§ 64 c malillugu aningaaseriviup, § 71, imm. 1 malillugu suliffeqarfimmik aqutsinerminut atatillugu instituttip sulisui pinngitsuugassaanngitsut kinaassusersissavai.

Aningaaseriviit, SIFI-iit aamma G-SIFI-iit sulisut pinngitsuugassaanngitsut § 64, imm. 1-imi sulinissamut naleqquttuunissaannik assuarnaatsuunissaannillu piumasaqaatinik eqqortitsinissaanik pisussaaffeqarnerat allannguutip kinguneraa.

## § 64 d

§ 64 d malillugu gruppe 1-imi sillimmasiisarfiup § 71, imm. 1 malillugu suilffeqarfimmik aqutsinerminut atatillugu suliffeqarfiup sulisui pinngitsuugassaanngitsut kinaassusersissavai.

Imm. 5:Gruppe 1-imi sillimmasiisarfiup taamatuuttaaq § 64, imm. 1-imi suliffeqarfiup sulisui pinngitsuugassaanngitsut sulinissamut naleqquttuunissaannik assuarnaatsuunissaannillu piumasaqaatinik eqqortitsinissaanik pisussaaffeqarnerat allannguutip kinguneraa.

Imm. 6:Nr. 1-imiit 5 ilanngullugu taamatuttaaq sillimmasiisarfinnut piginnittutut ingerlatseqatigiiffinnut atuunnerat allannguutip kinguneraa.

## § 64 e

Aningaasersuinermik ingerlatsinermik suliffeqarfimmi siulersuisut, suliffeqarfiup suliniutaanik taamaammallu suliniutinut taakkununnga atasunik ajutooratarsinnaanerit pillugit ilaasortamik ataatsimoorussamik ilisimasaqarnissaat, suliaminnut piginnaaneqarnissaat aamma misilittagaqarnissaat qulakkiissaagaat, aningaasersuinermik ingerlatsineq pillugu inatsimmi § 70, imm. 4-p massakkut atuuttup malitsigaa.

Siulersuisut ataatsimoorussamik naleqquttuunissaannik piumasaat § 70-imit, pingaarnertut siulersuit suliassaannik pisussaaffiinillu imaqartup, aalajangersakkamut nutaamut § 64 e-mut nikisinneqarnera allannguutip kinguneraa, taamaalilluni siulersuisut ataatsimoorussamik naleqquttuunissaannik piumasaqaat naleqquttuunissaq assuarnaatsuunissarlu pillugit piumasaqaatit allat ilassutaattut ikkunneqarluni. Taamaalilluni aningaasersuinermik ingerlataqarluni suliffeqarfinni naleqquttunissaq assuarnaatsuunissarlu pillugit piumasaqaatit allannguinerup kingorna ataatsimuulissapput.

Tamatuma peqatigisaanik taarsigassarsisitsiniartarfinni anginerusuni, pisariaqartinneqartumik misilittagaqarnissap qanoq isigineqarnera pillugu minnerpaaffissaq aalajangersarneqarpoq.

Gruppe 1-imi aamma 2-mi aningaaseriviit aamma tigussaasumik sallunaveeqquteqarluni taarsigassarsisitsisarfiit annerusut, aningaasersuinermik ingalataqartumit suliffeqarfimmit attuummassuteqartumit allamit siulersuisuminni ilaasortap minnerpaamik ataatsip aqutsinermik misilittagaqarnissaa, minnerpaatut piumasaqaatit kinguneraat.

## § 70

§ 70 imm. 4 atorunnaarsinneqassaaq. Aningaasersuinermik ingerlatsinermik suliffeqarfimmi siulersuisut, suliffeqarfiup suliniutaanik taamaammallu suliniutinut taakkununnga atasunik ajutooratarsinnaanerit pillugit ilaasortamik ataatsimoorussamik ilisimasaqarnissaat, suliaminnut piginnaaneqarnissaat aamma misilittagaqarnissaat qulakkiissaagaat, maannamiit § 64 e-mi takuneqarsinnaanngussaaq.

## § 72 a

Suliffiup ilaata suliffimmut ilaajunnaarsillugu avissaartinneqarnera pillugu § 72 a-imi oqaasertaliussat peqqussut aqqutigalugu allanngortinneqarput.

Aningaaseriviit, suliffeqarfiit aningaaseriviunngitsut inuuniutigalugu imaluunniit ingerlatsinerminni pingaartutut ilaatillugu aningaasanik pigisanilluunniit allanik utertitassanik tigusisartut, tigussaasumik sallunaveeqquteqarluni taarsigassarsititsisarfiit, aningaasateqarfinnut niueqatigiinnermi akunnermiliuttartutut ingerlatsiviit aamma aningaasersuinermik ingerlatsinermik suliffeqarfiit suliffeqarfimmik ilaanik suliffimmut ilaajunnaarsillu avissaartitsisinnaanerat § 72 a, imm. 1-p periarfissaliissutigaa.

Taanna malittarisassat imm. 3-mi aalajangersarneqartut malitsigisaanik malittarisassanik naammassinninngippat, suliffiup ilaata suliffimmut ilaajunnaarsillugu avissaartinneqarneri suugaluartulluunniit unitsinneqarnissaat pillugu Aningaaserivinnik Nakkutilliisoqarfik aalajangiisinnaasoq, § 72 a, imm. 2-p malitsigaa.

Suliffiup ilaata suliffimmut ilaajunnaarsillugu avissaartinneqarnera pillugu inuussutissarsiornermut ministeri malittarisassanik ersarinnerusunik aalajangersaasinnaanerissa periarfissaliissutigineqartoq § 72 a, imm. 3-p kinguneraa, matumani ilaatigut aqutsineq, nakkutilliineq, suliffiup iluani najoqqutassat, soqutigisat aporaannerat, pisiortorfimmi isersinnaatitaanermut pisinnaatitaaffiit, suliffiut ilaata suliffimmut ilaajunnaarsillugu avissaartinneqarnera pillugu isumaqatigiissut, ingerlatseqatigiiffissuup iluani suliffiup ilaata suliffimmut ilaajunnaarsillugu avissaartinneqarnera aamma Aningaaserivinnik Nakkutilliisoqarfimmut nalunaarutiginnineq pillugit malittarisassat ilanngullugit. Siusinnerusukkut § 72 a, imm. 1 suliffiup ilaata suliffimmut ilaajunnaarsillugu avissaartinneqarnera pillugu malittarisassanik aalajangersaanissamut inuussutissarsiornermut ministerimut assigisaanik periarfissaliissivoq, kisianni periarfissaliissut nutaamik oqaaserneqarnermigut atitunerusumik atuuffeqalerpoq.

Peqqussummi tulliuttuni allannguinerit innersuussutigineqarput:

§ 2, nr. 5.

## § 72 b

§ 72 b er nutaajuvoq.

Sillimmasiisarfinnut suliffiup ilaata suliffimmut ilaajunnaarsillugu avissaartinneqarnera pillugu malittarisassanik immikkut ittunik § 72 b imaqarpoq. Suliffiup ilaata suliffimmut ilaajunnaarsillugu avissaartinneqarnera pillugu malittarisassat ilaatigut sillimmasiisarfiit, suliffiup ilaata suliffimmut ilaajunnaarsillugu avissaartinneqarnerani, suli suliassanut sullissisumit suliarineqartunut, akisussaasuunerisa qulakkeerneqarnissaat siunertarivaa, kiisalu Aningaaserivinnik Nakkutilliisoqarfiup suli eqeersimaartumik nakkutilliisinnaanera qulakkiissallugu. Suliffiup ilaanik suliffimmut ilaajunnaarsillugu avissaartitsisoqartillugu sillimmasiisarfiit taammaammat suliassanut aqutsisinnaanertik, aamma sillimmasiisarfiit pisariaqartinneqartumik suliassat suliarineqarnissaannut sunniuteqarnissartik qulakkiissavaat.

## §§ 77 a-miit i-mut

§§ 77 a-miit 77 i-mut akissarsiaqartitsineq pillugu malittarisassanik imaqarpoq.

§ 77 a, imm. 1, nr. 4, oqaaseqatigiit siulliit:Siulersuisunut, pisortanut sulisunullu allanut, suliffeqarfiup ingerlatseqatigiiffissuup suliniutaanut aningaasaliinermut tunngatillugu annaasaqaratarsinnaaneranut pingaarutilimmik sunniuteqartunut allanngorartumik akissarsiat ilaasa minnerpaamik 50 pct.-ii, allanngorartumik akissarsiat piffissami naatsorsorneqarfianni, piginneqataassutit, imaluunniit suliffeqarfiup inatsisitigut sannaa apeqqutaatillugu, assinganik piginneqataassutsinik, piginneqataassutsinik tunngavilinnik sakkuutinik imaluunniit sakkuutinik assiigisaannik, suliffeqarfiup aningaasanik atortinneqarnissaanut tatiginninnermik ersersitsisunik naligiissitsiviunissaat allannguutip kinguneraa.

§ 77 a, imm. 1, nr. 5: Sulisunut pingaarutilinnut annertuumik ajutooratarsinnaanermik inissiisinnaasunut kinguartitsisinnaanermut piffissaliussap ukiunit minnerpaamik pingasunit ukiunut minnerpaanut sisamanut annertusineqarpoq aamma siulersuisunut pisortanullu minnerpaamik ukiunit sisamaniit minnerpaamik ukiunut tallimanut annertusineqarluni. Akissarsianik nikerartunik sulisunut pingaarutilinnut annertuumik ajutooratarsinnaanermik inissiisinnaasunut suliffeqarfiup minnerpaamik 40 pct.-imik, aningaasallu annertunerusut pineqartillugit 60 pct.-imik akiliisarnera, taamaalilluni piffissami minnerpaamik ukiuni sisamani pissaaq, aallartissallunilu piffissami naatsorsuiffiusumi ukiup ataatsip qaangiunnerani aamma siulersunut pisortanullu minnerpaamik ukiut tallimat qanngiunneranni pissalluni, ukiut ingerlaneranni assigiimmik agguarneqartunik imaluunniit piffissap naajartornerani agguarsiap alliartortinneratigut pissalluni.

§ 77 b, imm. 1: Naalagaaffiup aningnaasalissutinut aningaasaliissutai pillugit inatsimmut aamma aningaasersuinermi aalaakkaanissaq pillugu inatsimmi innersuussinerit peerneqarnissaat allannguinerup kingunerivaa. Inatsisit taakku marluk atorunnaarsinneqarnikuupput.

§ 77 d, imm. 1, oqaaseqatigiit aappaat: Suliffeqarfiup akissarsiaqartitsinerminut politikkiata suiaassusersiuinnginnissaa allannguutip kinguneraa.

§ 77 g, imm. 1:§ 77 g, imm. 1-p atorunnaarsinneqarnissaa allannguutip kinguneraa. Tamatuma kingorna aningaaserivinnut, tigussaasumik sallunaveeqquteqarluni taarsigassarsititsisarfinnut aamma aningaasateqarfinnut niueqatigiinnermi akunnermiliuttartutut suliffeqarfiusunut I-inut ingerlatseqatigiiffissuarni aningaasarsiaqartitsineq pillugu malittarisassat erseqqinnerusut, akissarsiaqartitsinermut politikki pillugu aamma aningaaserivinni, tigussaasumik sallunaveeqquteqarluni taarsigassarsititsisarfinni aamma aningaasateqarfinni niueqatigiinnermi akunnermiliuttartutut suliffeqarfiusuni I-ini, aningaasersuinermik ingerlatsinermik suliffeqarfinni, aningaasersuinermik piginnittutut ingerlatseqatigiiffimmi aamma aningaasaliineq pillugu peqatigiiffiinni akissarsisitsisarneq pillugu malittarisassat erseqqinnerusut nalunaarummi aalajangersarneqarumaarput.

§ 77 g, imm. 3, imm. 2-nngortoq: Sulisut, ingerlatseqatigiiffissuup ataatsip iluani suliniutaat, ingerlatsivimmut aalajangiisuusutut sunniuteqarfigineqartumut pingaarutilimmik sunniuteqartut, aqutsisutut akisussaaffiit aamma nakkutilliinissamik suliassat, pingaarnertut niuernermik ingerlataqartumik immikkoortortaq pillugu aamma sulisut pingaarnertut ingerlatseqatigiiffissuup aningaasaliinermut tunngatillugu annaasaqaratarsinnaaneranut pingaarutilimmik sunniuteqartunut pillugit, aamma taakku ingerlatseqatigiiffissuup ataatsip iluani suliniutaat, ingerlatsivimmut aalajangiisuusutut sunniuteqarfigineqartumut pingaarutilimmik sunniuteqartut sulisut suussusaat allat, nassuiaanermi aalajangiinermut tunngaviit malillugit, sulisut, taakku ingerlatseqatigiiffissuup aningaasaliinermut tunngatillugu annaasaqaratarsinnaaneranut pingaarutilimmik sunniuteqartut, Kommissionip suliassiissutiginninneq pillugu peqqussutaa malillugu toqqarneqarnissaat, aningaaseriviup, tigussaasumik sallunaveeqquteqarluni taarsigassarsititsisarfiup aamma aningaasateqarfinnut niueqatigiinnermi akunnermiliuttartutut suliffeqarfiup I-p, aningaasersuinermik piginnittutut ingerlateqatigiiffiup aamma piginnittutut ingerlatseqatigiiffiup akuukkap allanngortinneqarnerani qulakkeerneqassappput.

Aalajangersagaq Kalaallit Nunaanni pissutsinut imaalillugu naleqqussagaavoq, peqqussut taaneqartoq § 77 h, imm. 1 malillugu nalunaarusiornikkut atortuulersinneqassalluni. Tamanna siunnerusukkut, peqqussutikkut (EU) nr. 575/2013-ikkut taarsigassarsisitsisarfinnut akiliisinnaassuseqarnissamut matussusiisinnaaneq pillugu piumasaqaatit pineqartillugit, malittarisassanut ilassutit pillugit peqqussummi 2015/61/EU-mi suliarineqarnikuuvoq. Peqqussutip atortuulersinneqarnissaanut periarfissaliissut peqqussutikkut nr. 1096-ikkut 29. juni 2022-imeersukkut eqqunneqarpoq.

Peqqussutip sinnerata peqatigisaanik allannguut atortuulersinneqassanngilaq, tassami peqqussutip atortuulersinneqarnissaa pillugu nalunaarut atortuulersinneqarnissaminut piareerneqaqqaassammat.

§ 77 h, imm. 4:Ingerlatseqatigiiffissuarni akissarsisitsisarneq pillugu malittarisassat malinneqarnissaat pillugit inuussutissarsiornermik ministerip malittarisassanik erseqqinnerusunik malittarisassiornissamut piginnaatitaaneranut aamma aningaasersuinermut piginnittutut ingerlatseqqatigiiffiit ilaatinneqalernerat, allannguinerup kinguneraa. Tamanna § 77 h, imm. 1-miit 3 ilanngullugu periarfissaasinnaasut assigaat.

## § 78

§ 78-imi aalajangersagaq atuuttoq malillugu, aningaasersuinermik suliffeqarfik akit appartarnerinut qaffattarnerinullu aningaasatigut ajutooratarsinnaanermut akuersissuteqassappat imalunniit qularnaveeqqutinik tulliuttuni taaneqartunit tigusinissaa siulersuisut akuersissuteqarneranik piumasaqaatitaqarpoq 1) aningaasersuinermik suliffeqarfimmi siulersuisuni ilaasortanit aamma pisortanit imaluunniit 2) suliffeqarfinnit inuit taaneqartut toqqaannartumik toqqaannanngikkaluartumilluunniit aningaasaliissutinik minnerpaamik 10 pct.-inik imaluunniit taasisinnaanermut pisinnaatitaaffinnik pigisaqartut imaluuniit suliffeqarfimmi aqutsisunut pingaarutilimmik sunniuteqarsinnaasut, siulersuisuni ilaasortaasut imaluunniit pisortaasut. Akit appartarnerinut qaffattarnerinullu aningaasatigut ajutooratarsinnaanerit taamaattut illersorneqarsinnaanerat ingerlanneqarnerallu pisortaaneqarfiup siulersuisullu aammattaaq nakkutigissavaat.

Inunni suliffeqarfimmut qanittutut taasani, inuit suliffeqarfimmi suliffeqarfimmit pineqartumit taarsigassarsitinneqartumi, aamma aningaasaliissutinik minnerpaamik 10 pct.-inik imaluunniit taasisinnaanermut pisinnaatitaaffinnik pigisaqartut imaluuniit suliffeqarfimmi aqutsisunut pingaarutilimmik sunniuteqarsinnaasut imaluunniit siulersuisuni ilaasortaasut ilaatinneqalernerat allannguutip kinguneraa. Pingaarutilimmik sunniuteqarneq assersuutigalugu pisuni, naak agguagarsiat 10 pct.-it ataakkaluaraat, aktiaatillit isumaqatigiissutit, malittarisassat malillugit pisinnaatitaaffiit imaluunniit assigisaat aqqutigalugit aningaasersuinermik suliffeqarfimmut pingaarutilimmik sunniuteqarnerat, pisinnaavoq. Assersuutit tamakkiisuunngillat.

## § 124 a

Peqqussut aqqutigalugu nutaatut § 124 a ilanngunneqarpoq.

CRD V-mi artikilip 104 b-p atortuulersinneqarnissaa ilanngussinerup siunertaraa, tassani ataasiakkaanut akiliisinnaassuseqarnermut pisariaqartitat qaavatigut, “aningaasaliissutit tunngavigissassaasa suli amerlanerusut qaffasissusissaat pillugit missingersuut ilitsersuutaasoq”-tut taaneqartoq ilanngunneqarluni.

Taarsigassarsisitsisarfinnut ataasiakkaanut aningaasaliissutit tunngavigissassaasa suli amerlanerusut qaffasissusissaat pillugit missingersuut ilitsersuutaasoq pillugu ukiumoortumik Aningaaserivinnik Nakkutilliisoqarfiup aalajangersaasarnissaa § 124 a-p kinguneraa. Instituttinut aningaasaliissutit pillugit anguniakkaminnik naammassinnittunut, aamma taanna illersorneqarsinnaasumik annertussusilerlugu aalajangerneqarsimappat, aningaasaliissutit tunngavigissassaasa suli amerlanerusut qaffasissusissaat pillugit missingersuutip ilitsersuutaasup aalajangerneqartarnissaa naatsorsuutigineqanngilaq, instituttimmi taakku taamaattumik pisariaqartitsinavianngillat.

aningaasaliissutit tunngavigissassaasa suli amerlanerusut qaffasissusissaat pillugit missingersuut ilitsersuutaasoq instituttinut allakkatigut nalunaarutigineqartassaaq, tassungalu ilitsersuutipo qanoq ililluni aalajangerneqarsimanera pillugu nassuiaat ilaatinneqassaaq. Instituttimut pineqartumut naatsorsuinermut ataasiaakkat suut ilaatinneqarsimanersut taamaalilluni Aningaaserivinnik Nakkutilliisoqarfiup saqqummiutissavai.

Aningaasaliissutit tunngavigissassaasa suli amerlanerusut qaffasissusissaat pillugit missingersuut ilitsersuutaasoq piviusumik pingaarnertut aningaasaliissutit, ataasiakkaanut akiliisinnaassuseqarnermut piumasaqaatip naammassineqarnissaanut kiisalu aningaasaliissutinut kasuussaannaveeqqutitut piumasaqaatit ataqatigiissitat naammassineqarnissaannut atatinneqartussat saniatigut piviusumik pingaarnertut aningaasaliissutinit naammassineqassaaq. Pingaarnertut aningaasaliissutit piviusut, instituttip akiligassanut nalikillilerneqarnissamut naleqquttunut piumasaqaatit naammassinissaannut attanneqartut, aningaasaliissutit tunngavigissassaasa suli amerlanerusut qaffasissusissaat pillugit missingersuutip ilitsersuutaasup naammassineqarnissaanut naatsorsuinermi ilaatinneqarsinnaapput.

Ingasaassisumik nutaanik aningaasaliissuteqarnermut tunngasumik annertunerusumik aningaasaliissutinik tunngaveqarnissaq, ingattarsaartumik ingasaassisumik nutaanik aningaasaliissuteqarnerup kingorna ajutooratarsinnaaneq eqqarsaatigalugu aalajangersarneqartoq,

pingaarnertut aningaasaliissutit piviusut, ingasaassisumik nutaanik aningaasaliissuteqarnermut tunngasunik ataasiakkaanut akiliisinnaassuseqarnissaq pillugu pisariaqartitsinerup aamma taamaattoqassappat ingasaassisumillu nutaanik aningaasaliissuteqarnernut annertussusutsimut kasuussaannaveeqqut pillugu piumasaqaammut naammassinnissinnaajumalluni attanneqartup saniatigut, pingaarnertut aningaasaliissutinit piviusunit naammassineqassaaq.

Suli amerlanerusunik aningaasaliissutit tunngavigisassaat pillugu ilitsersuutaasumik arlaleriarluni ingerlaavartumilluunniit unioqqutitsisoqartillugu, instituttimut ataasiaakkaatut akiliissinnaassuseqarneq pillugu piumasaqaammik qaffasinnerusumik aalajangiinissamik pisariaqartitsisoqarnersoq Aningaaserivinnik Nakkutilliisoqarfiup eqqarsaatersuutigissavaa.

Peqqussummi allannguutit tulliuttut innersuussutigineqarput:

§ 124 a, nr. 36.

## § 125 a

Peqqussut aqqutigalugu § 125 a-mi nutaatut immikkoortoq 5 ilanngunneqarpoq, taassumalu kingunerisaanik immikkoortuni tulliuttuni iluarsiisoqarluni. Tamatuma saniatigut § 125 a, imm. 7, imm. 8-nngortoq nutaamik oqaasertalerneqarpoq.

Imm. 5: § 125 a, imm. 5-p nutaap ilanngunneqarnera aningaasersuinermik ingerlataqarneq pillugu inatsimmi immikkut ittumik SIFI-mut kasuussaannaveqqummik ilanngussisoqarnissaanik siunertaqarpoq, taassumalu O-SII-mut kasuussaannaveeqqutip siunissami Kalaallit Nunaanni instituttinut SIFI-mut kasuussaannaveqqutip aalajangersarneqarnissaanut periarfissaliissutitut atorneqassaaq. Kalaallit Nunaanni instituttinut SIFI-mut kasuussaannaveqqummut piumasaqaat atuuttoq siunnersuummit allanngortitsinermik kinguneqassanngilaq.

Kalaallit Nunaanni SIFI-nut kasuussaannaveeqqutit pillugit piumasaqaatit pillugit, SIFI-mut kasuussaannaveeqqutit pillugit piumasaqaatinik taaneqartartut, systemiskiusumik kasuussaannaveeqqut aqqutigalugu inuussutissarsiornermut ministeri inatsisit atuuttut malillugit aalajangersaasinnaavoq.

Danmarkimi aalajangersagaq CRD V-mik atortuulersitsineruvoq. Artikilini 133-imi aamma 134-imi systemiskiusumik kasuussaannaveeqqutitut allannguutinik CRD V ilaatigut kinguneqarpoq, taamaalilluni taanna SIFI-mut kasuussaannaveeqqutit pillugit piumasaqaatit aalajangersarneqarnissaannut atorneqarsinnaajunnaarpoq, tassami systemiskiusumik kasuussaannaveeqqut artikili 131-imi ajutooratarsinnaanerit ilaatinneqartut matussusernissaannut atorneqarsinnaajunnaarmat. CRD V aammattaaq O-SII-mut kasussaannaveqqutip allanngortinneqarneranik kinguneqarpoq, taamaalilluni taanna massakkut 3 pct.-imut aalajangersarneqarsinnaalerluni.

**Imm. 8:** Aningaasaliissutinut kasuussaannaveeqqummut piumasaqaat ataqatigiissitaq, aningaasaliissutinut piumasaqaatit arlallit allat naammassineqarnissaannut pingaarnertut aningaasaliissutit atatinneqartunut pingaarnertut aningaasaliissutinit piviusunit tapiliunneqartunit naammassineqarnissaat, imm. 8-mi oqaasertaliussat allanngortinneqarnerisigut erseqqissuliarineqarpoq.

## § 125 b

Peqqussut aqqutigalugu § 125 b-mi immikkoortunik nutaanik ilanngussisoqarpoq (imm. 1-imiit 2 ilanngullugu) allannguinermullu atasumik immikkoortuni tulliuttuni iluarsiisoqarpoq.

Qaqugukkut instituttip taama tulleriillutik, aningaasaliissutinut kasuussaannaveeqqummik ataqatigiissitamut piumasaqaammut aamma ingasaassisumik nutaanik aningaasaliissuteqarnernut annertussuseq pillugu kasuussaannaveeqqummut piumasaqaammut, naammassinninnginnerata nassuiarneqarnissaa ilanngussat siunertaraat.

Instituttip aningaasaliissutinut kasuussaannaveeqqummik ataqatigiissitamut piumasaqaammut qaqugukkut naammassinnginnera § 125 b, imm. 1-p nutaajusup nassuiarpaa, aamma suliassaqarfimmi sulisaaseq malillugu.

G-SIFI-p ingasaassisumik nutaanik aningaasaliissuteqarnernut annertussuseq pillugu kasuussaannaveeqqummut piumasaqaammik qaqugukkut naammassinninnginnera § 125 b imm. 2-p nassuiarpaa. Institutti, ingasaassisumik nutaanik aningaasaliissuteqarnernut annertussuseq pillugu kasuussaannaveeqqummut piumasaqaammik unioqqutitsisoq, massakkut instituttimut, aningaasaliissutinut kasuussaannaveeqqummik ataqatigiissitamut piumasaqaammut naammassinninngitsumut atuutunik inatsisitigut malitseqartitsivigineqarnissamut ilaassaaq.

Massakkuugallartillugu Kalaallit Nunaanni instituttit G-SIFI-usut kinaassusersineqanngillat.

Tamatuma saniatigut allannguutit kingunerisaannik aalajangersagaq iluarsineqarpoq.

Peqqussummi allannguutit tulliuttut innersuussutigineqarput:

§ 125 b, nr. 39-48.

## § 125 c

Aningaasateqarfinnut niueqatigiinnermi akunnermiliuttartutut suliffeqarfik I, ilanngussami 4-mi immikkoortoqq A-mi, nr. 3-mi aamma 6-imi taaneqartunik suliniuteqarnissamik akuersissuteqartoq, CRR-imi artikili 92, imm. 1a malillugu G-SIFI-nut ingasaassisumik nutaanik aningaasaliissuteqarnernut annertussuseq pillugu kasuussaannaveeqqummut piumasaqaammik naammassinninngippat, aningaaserivik, tigussaasumik sallunaveeqquteqarluni taarsigassarsititsisarfik aamma aningaasateqarfinnut niueqatigiinnermi akunnermiliuttartutut suliffeqarfik I, aningaasaliissutit pigiinnarneqarnissaannut pilersaarusiamik suliaqassaaq Aningaaserivinnillu Nakkutilliisoqarfimmut nassiutissallugu, tamannalu pissaaq suliffeqarfiup piumasaqaammik naammassinnissinnaannginnini pillugu paasinnissinnaasimanissaata kingorna kingusinnerpaamik ullut suliffiusut 5 qaangiutsinnagit, soorlu aamma § 125 a, imm. 1 malillugu aningaasaliissutinut kasuussaannaveeqqummik ataqatigiissitamut piumasaqaammut suliffeqarfiup taassuma naammassinnissinnaanngikkuni taamatorluinnaq iliortussaasoq.

Massakkuugallartillugu Kalaallit Nunaanni instituttit G-SIFI-usut kinaassusersineqanngillat, taamaammat Kalaallit Nunaanni instituttit ingasaassisumik nutaanik aningaasaliissuteqarnernut annertussuseq pillugu kasuussaannaveeqqummut piumasaqaammik unioqqutitsisinnaanngillat.

Peqqussummi allannguutit tulliuttut innersuussutigineqarput:

§ 125 c, nr. 49.

## § 125 e

Peqqussut aqqutigalugu § 125 e, imm. 2 nutaamik oqaasertalersorneqarpoq, aamma § 125 e, imm. 3 massakkut atuuttoq atorunnaarsinneqassaaq.

Ingerlatseqatigiiffissuarni, G-SIFI-mik ataatsimik aamma SIFI-mik ataatsimik ilaasoqartillugu, aamma G-SIFI-mut SIFI-mullu kasuussaannaveeqqut patagaallisakkamik tunngaveqartoq attuutsillugu, siunnersuut atorlugu kasuussaannaveeqqutit taakku arlaat annersaasoq atorneqassaaq, tamannalu CRD V-mi malittarisassanik issuaaneruvoq aamma tamatuma peqatigisaanik § 125 a, imm. 5-mut oqaaseqaatit malillugit aningaasersuinermik ingerlatsineq pillugu inatsimmi immikkut ittumik SIFI-mut kasuussaannaveeqqummik eqqussinissamut tunngatillugu allannguutitit kingunerisaanik iluarsiinernik naammassinnilluni.

## § 125 g

Peqequssut aqqutigalugu § 125 g, imm. 3 aamma 4 nutaaq ilanngnneqassaaq.

§ 125 g, imm. 3-p aamma 4-p nutaap ilanngunnerisigut, aningaasersuinermik ingerlatsineq pillugu inatsimmi kasuussaannaveeqqummut akigititaq nutaaq eqqunneqassaaq, taassumalu systemimut pingaarutilimmik aningaasersuinermik instituttit ataasiakkaat SIFI-mut kasuussaannaveeqqummut piumasaqaat, instituttip systemiskiussusia apeqqutaatillugu, aalajangersassavaa. § 308, imm. 7 malillugu instituttit systemiskiussusaat apeqqutaatillugu inuussutissarsiornermik ministerip kasuussaannaveeqqummut akigititap annertussusia aalajangissavaa. Aningaasersuinermik ingerlataqarneq pillugu inatsimmi immikkut ittumik SIFI-mut kasuussaannaveeqqummik eqqussisoqarnissaanut tunngatillugu siunnersuut allannguutit kingunerisaanik iluarsiineruvoq.

## § 125 h

Imm. 1:Peqqussut aqqutigalugu “ingerlaavartuunngitsut” imm. 1-imit nungutinneqassaaq, aamma oqaaseqatigiit nutaat ilanngunneqassapput. Allannguutit aqqutigalugit systemiskiusumik kasuussaannaveeqqut pitsaaliuinermik aamma piffissaq ungasinnerusoq isigalugu systemiskiusumik imaluunniit aningaasersuinermik ingerlataqarnermi tamarmiusumi systemiskiusumik ajutooratarsinnaanerit killilerneqarnissaannut suliniutit (makroprudentielle risici) siunertaqartut qulaajaaffigineqarnissaannut taamaallaat atorneqarsinnaalissaaq. Peqqussummimi SIFI-mut kasuussaannaveeqqut immikkut ittoq eqqunneqarpoq, taassumalu SIFI-nut aamma G-SIFI-nut ajutooratarsinnaanerit attuumassutillit, taakkununnga immikkut ittumik kasuussaannaveqqutit aqqutigalugit qulaaffigineqassapput. Systemiskiusumik kasuussaannaveeqqutit, taakku atorneqassatillugit, instituttip SIFI-mut kasuussaannaveeqqutaa aamma G-SIFI-mut kasuussaannaveeqqutaa imminnut sakkortusaataassapput. Kalaallit Nunaanni instituttip SIFI-mut aamma systemiskiusumik kasuussaannaveeqqummut malinnittussaatitaanera sulisaatsip kingunerissavaa.

Kalaallit Nunaanni ullumikkut sulisaaseq malillugu, inuussutissarsiornermut ministeri naliginnaasumik systemiskiusumik kasuussaannaveeqqummut akigititamik aalajangiisimanngilaq.

Imm. 3: Peqqussut aqqutigalugu imm. 3 nutaamik oqaasertalerneqarpoq, tassanilu kalaallit suliffeqarfiutaannut nunami pineqartumi akit appartarnerinut qaffattarnerinullu aningaasatigut ajutooratarsinnaanerit pineqartillugit, Den Europæiske Unionip iluani nunami imaluunniit nunami Unionip aningaasersuinermik suliassaqarfiup iluani isumaqatigiissuteqarfigisimasaani systemiskiusumik kasuussaannaveeqqummut akigititaq ataaseq arlallilluunniit inuussutissarsiornermik ministerip akuersissuteqarsinnaanera taaneqarpoq.

Kasuussaannaveeqqummut akigititap nunami allami akuersissutigineqartup amma systemiskiusumik kasuussaanaveeqqummut akigititap Kalaallit Nunaanni aalajangerneqartup, ajutooratarsinnaanermut aamma tassunga, imaluunniit ajutooratarsinnaanermut tassunga sanilliunneqarsinnaasumut ilaatinneqarpat, kasuussaannaveeqqummut akigititat arlaasa annerpaartaat, systemiskiusumik kasuussaannaveeqqutip naatsorsorneqarneranut atatillugu atorneqassaaq.

Kasuussaannaveeqqummut akigititap nunami allami akuersissutigineqartup ajutooratarsinnaanerit allat, Kalaallit Nunaanni systemiskiusumik kasuussaannaveeqqummut akigititamit ilaatinneqanngitsut, pitsaaliorpagit killilersorlugillu, nunami allami systemiskiusumik kasuussaannaveeqqummut akigititap akuerisaasup aamma Kalaallit Nunaanni systemiskiusumik kasuussaannaveeqqummut akititap imminnut sakkortusaataassanersut inuussutissarsiornermut ministerip aalajangiiffigissavaa. Systemiskiusumik kasuussaannaveeqqummut akigititap aalajangiiffiginissaanut kiisalu akuersissuteqarneq qulaani pineqartoq pillugit ministerip aalajangernera Det Systemiske Risikoråd-iminngaanniit piumasaqaammik tunngaveqarsinnaavoq. Ministerip piumasaqaammik taakkuninnga tigusineraninngaanniit, Det Systemiske Risikoråd-imiit piumasaqaatit systemiskiusumik kasuussaannaveeqqutitut akigititat allanngornerannik kinguneqarsinnaapput.

Peqqussut aqqutigalugu imm. 5 nutaaq ilanngunneqassaaq, tassani allannguutit nalunaarummi aalajangersarneqarnissaat allanneqassalluni, tassanilu systemiskiusumik kasuussaannaveeqqut erseqqinnerusumik nassuiarneqassaaq. Systemiskiusumik kasuussaannaveeqqutip naatsorsorneqarnissaanut kiisalu akit appartarnerinut qaffattarnerinullu aningaasatigut ajutooratarsinnaanerup ataani gruppit, systemiskiusumik kasuussaannaveeqqutip atuuffigisinnaasasa itisilersorneqarnissaat pillugit aalajangersakkat nalunaarutip aalajangersaavigissavai. Tamatuma saniatigut systemiskiusumik kasuussaannaveeqqut pillugu paasissutissat tamanut saqqummiunneqartarnissaat pillugit malittarisassat erseqqinnerusut nalunaarummi aalajangersaavigineqassapput.

Pisumi systemiskiusumik kasuussaannaveeqqumik nalinginnaasuunngitsumik, kisianni akit appartarnerinut qaffattarnerinullu aningaasatigut ajutooratarsinnaanerup ataani gruppinut immikkut ittunut atuuttussamik, inuussutissarsiornermut ministerip aamma aalajangersaasinnaanissaanut nalunaarut tunngassuteqarpoq. Massakkuugallartillugu systemiskiusumik kasuussaannaveeqqummut akigititaq akit appartarnerinut qaffattarnerinullu aningaasatigut ajutooratarsinnaanerup ataani gruppinut immikkut ittunut aalajangersarneqanngimmat, massakkuugallartoq Kalaallit Nunaannut nalunaarummik atulersitsisoqassanngilaq.

## § 152, § 153 og § 156

Peqqussut aqqutigalugu § 152, imm. 1-imi, § 153-imi aamma § 156-imi oqaasertaliussat allanngortinneqassapput, taamaalilluni “aamma systemiskiusumik akiliisinnaassuseqarnermi ajutooratarsinnaaneq” aalajangersakkani peerneqassalluni.

Systemiskiusumik akiliisinnaassuseqarnermi ajutooratarsinnaaneq taamaallaat tunngavigaugu, aningaaserivimmut ataatsimut arlalinnulluunniit, tigussaasumik sallunaveeqquteqarluni taarsigassarsisitsisarfimmut ataatsimut arlalinnulluunniit, imaluunniit aningaasateqarfinnut niueqatigiinnermi akunnermiliuttartutut suliffeqarfimmut I-imut ataatsimut arlalinnulluunniit, Aningaaserivinnik Nakkutilliisoqarfiup akiliisinnaassuseqarneq pillugu immikkut ittunik piumasaqaatinik aalajangiinissamut periarfissaarunnera tamatuma kinguneraa. Taamaammat akiliisinnaassuseqarnermut immikkut ittumik piumasaqaatit siumut isigisumik taamaallaat suliffeqarfimmi ataatsimi imaluunniit suliffeqarfinni gruppiusuni akiliisinnaassuseqarnermi ajutooratarsinnaanerit tunngavigissavai. Suliffeqarfimmut ataasiakkaamut akiliisinnaassuseqarnermik piumasaqaatit immikkut ittut, ajutooratarsinnaanerit suliffeqarfimmut ataasikkaamut qanoq sunniuteqarnissaat aallaavigalugit aalajangersarneqartalernissaat tamatuma kinguneraa. Ajutooratarsinnaanerit taamaattut suliffeqarfimmut ataatsimut suliffeqarfinnulluunniit gruppiusunut suussutsinut ataasiakkaanut taaneqartunut sunniuteqarpata, systemiskiusumik ajutooratarsinnaanerit taamaalilluni taamaallaat immikkut ittumik akiliissinnaassuseqarnermut piumasaqaatinik kinguneqassaaq.

Peqqussummi allannguutit tulliuttut innersuussutigineqarput:

§ 4, nr. 59.

## § 175 f

Peqqussut aqqutigalugu nutaamik aalajangersakkamik § 175 f-imik ilanngussisoqarpoq.

Suliffeqarfik ingerlatseqatigiiffissuarmut ilaappat, taassuma pingaarnertut piginneqatigiiffia Den Europæiske Unionip avataani inissisimappat, ingerlatseqatigiiffissuarlu marlunnik amerlanerusunilluunniit Unionip iluani inissisimasunik institutteqarpat, aamma ingerlatseqatigiiffissuaq pigisanik nalilinnik katillugu 40 mia. euronik amerlanerusunilluunniit peqarpat, instituttit ilaasa suliffeqarfimmik ataatsimoorussamik ingerlatseqatigiifittut piginnittumit aalajangiisutut sunniuteqarfigineqartumik taannalu tamatuma peqatigisaanik ataatsimik arlalinnilluunniit suliffeqarfinnik ingerlatseqatigiiffittut piginnittumit aalajangiisuusumik sunniuteqarfigineqartumik toqqaanissaat aalajangersakkap kinguneraa.

Suliffeqarfinnik marlunnik ingerlatseqatigiifittut piginnittumit aalajangiisutut sunniuteqarfigineqartunik taakkulu tamatuma peqatigisaanik ataatsimik arlalinnilluunniit suliffeqarfinnik ingerlatseqatigiiffittut piginnittumit aalajangiisuusumik sunniuteqarfigineqartunik, suliffeqarfik toqqaasinnaasoq, pisut ilaanni Aningaaserivinnik Nakkutilliisoqarfiup akuersissutigisinnaavaa imm. 2-p kinguneraa.

Imm. 3-p malitsigisaanik suliffeqarfik ingerlatseqatigiifittut piginnittumit aalajangiisutut sunniuteqarfigineqartoq taannalu tamatuma peqatigisaanik ataatsimik arlalinnilluunniit suliffeqarfinnik ingerlatseqatigiiffittut piginnittumit aalajangiisuusumik sunniuteqarfigineqartoq, aningaaserivittut imaluunniit sallunaveeqquteqarluni taarsigassarsisitsisarfittut akuerisaasimassaaq imaluunniit aningaasersuinermik ingerlaqartutut piginnittutut ingerlatseqatigiiffittut imaluunniit aningaasersuinermik ingerlaqartutut piginnittutut ingerlatseqatigiiffittut akuukkatut akuersissuteqassalluni.

Suliffeqarfiit ilaatinneqartut arlaannaalluunniit aningaaserivittut- imaluunniit tigussaasumik sallunaveeqquteqarluni taarsigassarsisitsisarfittut akuersissuteqanngippata imaluunniit imm. 2, nr. 1 naammassineqarsimappat, imm. 4-p malitsigisaanik taamaattoq aningaasaliinermut suliffeqarfik, suliffeqarfittut ingerlatseqatigiifittut piginnittumit aalajangiisutut sunniuteqarfigineqartutut taannalu tamatuma peqatigisaanik ataatsimik arlalinnilluunniit suliffeqarfinnik ingerlatseqatigiiffittut piginnittumit aalajangiisuusumik sunniuteqarfigineqartoq, toqqarneqarsinnaavoq.

Peqqussummi allannguutit tulliuttut innersuussutigineqarput:

§ 4, nr. 60.

## § 175 g

Peqqussut aqqutigalugu § 175 f-ip kingorna aalajangersagaq nutaaq § 175 g ilanngunneqassaaq.

Piginneqatigiiffiit pingaarnerusut, aningaasersuinermik piginnittutut ingerlatseqatigiiffiusut, aamma ingerlatseqatigiiffissuarmi qullersatut piginneqatigiiffik pingaarnerusoq Kalaallit Nunaanniittoq, Aningaaserivinnik Nakkutilliisoqarfimmit aamma patajaallisakkamik nakkutilliinermut oqartussaasunit akuersissutigineqassasut, tassani § 175 g, imm. 1 malillugu patajaallisakkamik nakkutilliinermut oqartussaasut Aningaaserivinnik Nakkutilliisoqarfimmit allaanerussallutik, aalajangersakkap kinguneraa.

Aalajangersakkap imm. 2-ani akuersissutip tunniunneqarnissaanut piumasaqaatit naammassineqartussat pineqarput.

Imm. 2-mi piumaaqaatit naammassineqanngippata, aningaasersuinermik ingerlataqartutut piginnittutut suliffeqarfik naleqquttunik nakkutigineqarnissamik iliuutsinik iliuusereriikkanut kinguneqartitsivigineqarnissaa imm. 3-p periarfissippaa. Naleqquttunik nakkutigineqarnissamik iliuutsinik iliuusereriikkanut kinguneqartitsivigineqarnerit ilaatigut makkuninnga ilaqarput: taasisinnaanermut pisinnaatitaaffiit atorunnaarsinneqarnerat, peqqussuteqarnerit, iluanaarutinik imaluunniit erniasianik aktiaatilinnut tunniussinissamik killilersuineq inerteqquteqarnerluunniit, aningaasersuinermik ingerlatseqatigiinni piginnittutut suliffeqarfiup taarsigassarsiniartarfinni imaluunniit aningaasalersuinermik suliassaqarfimmi immikkoortortani allani aningaasaliissutinik agguagarsiaminik tunisinissaanik imaluunniit ikililerinissaanik piumasaqateqarneq aamma aningaasersuinermik ingerlatseqatigiinni piginnittutut suliffeqarfiup imm. 2-mi piumasaqaatit erngerluni eqqorteqqilernissaat pillugit pilersaarummik saqqummiussinissaanik piumasaqaateqarneq.

aningaasersuinermik ingerlatseqatigiinni piginnittutut suliffeqarfiup akuersissutigineqarnissaata avaqqunneqarsinnaanera pillugu pissutsit imm. 4-mi pineqarput. Tamanna ilaatigut aningaasersuinermik ingerlatseqatigiinni piginnittutut suliffeqarfiup pingaarnertut suliniutai tassaappat suliffeqarfimmi ingerlatseqatigiiffittut piginnittumit aalajangiisutut sunniuteqarfigineqartumi aningaasaliissutinik agguagarsianik pissarsiniarnissaq, atorunnaarsinneqarnissamik suliniuteqarfigineqartutut, aningaasersuinermik ingerlatseqatigiinni piginnittutut suliffeqarfik tooqarneqarsimanngilaq, taarsigassarsititsisarfik, suliffeqarfiusoq ingerlatseqatigiiffittut piginnittumit aalajangiisutut sunniuteqarfigineqartoq, ingerlatseqatigiiffissuup pissutsit patajaallisaaffigineqartut tunngavigalugit nakkutilliinissamut piumasaqaatit naammassinninnissaanut akisussaasutut toqqagaasoq, aningaasersuinermik ingerlatseqatigiinni piginnittutut suliffeqarfik ingerlatseqatigiiffissuup aalajangiiffigisassaanik aalajangiinerni ilaanngilaq, aamma pissutsit patajaallisakkat tunngavigalugit sunniuteqarluartumik ingerlatseqatigiiffissuup nakkutilliivigineqarnissaanut arlaanik akornutissaqanngilaq.

Imm. 4-mi piumasaqaatit eqqortinneqarsinnaajunnaarsimappata, aningaasersuinermik ingerlatseqatigiinni piginnittutut suliffeqarfik imm. 1 malillugu akuersissummik qinnuteqassasaoq imm. 5-imi piumasarineqarpoq.

Akuersissumik pinissamik qinnuteqarnermut atatillugu paasissutissat tunniunneqartussat imm. 6-imi pineqarput.

Imm. 7 malitsigisaanik imm. 2-mi aamma 4-mi piumasaqaatit eqqortinneqarnersut Aningaaserivinnik Nakkutilliisoqarfiup ingerlaavartumik nakkutigissavai.

Aningaasersuinermik ingerlatseqatigiinni piginnittutut suliffeqarfiup inissisimaffigisaani oqartussaasup piginnaatitaasup Aningaaserivinnik Nakkutilliisoqarfimmit pissutsit allaanerunissaat imm. 8-mi pineqarput. Pisuni taamaattuni imm. 9 malillugu akuersissummik imaluunniit akuersissummik pisussaajunnaarsinneqarnissaq ataatsimoorullugu aalajangiiffigineqassaaq.

Imm. 9 malillugu aalajangiisoqanngippat, Aningaaserivinnik Nakkutilliisoqarfiup suliamik Den Europæiske Banktilsynsmyndighed-imut innersuussinissamik periarfissaqarnera pillugu imm. 10 aamma 11, Kalaallit Nunaannut atortuulersinneqassanngillat.

Imm. 12 malillugu tamanna pillugu qaammatit 4 iluanni Aningaaserivinnik Nakkutilliisoqarfiup Aningaasersuinermik ingerlatseqatigiinni piginnittutut suliffeqarfik nalunaarfigissavaa. Akuersissuteqannginneq pillugu aalajangiineq tunngavilersorneqassaaq.

Peqqussummi allannguutit tulliuttut innersuussutigineqarput:

§ 4, nr. 60.

## § 194

Aningaasarsiornermik ingerlatsinermik suliffeqarfiit inatsimmi pineqartut ukiumoortumik nalunaarusiartik siulersuisunit akuerineqarsimasoq, siulersuisut ataatsimeereernerisa kingorna, tassani ukiumoortumik nalunaarusiaq akuersissutigineqarluni, pissutissaqanngitsumik uninngatitseqqaaratik Aningaaserivinnik Nakkutilliisoqarfimmut nassiutitissagaat, aningaasersuinermik ingerlataqarneq pillugu inatsimmi § 194 piumasaqaammik imaqarpoq.

Ukiumoortumik nalunaarusiaq digitaliusumik attaveqaqatigiinneq atorlugu Aningaaserivinnik Nakkutilliisoqarfimmut nassiunneqarnissaata erseqqissumik takuneqarsinnaanngornissaa aallannguutip kinguneraa.

## § 200

Aningaasersuinermik ingerlataqarneq pillugu inatsimmi § 200 malillugu aningaasersuinermut suliffeqarfik pillugu pissutsit, suliffeqarfiup suliniutiminik ingerlatsiinnarnissaanut pingaaruteqartut, matumani pissutsit, suliffeqarfimmut naatsorsuuserisutut, aningaasersuinermut suliffeqarfimmut tassunga qanittuarakasimmik attaveqarneq pillugu naatsorsuuserisut ilimalisaqalernerat ilanngullugu, naatsorsuuserisup naatsorsuuserisuunermik suliaqarnermi nalaani ilisimalikkani, naatsorsuuserisup avataanersup suliffeqarfiullu iluani naatsorsuuserinermut pisortap, Aningaasaqarneq pillugu nakkutilliivimmut nalunaarutigissavaat.

§ 200-p nutaamik oqaasertalerneqarnissaa allannguutip kinguneraa, tamatumalu kingorna pissutsit aalajangiinerillu aningaasersuinermik suliffeqarfimmut tunngassuteqartut, naatsorsuuserisup naatsorsuuserisutut sulinerminut atatillugu ilisimaligai, aamma inatsisini malittarisassanik imaluunniit najoqqutassanik, akuersissuteqarnermut piumasaqaatinik aalajangiisuunut pingaarutilimmik unioqqutitsisinnaasut, imaluunniit suliffeqarfiup suliniutaanut immikkut ittumik tunngassuteqartut, suliffeqarfiup ingerlaannarnissaanut imaluunniit naatsorsuutit uppernarsarlugit atsiorneqarnissaasa itigartitsissutigineqarnerannik kinguneqartut imaluunniit inerniliussat naleqqussarneqarnerannik kinguneqartut, naatsorsuuserisup avataaneersup aamma suliffeqarfiup iluani naatsorsuuserinermut pisortap erngerlutik Aningaaserivinnik Nakkutilliisoqarfimmut nalunaarutigissavaat.

## § 200 a

§ 200 a nutaajuvoq.

Aalajangersagaq malillugu sillimmasiisarfimmi pissutsit aalajangiinerillu sillimmasiisarfimmut tunngassuteqartut, naatsorsuuserisup naatsorsuuserisutut sulinerminut atatillugu ilisimaligai, aamma inatsisini malittarisassanik imaluunniit najoqqutassanik, akuersissuteqarnermut piumasaqaatinik aalajangiisuunut pingaarutilimmik unioqqutitsisinnaasut, imaluunniit suliffeqarfiup suliniutaanut immikkut ittumik tunngassuteqartut, suliffeqarfiup ingerlaannarnissaanut sunniisinnaasut imaluunniit naatsorsuutit uppernarsarlugit atsiorneqarnissaasa itigartitsissutigineqarnerannik kinguneqartut imaluunniit inerniliussat naleqqussarneqarnerannik kinguneqartut, aningaasaliissutinit akiliisinnaasuseqarnissamik piumasaqaammut imaluunniit minnerpaamik aningaasaliissutit pigineqartussat pillugit piumasaqaammut naammassinnissinnaannginnissamik kinguneqartut naatsorsuuserisup avataaneersup aamma suliffeqarfiup iluani naatsorsuuserinermut pisortap erngerlutik Aningaaserivinnik Nakkutilliisoqarfimmut nalunaarutigissavaat.

## § 259

Peqqussut aqqutigalugu § 259-imi immikkoortut nutaat ilanngunneqarput (imm. 3-miit 6 ilanngullugu).

Aningaasersuinermik ingerlataqarneq pillugu inatsimmi atorunnaarsitsinissamut pilersaarutit piuminarnerulersitat aamma atorunnaarsinneqarnissamik pilersaarutit aserfallatsaaliorneqarnerat pillugu malittarisassat atortuulersinneqarnissaat ilanngussinerit siunertaraat.

Aningaaserivinnik Nakkutilliisoqarfiup atorunnaarsinneqarnissamik pilersaarut piuminarnerulersitaq suliarisinnaagaa, akuersissutigisinnaagaa aamma aserfallatsaaliorsinnaagaa, § 259, imm. 3-p kinguneraa. Finansiel Stabilitet-imit innersuussinerup kingorna atorunnaarsinneqarnissamik pilersaarut piuminarnerulersitaq Aningaaserivinnik Nakkutilliisoqarfiup akuersissutigissavaa.

§ 259, imm. 1 malillugu Aningaaserivinnik Nakkutilliisoqarfiup qaqugukkulluunniit atorunnaarsinneqarnissamik pilersaarut nalinginnaasoq suliarisinnaavaa, akuersissutigisinnaavaa aamma aserfallatsaaliorsinnaavaa. Suliffeqarfimmut pineqartumut, imarisamigut killilersorneqanngitsumik, aamma suliffeqarfiup taamaalilluni taassuma sananeqarnissaanut paasissutissanik amerlanerusunik nalunaarutiginnittussaaffigisaanik Aningaaserivinnik Nakkutilliisoqarfik atorunnaarsinneqarnissamik pilersaarummik nutaamik akuersissuteqassasoq, tamatuma kinguneraa.

Pisussaaffiit piuminarsakkat atorneqarnerisigut, Aningaaserivinnik Nakkutilliisoqarfiup Finansiel Stabilitet-illu ajornartoorsinnaanermut pitsaaliuinermik iliuuseqarnissaq imaluunniit ajornartoornermi iliuuseqarnernik aqutsinissaq pillugit aalajangiisinnaanissamut pisinnatitaanerat sunnerneqanngilaq.

Minnerpaamik ukiumut ataasiarluni atorunnaarsinneqarnissamik pilersaarutip aserfallatsaaliorneqarnissaanik piumasaqaatip avaqqunneqarnissaa Aningaserivinnik Nakkutilliisoqarfiup aalajangersinnaagaa, § 259, imm. 4-p kinguneraa. Atorunnaarsitsinissamut pilersaarutip aserfallatsaaliorneqarnissaata qanoq akulikitsiginissaanut akuttussuseq sivisunerusinnaasoq, aamma atorunnaarsitsinissamut pilersaarut ukiumoortumik pinani assersuutigalugu ukiut allartortarlugit pisinnaasoq, tamatuma kinguneraa.

§ 259, imm. 5, imm. 4-mik saneqqutsisinnaanermik imaqarpoq, tassani aserfallatsaaliuinissamik pisariaqartitsinermik kinguneqartumik allanngortoqartillugu, Aningaaserivinnik Nakkutilliisoqarfiup allannguutinik ilisimasaqalernermini, Aningaasaqarnermut Nakkutilliisoqarfiup aserfallatsaaliuineq suliarissavaa. Atorunnaarsinneqarnissamik pilersaarutip aserfallatsaaliorneqarnissaanik pisariaqartitsissutaasinnaasut assersuutit imm. 5-imi taaneqarput. Finansiel Stabilitet-imit innersuussinerup kingorna atorunnaarsinneqarnissamik pilersaarut Aningaaserivinnik Nakkutilliisoqarfiup akuersissutigissavaa.

260 malillugu taarsigassarsisitsisarfimmut, qitiusumik suliffeqarfimmut attaveqartumut, aamma taarsigassarsititsisarfinnut ingerlatsivinnullu aningaasaliisartunut nakkutilliinissat pillugit piumasaqaatit pillugit Europaparlamentip Siunnersuisoqatigiillu peqqussutaanni (EU) nr. 575/2013-imeersumi, inatsisikkut Kalaallit Nunaannut atortuulersinneqartumi, artikili 10 naapertorlugu nakkutilliinissamut piumasaqaatinit tamakkiisumik ilaannakoortumilluunniit ilanngunneqanngitsunut, Aningaaserivinnik Nakkutilliisoqarfik ingerlatseqatigiiffissuarmut atorunnaarsitsinissamut pilersaarummik suliaqarsinnaavoq, akuersissuteqarsinnaavoq aamma aserfallatsaaliuisinnaasoq, § 259, imm. 6-p kinguneraa. Finansiel Stabilitet-imit innersuussinerup kingorna ingerlatseqatigiiffissuarmut atorunnaarsinneqarnissamik pilersaarut Aningaaserivinnik Nakkutilliisoqarfiup akuersissutigissavaa.

Peqqussummi allannguutit tulliuttut innersuussutigineqarput:

§ 4, nr. 59.

## § 259 a

Peqqussut aqqutigalugu § 259-p kingorna aalajangersakkamik nutaamik ilanngussisoqassaaq.

Aningaaseriviup, tigussaasumik sallunaveqquteqarluni taarsigassarsititsisarfiup imaluunniit aningaasateqarfinnut niueqatigiinnermi akunnermiliuttartutut suliffeqarfiup I-p, § 259, imm. 1 malillugu atorunnaarsinneqarnissamik pilersaarummik suliaqarfigineqarsimasup, suliffeqarfimmi pineqartumi allannguutit pingaarutillit pillugit, matumani suliffeqarfiup inatsisitigut imaluunniit aaqqissugaanermigut sannai, niuernikkut suliniutai imaluunniit aningaasaqarnikkut pissusai pillugit allannguutit ilanngullugit, erngerluni Aningaaserivinnut Nakkutilliisoqarfimmut ilisimatitsissasoq, § 259 a-mi aalajangersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 63.

## § 260

Peqqussutikkut § 260, imm. 2-mi malittarisassaq atuuttoq peerneqarpoq, taamaaliornerullu, imm. 1 apeqqutaatinnagu, suliffeqarfinnut, aningaaseriviusunut, tigussaasumik sallunaveqquteqarluni taarsigassarsititsisarfiusunut imaluunniit aningaasateqarfinnut niueqatigiinnermi akunnermiliuttartutut suliffeqarfiusunut I-inutt ingerlatseqatigiiffittut piginnittumit aalajangiisutut sunniuteqarfigineqartunut tamanut, § 259 malillugu atorunnaarsinneqarnissamik pilersaarut suliarineqassasoq aserfallatsaaliorneqassasorlu, Aningaaserivinnik Nakkutilliisoqarfiup aalajangersinnaagaa, tamatuma kinguneraa.

Tamatuma saniatigut peqqussut aqqutigalugu § 260, imm. 3-mut, imm. 2-nngunngortumut, oqaaseqatigiit aappaattut pingajuallutullu ilanngussisisoqarpoq. Ingerlatseqatigiiffissuarmi pineqartumi suliffeqarfiit atorunnaarsinneqarnissamik suliniuteqarfigineqartut atorunnaarsitsinissamillu ingerlatseqatigiiffissuit, ingerlatseqatigiiffissuarmut atorunnaarsinneqarnissamik pilersaarummi taaneqarnissaat oqaaseqatigiit aappaattut ilanngussinerup kinguneraa. Piffissaq ungasinnerusoq eqqarsaatigalugu ingerlatseqatigiiffissuarmut atorunnaarsinneqarnissamik pilersaarummi, ingerlatseqatigiiffissuarmi suliffeqarfiit sorliit atorunnaarsinneqarnissamik suliniuteqarfiunersut taaneqarnissaat, tamatuma kinguneraa. Pisut akornanni aningaasersuinermik ingerlatseqatigiinni piginnittutut suliffeqarfik, ingerlatseqatigiinni piginnittutut suliffeqarfimmit assigiinngitsunik akuukkamit toqqaannartumik toqqaannanngikkaluartumilluunniit suliffeqarfimmik ingerlatseqatigiffittut piginnittumit aalajangiisutut sunniuteqarfigineqartunik pigisaqartoq, suliffeqarfiuvoq atorunnaarsinneqartussatut suliniuteqarfigineqartoq, oqaaseqatigiit pingajuata ilanngunneqarnerata kinguneraa. Pisumi tassani, piginnittutut ingerlatseqatigiik akuugaaq pinnagu, aningaasersuinermik ingerlatseqatigiinni piginnittutut suliffeqarfik, ingerlatseqatigiinni piginnittutut suliffeqarfimmit toqqaannartumik toqqaannanngikkaluartumilluunniit suliffeqarfimmik ingerlatseqatigiffittut piginnittumit aalajangiisutut sunniuteqarfigineqartunik pigisaqartup, suliffeqarfiup atorunnaarsinneqarnissamik suliniuteqarfigineqartutut toqqarneqarnissaa, ingerlatseqatigiiffissuup atorunnaarsinneqarnissaanut pilersaarutip akuersissutigineqarnerani Aningaaserivinnik Nakkutilliisoqarfiup qulakkiissavaa. Taamaammat aamma aningaasersuinermik ingerlatseqatigiinni piginnittutut suliffeqarfik, ingerlatseqatigiinni piginnittutut suliffeqarfimmit toqqaannartumik toqqaannanngikkaluartumilluunniit suliffeqarfimmik ingerlatseqatigiffittut piginnittumit aalajangiisutut sunniuteqarfigineqartunik pigisaqartoq, atorunnaarsitsisoqartillugu atorunaarsitsinissamik suliniuteqarfigineqassaaq.

Peqqussut aqqutigalugu § 260-imi nutaatut imm. 3 ilanngunneqassaaq, taassumalu Den Europæiske Unionip iluani nunamik, imaluunniit aningaasersuinermik suliassaqarfimmi nunamik Unionip isumaqatigiissusiorfigisimasaani, naammassineqarnermini annertuallaamik ajortumik naleqqutinngitsumillu sunniuteqartussaajunnaarlugu ingerlatseqatigiiffissuup atorunnaarsinneqarnissaanik pilersaarut suliarineqassasoq aalajangersarpaa.

Aningaasersuinermik piginnittutut ingerlatseqatigiiffiup nunami pilersinneqarfiani, paasissutissat, ingerlatseqatigiiffissuarmut atorunnaarsinneqarnissamik pilersaarutip suliarinissaanut tiguneqarsimasut, Den Europæiske Unionip iluani nunani allani atorunnaarsinneqarnissamik oqartussaasunut Aningaaserivinnik Nakkutilliisoqarfiup nassiutissagai, aningaasersuinermik ingerlatsineq pillugu inatsimmi § 260, imm. 5, nr. 6-ip malitsigaa.

Peqqussut aqqutigalugu § 260, imm. 5, nr. 6-imi oqaasertaliussat allanngortinneqarput, taamaalilluni aningaasersuinermik piginnittutut ingerlatseqatigiiffiup nunami pilersinneqarfiani, paasissutissat, ingerlatseqatigiiffissuarmut atorunnaarsinneqarnissamik pilersaarutip suliarinissaanut tiguneqarsimasut, Den Europæiske Unionip iluani nunani allani imaluunniit nunani Unionip aningaasersuinermik suliassaqarfiup iluani isumaqatigiissusiorfigisimasaani atorunnaarsinneqarnissamik oqartussaasunut Aningaaserivinnik Nakkutilliisoqarfiup nassiutissavai.

Peqqussut aqqutigalugu § 260, imm. 6 allanngortinneqassaaq, taamaalilluni Aningaaserivinnik Nakkutilliisoqarfiup aamma Finansiel Stabilitet-ip kina ingerlatseqatigiiffissuarmut atorunnaarsinneqarnissamik pilersaarummik nalileeqatigissaneraa pillugit, “imm. 5-imi oqartussaasut pineqartut”-niit “suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut atorunnaarsinneqarnissaannut oqartussaasut”-nut allanngortinneqarpoq. Ingerlatseqatigiiffissuarmut atorunnaarsinneqarnissamik pilersaarut pillugu ataatsimoorussaik aalajangiineq ingerlatseqatigiiffissuarmut atorunnaarsinneqarnissamik oqartussaasutut Aningaaserivinnik Nakkutilliisoqarfimmit aamma suliffeqarfinnit ingerlatseqtaigiiffittut piginnittumit aalajangiisuusumik sunniuteqarfigineqartut atorunnaarsinneqarnissamik oqartussaasuinit aalajangerneqarnissaa pillugu erseqqissaanissaq allannguutip siunertaraa. Kikkut sulisaatsit malillugit ataatsimoorussamik ullumikkut aalajangiisarnersut allannguutip allanngortinngilaa, aamma taamaammat tamatumunnga tunngatillugu imaqarnermigut isumaqarani.

Peqqussut aqqutigalugu § 260, imm. 7-imi aalajangersammi oqaasertaliussat nutaamik oqaasertalerneqarput. Imm. 6 malillugu Aningaaserivinnik Nakkutilliisoqarfik aamma suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut atorunnaarsinneqarnissaannut oqartussaasut ataatsimoorussamik aalajangiisimanngippata, Aningaaserivinnik Nakkutilliisoqarfiup imm. 5 malillugu paasissutissanik nassiussinerata kingorna kingusinnerpaamik qaammatit 4 kingorna, ingerlatseqatigiiffissuup atorunnaarsinneqarnissaanut pilersaarut pillugu Aningaaserivinnik Nakkutilliisoqarfik aalajangiissassasoq, nutaamik oqaasertaliinerup kinguneraa. Piginneqatigiiffik pingaarnerusoq aamma suliffeqarfiit ingerlatseqtigiiffittut piginnittumit aalajangiisutut siunniuteqarfigineqartut atorunnaarsinneqarnissamik oqartussaasui aalajangiineq pillugu Aningaaserivinnik Nakkutilliisoqarfiup nalunaaruteqarfigissavai. Aningaaserivinnik Nakkutilliisoqarfik suliffeqarfiit ingerlatseqtigiiffittut piginnittumit aalajangiisutut siunniuteqarfigineqartut atorunnaarsinneqarnissamik oqartussaasui isumaqatigiinngippata aamma piffissaliussap iluani ataatsimoorussamik aalajangiisimanngippata, Aningaaserivinnik Nakkutilliisoqarfik ingerlatseqatigiiffissuup atorunnaarsinneqarnissaanut pilersaarut pillugu aalajangiissasoq, aalajangersakkap erseqqissaavigaa.

Peqqussummi allannguutit tulliuttut innersuussutigineqarput:

§ 4, nr. 64-69.

## § 260 a

Peqqussut aqqutigalugu § 260-p kingorna § 260 a-mi aalajangersakkamik nutaamik ilanngussisoqarpoq.

Ingerlatseqatigiiffissuarmut atorunnaarsinneqarnissamik oqartussaasup suliarisimasaa ingerlatseqatigiiffissuarmut atorunnaarsinneqarnissamik pilersaarummut siunnersuut pillugu Aningaaserivinnik Nakkutilliisoqarfik Finansiel Stabelitet-ilu isumaqatigiinngippata, aamma ingerlatseqatigiiffissuup atorunnaarsinneqarnissaanut pilersaarut pillugu ingerlatseqatigiiffissuarmut atorunnaarsinneqarnissamik oqartussaasut aamma suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut atorunnaarsinneqarnissamik oqartussaasui, ingerlatseqatigiiffissuarmut atorunnaarsinneqarnissamik oqartussaasut paasissutissanik ingerlatseqatigiiffissuarmut atorunnaarsinneqarnissamik pilersaarummut atorneqartussanik nassiussisimanerata kingorna kingusinnerpaamik qaammatit 4 kingorna ataatsimoorussamik aalajangiisimanngiippata, Aningaaserivinnik Nakkutilliisoqarfik § 259, imm. 1 malillugu atorunnaarsinneqarnissamik pilersaarummik suliaqassasoq, akuersissuteqassasoq aamma aserfallatsaaliuissasoq, aalajangersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 70.

## § 261 a

Peqqussut aqqutigalugu § 261-p kingorna § 261 a-mi aalajangersagaq nutaaq ilanngunneqassaaq.

Aningaaserivik, tigussaasumik sallunaveeqquteqarluni taarsigassarsititsisarfik aamma aningaasaateqarfinnut niueqatigiinnermi akunnermiliuttartutut suliffeqarfik I, aningaasersuineq pillugu isumaqatigiissutit suliffeqarfimmit isumaqatigiissutigineqarsimasut pillugit nalunaarsuutinik suliaqarnissaa pillugu, Aningaaserivinnik Nakkutilliisoqarfik malittarisassanik erseqqinnerusunik aalajangersaasinnaasoq, aalangersakkakkut piginnaatitsissutigineqarpoq.

Peqqussummi allannguutit tulliuttut innersuussutigineqarput:

§ 4, nr. 71.

## § 264

Peqqussut aqqutigalugu § 264-mi immikkoortut nutaat 3 aamma 4 ilanngunneqarput.

Pisuni nr. 1-imiit 3 ilanngullugu taaneqartuni, atorunnaarsitsinissamut pingaarnertut akornutaasup, tulliuttuni taaneqartunik pissuteqartup, oqilisaavigineqarnissaa imaluunniit peerneqarnissaa siunertaralugu imm. 1 malillugu suliffeqarfik nalunaarutiginninnermik tigusinermi kingusinnerpaamik sapaatit akunneri 2 kingorna, suliniutaasinnaasunut siunnersuutit aamma suliniutit taakku naammassineqarnissaat pillugit anguniagassatut pilersaarusiaq suliffeqarfiup Aningaaserivinnik Nakkutilliisoqarfimmut saqqummiutissagaa, imm. 3-p ilanngunneqarnerata kinguneraa. Atorunnaarsitsinissamut akornutaasunut, nr. 1 malillugu suliffeqarfiup pissutsini § 269 a, imm. 1-imi ilaatinneqartuni inissisimanera pissuteqarpat, nr. 2 malillugu suliffeqarfiup § 266 malillugu akiligassat nalikillilerneqarnissamut naleqquttut pillugit piumasaqaatinik naammassinnissinnaannginneranik pissuteqarpat, imaluunniit suliffeqarfik nunarsuarmut tamarmut siaruarsimasumik systemimut pingaaruteqartumik aningaasersuinermik instituttiuppat (G-SIFI-uppat), imaluunniit G-SIFI-mut ilaasuuppat, systemimut pingaaruteqartumik aningaasersuinermik instituttip (SIFI-p) Taarsigassarsititsisarfinnut ingerlatsivinnullu aningaasaliisartunut nakkutilliinissat pillugit piumasaqaatit pillugit Europaparlamentip Siunnersuisoqatigiillu peqqussutaanni (EU) nr. 575/2013-imeersumi, nr. 3 malillugu Kalaallit Nunaannut inatsisikkut atortuulersinneqartumi, artikili 494 malillugu artikili 92 a malillugit akiligassat nalikillilerneqarnissamut naleqquttut pillugit piumasaqaatinik naammassinnissinnaannginneranik pissuteqarpat, suliffeqarfiup suliniutissatut periarfissaasut pillugit siunnersuummik anguniagassanullu pilersaarusiamik Aningaaserivinnik Nakkutilliisoqarfimmut saqqummiussissaaq.

Imm. 2 aamma 3 malillugit, suliniutissatut periarfissaasutut suliffeqarfiup siunnersuutigisai sunniuteqarluartumik pingaaruteqartumik atorunnaarsitsinissamut akornutaasunut ikiuutaassasut imaluunniit peersitsissasut Aningaaserivinnik Nakkutilliisoqarfiup Finansiel Stabilitet-illu nalilissagaat imm. 4-p ilanngunneqarnerata kinguneraa. Suliniutissatut periarfissaasutut suliffeqarfiup siunnersuutigisai sunniuteqarluartumik pingaaruteqartumik atorunnaarsitsinissamut akornutaasunut ikiuutaassasut imaluunniit peersitsissasut Aningaaserivinnik Nakkutilliisoqarfiup Finansiel Stabilitet-illu nalilerpagu, siunnersuut suliffeqarfimmut pituttuisuussaaq, taamaalillunilu suliffeqarfik, suliffeqarfiup siunnersuut malinngippagu, nakkutilliinermik qisuariaateqarfigineqarsinnaavoq.

Peqqussut aqqutigalugu aammaattaaq § 264, imm. 5-imi allattuiffimmi nutaatut nr. 9 aamma 12 ilanngunneqarput.

Akiligassat nalikillilerneqarnissamut naleqquttut pillugit piumasaqaatit aamma aningaasaliissutinut kasuussaannaveeqqutit ataqatigiissitat pillugit piumasaqaatit naammassineqarnissaanut pilersaarummik saqqummiusseqqullugu Aningaaserivinnik Nakkutilliisoqarfiup suliffeqarfik peqqussuteqarfigisinnaagaa, § 264, imm. 5 nr. 9-p aalajangersarpaa. Suliffeqarfimmut akiligassat nalikillilerneqarnissamut naleqquttut pillugit piumasaqaatinik naammassinnissinnaajunnaartumut, suliffeqarfiup Aningaaserivinnik Nakkutilliisoqarfimmut pilersaarummik saqqummiussinissaa pillugu, pilersaarutillu suliffeqarfiup akiligassat nalikillilerneqarnissamut naleqquttut pillugit piumasaqaatinik naammassinnissinnaaqqilernissaa qulakkiissagaa, Aningaaserivinnik Nakkutilliisoqarfiup peqqussuteqarsinnaaneranik aalajangersakkap pisinnaatippaa.

Suliffeqarfiup aningaasat nalillit akilerneqarfissaasa sivisussusissaata allanngortinneqarnissaa tulliuttunut a) pingaarnertut aningaasaliissutit ilassutitullu aningaasaliissutit katinnerinut sakkuut aamma b) pisussaaffiit nalikillilerneqarnissaminnut naleqquttut pillugit Aningaaserivinnik Nakkutilliisoqarfik suliffeqarfimmut peqqussuteqarsinnaasoq § 264, imm. 5, nr. 12-p aalajangersarpaa. Pisinnaatitaaneq kaaviiaartitassat aggersut akilerneqarfissaasa sivisussusissaata allanngortinneqarnissaannut Aningaaserivinnik Nakkutilliisoqarfiup suliffeqarfimmut peqqussuteqarsinnaaneranut killilerneqarput. Taamaalilluni Aningaaserivinnik Nakkutilliisoqarfiup suliffeqarfik kaaviaartitat pioreersut akilerneqarfissaasa sivisussusissaannik allanngortitseqqullugu peqqutssuteqarfigisinnaanngilaa. Suliffeqarfiup pingaarnertut aningaasaliissutinut sakkuutit akilerneqarfissaasa sivisussusissaata allanngortitsinera, Aningaaserivinnik Nakkutilliisoqarfiup nakkutilliinermik oqartussaasutut akuersissuteqarfigissavaa.

Peqqussummi allannguutit tulliuttut innersuussutigineqarput:

§ 4, nr. 72- 81.

**§ 264 a**

Peqqussut aqqutigalugu § 264-p kingorna aalajangersagaq nutaaq 264 a-mi ilanngunneqassaaq.

Suliffeqarfimmi suliffeqarfiit allat akiligassanik nalikillilerneqarnissamut naleqquttunik ima annertutigisunik pigisaqarnernerisa malitsigisaanik, allaat taakku nalikillilerneqarnerat suliffeqarfinnut allanut pingaarutilimmik ajoqutaasumik kinguneqarsinnaallutik, atorunnaarsitsinissamut akornutit pilersinnaatillugit, aalajangersakkap pissutsit pineqartut malittarisassiuuppai.

Aningaaseriviit allat, tigussaasumik sallunaveeqquteqarluni taarsigassarsititsisarfiit imaluunniit aningaasaateqarfinnut niueqatigiinnermi akunnermiliuttartutut suliffeqarfiit I pisussaaffinnik nalikillilerneqarnissaminnut naleqquttunik peqarnerisa malitsigisaannik suliffeqarfiup atorunnaarsinneqarnissaa akornutissaqartoq, Finansiel Stabilitet tusarniaavigereerlugu Aningaaserivinnik Nakkutilliisoqarfiup paasiguniuk, suliffeqarfimmi annerpaamik ataasiakkaanik aamma ataatsimoortitamik aningaasatigut ajutooratarsinnaanini killileqqullugit Aningaaserivinnik Nakkutilliisoqarfiup aningaaserivik, tigussaasumik sallunaveeqquteqarluni taarsigassarsititsisarfik aamma aningaasaateqarfinnut niueqatigiinnermi akunnermiliuttartutut suliffeqarfik I peqqussagaa, aalajangersakkap ilanngunneqarnerata kinguneraa.

Aningaaseriviup, tigussaasumik sallunaveeqquteqarluni taarsigassarsititsisarfiup aamma aningaasaateqarfinnut niueqatigiinnermi akunnermiliuttartutut suliffeqarfiup I-p Aningaaserivinnik Nakkutilliisoqarfiup peqqussutaa naammassinngippagu, § 373, imm. 3 malillugu institutti akiligassinneqarnikkut pillarneqarsinnaavoq.

Peqqussummi allannguutit tulliuttut innersuussutigineqarput:

§ 4, nr. 82.

**§ 265**

Peqqussut aqqutigalugu § 265, imm. 5-imi aamma 6-imi oqaasertaliussat nutaamik oqaasertalerneqarput.

Imm. 4, oqaaseqatigiit siulliit malillugit, § 264, imm. 5 malillugu peqqussuteqarnissap atorneqarnissaa pillugu ataatsimoorussamik aalajangiinissaq anguniarlugu, piginneqatigiiffiup pingaarnerusup oqaaseqaatai siunnersuutaalu, suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasuisalu Aningaaserivinnik Nakkutilliisoqarfiup Finansiel Stabilitetillu misissussavaat. Aningaaserivinnik Nakkutilliisoqarfiup piginneqatigiiffimmit pingaarnerusumit oqaaseqaatinik tigusaqarnerata kingorna kingusinnerpaamik qaammatit 4 qaangiunneranni ataatsimoorussamik aalajangerneq naammassineqassaaq. Piginneqatigiiffimmit pingaarnerusumit oqaaseqaatit Aningaaserivinnik Nakkutilliisoqarfimmit tiguneqarsimanngippata, imm. 4-imi, oqaaseqatigiit siullerne piffissaliussap qaangiunnerani kingusinnerpaamik qaammatip 1-p qaangiunnerani ataatsimoorussamik aalajangerneq naammasssineqassasoq imm. 5-imi nutaamik oqaasertaliinerup kinguneraa.

Imm. 5 malillugu Aningaaserivinnik Nakkutilliisoqarfik aamma suliffeqarfinnut ingerlatseqatigiiffittut piginnittumit aalajangiisutut sunniuteqarfigineqartunut atorunnaarsinneqarnissamik oqartussaasut imm. 5 malillugu piffissaliussat illuanni ataatsimoorussamik aalajangiussaqanngippata, Aningaaserivinnik Nakkutilliisoqarfik peqqussuteqarnerup atorneqarnissaa pillugu aalajangiissaaq. Aalajangiineq taanna pillugu piginneqatigiiffik pingaarneq aamma suliffeqarfinnut ingerlatseqatigiiffittut piginnittumit aalajangiisutut sunniuteqarfigineqartunut atorunnaarsinneqarnissamik oqartussaasut Aningaaserivinnik Nakkutilliisoqarfiup nalunaaruteqarnissaa, imm. 6-p nutaamik oqaasertalerneqarnerata kinguneraa.

Peqqussummi allannguutit tulliuttut innersuussutigineqarput:

§ 4, nr. 83- 86.

**§ 265 a**

Peqqussut aqqutigalugu § 265-p kingorna § 265 a-mi aalajangersagaq nutaaq ilanngunneqarpoq.

Ingerlatseqatigiiffissuup atorunnaarsinneqarnissaanut pingaarutilimmik akornutissaqartoq paasineqartillugu aamma ingerlatseqatigiiffissuarmi immikkoortortaqarfik pissutsini § 264, imm. 3-mi nr. 1-imiit 3 ilanngullugu ilaatinneqartuni inissisimanera pissutigalugu atorunnaarsitsinissap akornuserneqarnera pissuteqarpat, § 265 a-mi aalajangersaq pissutsinut taaneqartunut malittarisassanik imaqarpoq.

Ingerlatseqatigiiffissuarmut atorunnaarsitsinissamut ikiuutaasussanik imaluunniit akornutinik peersitsisussanik peqqussuteqarnissap atorneqarnissaa Aningaaservinnik Nakkutilliisoqarfiup suliffeqarfiillu ingerlatseqatigiiffittut piginnittumit aalajangiisutut sunniuteqarfigineqartut atorunnaarsinneqarnissamik oqartussaasuisa ataatsimoorussamik aalajangiiffigissagaat, aalajangersakkap kinguneraa. ingerlatseqatigiiffissuarmut pingaarutilimmik atorunnaarsitsinissamut akornuteqartoq Aningaaserivinnik Finansiel Stabilitetillu paasigunikku, Aningaaserivinnik Nakkutilliisoqarfiup, suliffeqarfiup atorunnaarsinneqarnissamik suliniuteqarfigineqartup atorunnaarsitsinissamut oqartussaasui aamma suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasui tusarniaaffigereerlugit, piginneqatigiiffik pingaarneq nalilersuinini pillugu nalunaaruteqarfigissavaa.

Tamatuma saniatigut pingaarutilimmik atorunnaarsitsinissamut akornuteqartoq suliffeqarfiup Aningaaserivinnik Nakkutilliisoqarfimmit nalunaarummik taassuma tigusinerata kingorna, akornutaasup peerneqarnissaa siunertaralugu, periarfissat aamma suliniutaasinnaasut taakkua naammassineqarnissaannut anguniagassatut pilersaarusiaq, kingusinnerpaamik sapaatit akunneri marluk Aningaaserivinnik Nakkutilliisoqarfik saqqummiussiffigissavaa. Atorunnaarsitsinissamut akornut suliffeqarfiup akiligassat nalikillilerneqarnissamut naleqquttut pillugit piumasaqaammut, imaluunniit aningaasaliissutinut kasuussaannaveeqqutitut piumasaqaatit ataqatigiissitat pillugit naammassinnissinnaannginneranik pissuteqarpat, tamanna akiligassat nalikillilerneqarnissamut naleqquttut pillugit piumasaqaammut tapiliussatut isigineqarpat, suliffeqarfiup siunnersuutit taakku saqqummiutissagai piumasaqaataavoq. Suliffeqarfiup siunnersuutaata sunniuteqarluartumik atorunnaarsitsinissamut akornunummut ikiuutaasinnaanersoq imaluunniit peersitsisinnaanersoq Aningaaserivinnik Nakkutilliisoqarfiup Finansiel Stabilitet-illu nalilissavaat.

Aningaaserivinnik Nakkutilliisoqarfiup tigusinerata kingorna kingusinnerpaamik sapaatit akunneri 2 qaangiunneranni, Aningaaserivinnik Nakkutilliisoqarfiup Finansiel Stabilitet-ip aamma suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasui peqatigalugit piginneqatigiiffiup pingaarnerusup siunnersuutai anguniagassaatullu pilersaarusiaa misissussavaat, peqqussutillu atorneqarnissaa pillugu ataatsimoorussamik aalajangiissallutik. Piffissaliussap iluani Aningaaserivinnik Nakkutilliisoqarfik aamma suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasui ataatsimoorussamik aalajangiisimanngippata, peqqussutip atorneqarnissaa pillugu Aningaaserivinnik Nakkutilliisoqarfik aalajangiissaaq. Aalajangiineq taanna pillugu piginneqatigiiffimmut pingaarnermut aamma suliffeqarfinnut ingerlatseqatigiiffittut piginnittumit aalajangiisutut sunniuteqarfigineqartunut atorunnaarsinneqarnissamik oqartussaasunut Aningaaserivinnik Nakkutilliisoqarfik nalunaaruteqassaaq.

Peqqussummi allannguutit tulliuttut innersuussutigineqarput:

§ 4, nr. 87.

## § 265 b

Peqqussut aqqutigalugu § 265 a-p kingorna § 265 b-imi nutaamik aalajangersagaq ilanngunneqassaaq.

Aningaaserivinnik Nakkutilliisoqarfik atorunnaarsinneqarnissamikk oqartussaatillugu, kisianni tamatuma peqatigisaanik ingerlatseqatigiiffissuarmut atorunnaarsinneqarnissamik oqartussaatinnagu, aamma ingerlatseqatigiiffissuarmut atorunnaarsinneqarnissamik oqartussaasut aamma suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasui piffissaliussap qaammatinik sisamanik sivisussuseqartup iluani ataaatsimoorussamik aalajangiisimanngippata, Aningaaserivinnik Nakkutilliisoqarfik peqqussuteqarnissap atorneqarnissaa pillugu aalajangiisinnaasoq § 265 b-mi aalajangersagaq malittarisassanik imaqarpoq. Aalajangiineq taanna pillugu atorunnaarsinneqarnissamik suliniuteqarfigineqartumut aamma ingerlatseqatigiiffissuarmut atorunnaarsinneqarnissamik oqartussaasunut Aningaaserivinnik Nakkutilliisoqarfik nalunaaruteqassaaq.

Peqqussummi allannguutit tulliuttut innersuussutigineqarput:

§ 4, nr. 87.

## § 265 c

Peqqussut aqqutigalugu § 265 b-p kingorna § 265 c-imi nutaamik aalajangersagaq ilanngunneqassaaq.

Ingerlatseqatigiiffissuarmi suliffeqarfimmut ingerlatseqatigiiffittut piginnittumit aalajangiisutut sunniuteqarfigineqartumut Aningaaserivinnik Nakkutilliisoqarfik atorunnaarsinneqarnissamik oqartussaasuuppat, kisianni tamatuma peqatigisaanik ingerlatseqatigiiffissuarmut atorunnaarsinneqarnissamik oqartussaasuunani, aamma ingerlatseqatigiiffissuarmut atorunnaarsinneqarnissamik oqartuussaasoq suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup atorunnaarsinneqarnissamik oqartussaasui piffissaliussap qaammatinik sisamanik sivisussuseqartup iluani ataaatsimoorussamik aalajangiisimanngippata, atorunnaarsitsinissamut akornutaasup ikiorserneqarnissaanut peerneqarnissaanulluunniit suliniutit sorliit peqqussutigineqassanersut Aningaaserivinnik Nakkutilliisoqarfiup aalajangersinnaanera pillugu, § 265 c-mi aalajangersagaq malittarisassanik imaqarpoq. Aalajangiineq taanna pillugu atorunnaarsinneqarnissamik suliniuteqarfigineqartumut aamma ingerlatseqatigiiffissuarmut atorunnaarsinneqarnissamik oqartussaasunut Aningaaserivinnik Nakkutilliisoqarfik nalunaaruteqassaaq.

Peqqussummi allannguutit tulliuttut innersuussutigineqarput:

§ 4, nr. 87.

## § 266

Peqqussut aqqutigalugu § 266 nutaaq ilanngunneqassaq, siusinnerusorlu atorunnaarsinneqassalluni.

Aningaaserivinnut aamma aningaasateqarfinnut niueqatigiinnermi akunnermiliuttartutut ingerlatsivinnut I-t Aningaaserivinnik Nakkutilliisoqarfiup, Finansiel Stabilitet tusarfiaavigereerlugu akiligassanut nalikillilerneqarnissamut naleqquttunut piumasaqaatit suli aalajangiisarnissaa pillugu aalajangersagaq malittarisassanik imaqarpoq.

Akiligassanut nalikillilerneqarnissamut naleqquttunut minnerpaaffissaattut piumasaqaatit Aningaaserivinnik Nakkutilliisoqarfiup, Finansiel Stabilitet tusarfiaavigereerlugu aalajangigai, aningaaseriviit aamma aningaasateqarfinnut niueqatigiinnermi akunnermiliuttartutut ingerlatsiviit I-t qaqugukkulluunniit naammassisassagaat aalajangersakkap aalajangersaavigaa.

Aningaasersuinermik institutti suliffeqarfiuppat aningaaserivimmit, aningaasaateqarfinnut niueqatigiinnermi akunnermiliuttartutut ingerlatsivimmit I-imit, aningaasersuinermik ingerlatseqatigiinni piginnittutut suliffeqarfimmit imaluunniit ingerlatseqatigiinni piginnittutut suliffeqarfimmit akuukkamit, suliffeqarfittut ingerlatseqatigiiffittut piginnittumit aalajangiisutut sunniuteqarfigineqarpat, aamma suliffeqarfiit taakku pingaaruteqarpata, piginneqatigiiffiup pingaarnerup pissutsit patajaallisakkat tunngavigalugit nakkutilliivigineqarnerani aningaasersuinermik institutti ilaappat, aningaasersuinermik piginnittutut ingerlaseqaatigiiffinnut, aamma piginnittutut ingerlatseqatigiiffinnut akuukkanut kiisalu aningaasersuinermik instituttinut akiligassanut nalikillilerneqarnissamut naleqquttunut pillugit piumasaqaatit Aningaaserivinnik Nakkutilliisoqarfiup Finansiel Stabilitet tusarniaavigereerlugu aalajangersinnaavai. Tigussaasumik sallunaveeqquteqarluni taarsigassarsisitsisarfiit aalajangersakkamut ilaatinneqanngillat, taamaalillutillu akiligassat nalikillilerneqarnissamik naleqquttut pillugit piumasaqaatinik naammassinnissanatik.

Suliffeqarfik ajornartorsiulerpat imaluunniit naatsorsuutigineqarsinnaasumik ajornartorsiulertussaappaat, taamaalillunilu ilusilersoqqinneqartariaqalerluni imaluunniit atorunnaarsinneqartariaqalerluni, suliffeqarfiit piumasaqaammut ilaasut, ilusilersoqqinneqarnissaminnut imaluunniit atorunnaarsinneqarnissaminnut naammattunik aningaasaliissutinik peqarnissaasaa qulakkeerneqarnissaa, akiligassat nalikillilerneqarnissamut naleqquttut pillugut minnerpaamik piumasaqaatip siunertaraa.

Tamatuma saniatigut, tassani suliffeqarfik atorunnaarsinneqarnissamik suliniuteqarfigineqartoq aamma suliffeqarfik ingerlatseqatigiiffittut piginnittumit aalajangiisutut sunniuteqarfigineqartoq Kalaallit Nunaanni pilersinneqarsimappata, § 266, imm. 2, nr. 1 malillugu piumasaqaatit litra a-miit e ilanngullugu naammassineqarsimappata, imaluunniit piginneqatigiiffik pingaarnerusoq aamma suliffeqarfik ingerlatseqatigiiffittut piginnittumit aalajangiisutut sunniuteqarfigineqartoq Kalaallit Nunaanni pilersinneqarsimappata, aamma § 266, imm. 2, nr. 2 malillugu piumasaqaatit litra a-miit e ilanngullugu naammassineqarsimappata, atorunnaarsinneqarnissamik ingerlatseqatigiiffissuarmi suliffeqarfimmut ingerlatseqatigiiffittut piginnittumit aalajangiisutut sunniutqearfigineqartumut akiligassat nalikillilerneqarnissamut naleqquttut pillugit piumasaqaammik Aningaaserivinnik Nakkutilliisoqarfik aalajangiinngitsoorsinnaasoq aalajangersakkap kinguneraa.

Aammattaaq Broinstituttimut[[1]](#footnote-1) suliffeqarfimmullu atorunnaarsinneqalersumut akiligassanut nalikillilerneqarnissamut naleqquttunut minnerpaaffissamik piumasaqaatip aalajangiiffiginissaa Finasiel Stabilitet-i tusarniaaffigereerlugu Aningaaserivinnik Nakkutilliisoqarfiup pinngitsoortissinnaavaa.

Akiligassat nalikillilerneqarnissamik naleqquttut pillugit piumasaqaatit aalajangersarneqarneranni, piumasaqaat patajaallisakkamik tunngavinnit imaluunniit ataasiakkaat tamarmik immikkut naammassissaneraat Aningaaserivinnut Nakkutilliisoqarfiup allassavaa.

Nutaatut akiligassat nalikillilerneqarnissamik naleqquttut pillugit piumasaqaat risikoeksponering-ip[[2]](#footnote-2) tamarmiusup procentinngugaaneranik piumasaqaammik aamma piumasaqaammik akit appartarnerannut qaffattarnerannullu aningaasatigut ajutooratarsinnaanermut tamarmiusumut anguniaat procentinngugaaneratut aalajangersarneqarneqartumik katiterneqassapput.

Peqqussummi allannguutit tulliuttut innersuussutigineqarput:

§ 4, nr. 88.

## § 266 a

Peqqussut aqqutigalugu § 266 a ilanngunneqarpoq.

Aalajangersakkami nr. 1-imiit 5 ilanngullugu malitsigisaanik pissutsit arlallit tunngavigalugit, § 266 malillugu Aningaaserivinnik Nakkutilliisoqarfiup akiligassat nalikillilerneqarnissamut naleqquttut pillugit piumasaqaat aalajangissagaa aalajangersakkap kinguneraa. Taamaalilluni suliffeqarfinnut ataasiakkaanut aamma/imaluunniit ingerlatseqatigiiffissuarmut tunngatillugu akiligassat nalikillilerneqarnissamut naleqquttut pillugit piumasaqaatit aalajangerneqarnissaanut atugassanik, Aningaaserivinnut Nakkutilliisoqarfiup aalajangersakkap nr. 1-imiit 5 ilanngullugu pissutsit naliliiffigissavai.

Suliffeqarfimmut atorunnaarsinneqarnissamik suliniuteqarfigineqartumut, taassuma atorunnaarsinneqarnissamik pilersaarut malinneraa, suliffeqarfiup atorunnaarsitsinissamut suliniuteqarfigineqartup suliffeqarfiutai ingerlatseqatigiiffittut piginnitumit aalajangiisuusutut sunniugeqarfigineqartut, aningaasersuinermik suliassaqarfimmi Union-ip isumaqatigiissusiorfigisimanngisaani, Den Europæiske Union-ip avataani nunami pilersinneqartut, suliffeqarfittut atorunnaarsinneqarnissamik suliniuteqarfigineqartutut atorunnaarsinneqarnissamik ingerlatseqatigiiffissuarmi ilaanersut tunngavigalugit, suliffeqarfimmut atorunnaarsinneqarnissamik suliniuteqarfigineqartumut akiligassat nalikillilerneqarnissamut naleqquttut pillugit piumasaqaat Aningaaserivinnik Nakkutilliisoqarfiup aalajangissagaa, aajalangersakkap kinguneraattaaq.

Peqqussummi allannguutit tulliuttut innersuussutigineqarput:

§ 4, nr. 88.

## § 266 b

Peqqussut aqqutigalugu § 266 b ilanngunneqarpoq.

§§ 267 a –miit 267 c ilanngullugu aamma § 267 e malillugit akiligassat nalikillilerneqarnissamik naleqquttut pillugit piumasaqaatit aningaasaliissutinik tunngaviit aamma pisussaaffiit nalikillilerneqarnissamut naleqquttut atorlugit suliffeqarfiup atorunnaarsinneqarnissamik suliniuteqarfigineqartup naammassissagai, aalajangersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 88.

## § 267

Peqqussut aqqutigalugu § 267 nutaaq ilaanngunneqassaaq, aamma siusinnerusoq atorunnaarsinneqassalluni.

Suliffeqarfiup atorunnaarsinneqarnissamik suliniuteqarfigineqartup akiligassat nalikillilerneqarnissamik naleqquttut pillugit piumasaqaat, atorunnaarsinneqarnissamik ingerlatseqatigiiffissuarmi patajaallisakkamik tunngaviit atorlugit naammassissagai aalajangersakkap kinguneraa. Piumasaqaatip atorunnaarsinneqarnissamik ingerlaatseqatigiiffissuarmut aalajangerneqarnissaa tamatuma kinguneraa, tassanimi atorunnaarsinneqarnissamik ingerlatseqatigiiffissuaq aningaasaqarnikkut immikkoortortatut ataatsitut isigineqarmat. Taamaalilluni ingerlaseeqatigiiffissuarmut atorunnaarsinneqarnissamik suliniuteqarfigineqartumut ataatsimoortumik piumasaqaat aalajangerneqassaaq. Suliffeqarfik atorunnaarsinneqarnissamik suliniuteqarfigineqartoq atorunnaarsitsinissamut ingerlatseqatigiiffissuarmut ilaanngippat, akiligassat nalikillilerneqarnissamut naleqquttut pillugit piumasaqaat suliffeqarfimmut atorunnaarsitsinissamut suliniuteqarfigineqartumut Aningaaserivinnik Nakkutilliisoqarfiup aalajangiissavaa. Suliffeqarfik atorunnaarsinneqarnissamik suliniuteqarfigineqartoq taamaalilluni nammineerluni kisimi suliffeqarfimmut atorunnaarsinneqarnissamik suliniuteqarfigineqartumut piumasaat naammassissavaa.

Aammattaaq patajaalliliinerup suliffeqarfiit akiligassat nalikillilerneqarnissamut naleqquttut pillugit piumasaqaateqarfigineqartut kisiisa ilanngutissagai aalajangersakkap aalajangersarpaa. Assersuutigalugu tigussaasumik sallunaveeqquteqarluni taarsigassarsisitsisarfiit akiligassat nalikillilerneqarnissamut naleqquttut pillugit piumasaqaammut ilanngunneqanngillat. Patajaalliliinermut taamaalillutik tigussaasumik sallunaveeqquteqarluni taarsigassarsisitsisarfiit ilaatinneqanngillat.

Akiligassat nalikillilerneqarnissamut naleqquttut, patajaallilikkamik naammassineqartussanut akiligassanut nalikillilerneqarnissamut naleqquttunut piumasaqaatit naammassineqarnissaannut atorneqartut, tamatuma peqatigisaanik akiligassanut kasuussaannaveeqqutit pillugit piumasaqaatit naammassineqarnissaannut ilaasunut naammassinninnissamut imaluunniit aningaasaliinissamut atorneqarsinnaanngillat.

Atorunnaarsitsinissamut sakkunik imaluunniit nalikillilerneqarnermik aamma nuussinermik suliffeqarfik atorunnaarsinneqarnissamik suliniuteqarfigineqartoq suliniuteqarfigineqarsimappat, suliffeqarfiup akiligassat nalikillilerneqarnissamut naleqquttut pigisai ilusilersueqqinnermi imaluunniit suliffeqarfiup atorunnaarsinneqarneranut atatillugu atorneqarsimasinnaapput. Tamatuma kingunerisaanik akiligassat nalikillilerneqarnissamik naleqquttut pillugit piumasaqaatit aalajangersarneqarsimasut suliffeqarfiup atorunnaarsinneqarnissamik suliniuteqarfigineqartup naammassisinnaanngilai.

Suliffeqarfiup atorunnaarsinneqarnissamik suliniuteqarfigineqartup pisumi uani piumasaqaatip qaqugukkut aammalu naammassissaneraa, Aningaaserivinnik Nakkutilliisoqarfiup Finansiel Stabilitet tusarniaavigereerlugu piffissaliussamik aalajangiissasoq, aalajangersakkap aalajangersaavigaa. Piffissaliussap aalajangerneqartup, akiligassat nalikillilerneqarnissamik naleqquttut pillugit piumasaqaatit aammalu naammassineqarnissaannut suliffeqarfik atorunnaarsinneqarnissamik suliniuteqarfigineqartoq ikaarsaariarnermi piffissamik naleqquttumik tunissavaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 a

Peqqussut aqqutigalugu § 267 a ilanngunneqarpoq.

Pisussaaffiit, aningaasaliissutinut sakkuutit ilassutaasut aamma aningaasaliissutinut tunngavissat suut, suliffeqarfiit atorunnaarsitsinissamut suliniuteqarfigineqartut nammineq akiligassaatimik nalikillilerneqarnissamut naleqquttut naammassinnissutigisinnaagaat, aalajangersakkap taavai.

Peqqussummi allannguutit tulliuttut innersuussutigineqarput:

§ 4, nr. 88.

## § 267 b

Peqqussut aqqutigalugu § 267 b ilanngunneqarpoq.

Akiligassanut nalikillilerneqarnissamut naleqquttunut piumasaqaammi agguagarsiaq qanoq annertutigisoq, akiligassanit nalikillilerneqarnissamut naleqquttunit pitsaannginnerusumik inissisimasunit naammassineqarnissaat, Aningaaserivinnik Nakkutilliisoqarfiup piumasaqaatigisinnaaneraa pillugu killissat appasinnerpaaffissaat qaffasinnerpaaffissaallu, aalajangersakkap eqquppaa. Pisussaaffiit akiligassanut nalikillilerneqarnissamik naleqquttunut piumasaqaammik naammassinninnissamut atorneqartut, akiitsullip akiligassaqarfigisaanit piumasaqaatit sioqqullugit ajunaarutinik akissaqartitsissapput.

Suliffeqarfiit atorunnaarsinneqarnissamik suliniuteqarfigineqartut, § 267 c-imi ilaatinneqanngitsut pitsaannginnerusumik inissinneqarnissaat pillugit Aningaaserivinnik Nakkutilliisoqarfiup piumasaqaateqarsinnaanera aalajangersakkap periarfissippaa. Suliffeqarfiit atorunnaarsinneqarnissamik suliniuteqarfigineqartut, G-SIFI-iusut, suliffeqarfiit atorunnaarsinneqarnissamik suliniuteqarfigineqartut G-SIFI-iunngitsut, kisianni ingerlatseqatigiiffissuarmi atorunnaarsinneqarnissamik suliniuteqarfigineqartumi pigisanik nalilinnik 100 mia. EUR-it sinnerlugit pigisaqartumi ilaasut, aamma suliffeqarfiit atorunnaarsinneqarnissamik suliniuteqarfigineqartut G-SIFI-iunngitsut, kisianni ingerlatseqatigiiffissuarmi atorunnaarsinneqarnissamik suliniuteqarfigineqartumi pigisanik nalilinnik 100 mia. EUR-it inorlugit pigisaqartumi ilaasut, aamma ajornartorsiulerunik naleqquttumik ilimasassuseqartumik systemiskiusumik ajutooratartitsisinnaasutut Aningaaserivinnik Nakkutilliisoqarfiup naliliiffigisai pillugit, Aningaaserivinnik Nakkutilliisoqarfik pitsaannginnerusumik inissiinissamut piumasaqaammik aalajangiisinnaasoq aalangersakkap periarfissippaa.

Akiligassaqarfigisanut annerusumik isertuaatsuunissap pilersinneqarnissaa aamma tutsuiginartumik naammassineqarsinnaasumillu atorunnaarsitsinissap ikorfartorneqarnissaa, pitsaannginnerusumik inissiinissamut piumasaqaatip siunertaraa. Atorunnaarsitsinermi pissutsit, tassani akiligassanik nalikillilerneqarsinnaasunik aamma nuunneqarsinnaasunik pisariaqartitsisoqalerluni, pilissagaluarpata, sakkuutit pitsaannginnerusumik inissiinermi atortut siulliullutik ajunaarutit millugutissavaat. Atorunnaarsitsineq tutsuiginartoq aamma naammassineqarsinnaasoq taakku ikorfartussavaat aamma no-creditor-worse-off-imik tunngaviup, imaappoq akiligassaqarfigisat imaluunniit aktiaatillit arlaannaalluunniit, akiliisinnaajunnaarnermi pissutsinut naleqqiullugu, atorunnaarsitsinermi aningaasaqarnikkut ajornerusumik inissinneqannginnissaannut tunngavik, naammassineqanngitsoornissaanut aarlerinaat annikillisissavaa. Atorunnaarsitsisoqassappat atorunnaarsitsisoqartillugu akiligassaqarfigisat ajutooratarsinnaanerannut tunngatillugu isertuaatsuuneq annertunerusoq, akiligassanut pitsaannginnerusumik inissitanut aamma akit naleqquttumik aalajangiiffiginneqarnerannik kinguneqartariaqarpoq.

Nr. 1-imiit 3 ilanngullugu piumasaqaatit naammassineqarsimatillugit, suliffeqarfiit atorunnaarsinneqarnissamik suliniuteqarfigineqartut akiligassat nalikillilerneqarnissamik naleqquttut pillugit piumasaqaammut agguagrsiaq naammassissagaat, taakkulu aningaasaliinermut tunngaviit 8 pct.-iisa imaluunniit ilanngussami 9-mi nr. 3-mi formeli malillugu naatsorsorneqartup annerpaamik aningaasartaannit, aningaasaliissutinut tunngaviit, § 267 a, imm. 1, nr. 5-imi ilaasut aningaasartaannit, sakkuutit nalikillilerneqarsinnaasut kingunitsiannguatigut inissinnerisigut imaluunniit pisussaffinnik § 267 a, imm. 1 nr. 5-imi ilaatinneqartunik naammassissagaat, Aningaaserivinnik Nakkutilliisoqarfiup Finansiel Stabilitet tusarniaavigereerlugu aalajangersinnaavaa, taammaattoq § 267 c takuuk.

Suliffeqarfik atorunnarsitsinissamik suliniuteqarfigineqartoq atorunnaarsinneqarnissamik sakkuutinik imaluunniit nalikilliliivigineqarnernermik aamma nuussinermik suliniuteqarfigineqarsimappat, suliffeqarfiup akiligassaatai ilusilersueqqinnermut imaluunniit suliffeqarfiup atorunnaarsinneqarneranut atatillugu atorneqarsimasinnaapput. Tamatuma malitsigisaanik suliffeqarfiup atorunnaarsinneqarnissamik suliniuteqarfigineqartup akiligassanut nalikillilerneqarnissamut naleqquttunut piumasaqaatit aalajangerneqartut naammassisinnaanngilai.

Suliffeqarfiup atorunnaarsinneqarnissamik suliniuteqarfigineqartup pisumi uani piumasaqaatip qaqugukkut aammalu naammassissaneraa, Aningaaserivinnik Nakkutilliisoqarfiup Finansiel Stabilitet tusarniaavigereerlugu piffissaliussamik aalajangiissasoq, aalajangersakkap aalajangersaavigaa. Piffissaliussap aalajangerneqartup, akiligassat nalikillilerneqarnissamik naleqquttut pillugit piumasaqaatit aammalu naammassineqarnissaannut suliffeqarfiup atorunnaarsinneqarnissamik suliuniuteqarfigineqartoq ikaarsaariarnermi piffissamik naleqquttumik tunissavaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 c

Peqqussut aqqutigalugu § 267 c ilanngunneqassaaq.

Suliffeqarfinnut atorunnaarsinneqarnissamik suliniuteqarfigineqartunut, G-SIFI-iusunut, suliffeqarfinnut atorunnaarsinneqarnissamik suliniuteqarfigineqartunut G-SIFI-iunngitsunut, kisianni ingerlatseqatigiiffissuarmi atorunnaarsinneqarnissamik suliniuteqarfigineqartumi pigisanik nalilinnik 100 mia. EUR-it sinnerlugit pigisaqartumi ilaasunut, aamma suliffeqarfinnut atorunnaarsinneqarnissamik suliniuteqarfigineqartunut G-SIFI-iunngitsunut, kisianni ingerlatseqatigiiffissuarmi atorunnaarsinneqarnissamik suliniuteqarfigineqartumi pigisanik nalilinnik 100 mia. EUR-it inorlugit pigisaqartumi ilaasunut, aamma ajornartorsiulerunik naleqquttumik ilimasassuseqartumik systemiskiusumik ajutooratartitsisinnaasutut Aningaaserivinnik Nakkutilliisoqarfiup naliliiffigineqartunut, Aningaaserivinnik Nakkutilliisoqarfik pitsaannginnerusumik inissiinissamut piumasaqaammik aalajangiisinnaasoq aalangersakkap periarfissippaa. Instituttinut annerpaanut systemiskiunerpaanullu pitsaannginnerusumik inissinneqarfissap minnerpaaffissaanik piumasaqaat aalajangiiffigineqassasoq aalajangersakkap kinguneraa, massa instituttinut allanut apeqqutaasoq pitsaannginnerusumik inissinneqarnissap annertussusaanut § 267 b, imm. 1 nr. 1-imiit 3 ilanngullugu piumasaqaatinik piviusumik nalilersuineq.

Akiligassaqarfigisanut annerusumik isertuaatsuunissap pilersinneqarnissaa aamma tutsuiginartumik naammassineqarsinnaasumillu atorunnaarsitsinissap ikorfartorneqarnissaa, pitsaannginnerusumik inissiinissamut piumasaqaatip siunertaraa. Atorunnaarsitsinermi pissutsit, tassani akiligassanik nalikillilerneqarsinnaasunik aamma nuunneqarsinnaasunik pisariaqartitsisoqalerluni, pilissagaluarpata, sakkuutit pitsaannginnerusumik inissiinermi atortut siulliullutik ajunaarutit millugutissavaat. Atorunnaarsitsineq tutsuiginartoq aamma naammassineqarsinnaasoq taakku ikorfartussavaat aamma no-creditor-worse-off-imik tunngaviup, imaappoq akiligassaqarfigisat imaluunniit aktiaatillit arlaannaalluunniit, akiliisinnaajunnaarnermi pissutsinut naleqqiullugu, atorunnaarsitsinermi aningaasaqarnikkut ajornerusumik inissinneqannginnissaannut tunngavik, naammassineqanngitsoornissaanut aarlerinaat annikillisissavaa. Atorunnaarsitsisoqassappat atorunnaarsitsisoqartillugu akiligassaqarfigisat ajutooratarsinnaanerannut tunngatillugu isertuaatsuuneq annertunerusoq, akiligassanut pitsaannginnerusumik inissitanut aamma akit naleqquttumik aalajangiiffiginneqarnerannik kinguneqartariaqarpoq.

Aalajangersakkap malitsigisaanik pitsaannginnerusumik inissinneqarnissaamut piumasaqaat, ullormit suliffeqarfiup atorunnaarsinneqarnissamik suliniuteqarfigineqartup imaluunniit atorunnaarsinneqarnissamik ingerlatseqatigiiffissuup suliniuteqarfigineqartup, ilaaffigisaata, nunarsuarmut tamarmut siaruarsimasumik systemimut pingaaruteqartumik aningaasersuinermik instituttitut (G-SIFI-tut) toqqagaanerata imaluunniit suliffeqarfiup atorunnaarsinneqarnissamik suliniuteqarfigineqartup imm. 1, nr. 2-mit imaluunniit 3-mit ilaanernerata kingorna ukiut 3 qaangiunneranni naammassineqassaaq.

Suliffeqarfik atorunnaarsinneqarnissamik suliniuteqarfigineqartoq assersuutigalugu G-SIFI-itut toqqarneqarpat, aallaaviatigut akiligassanut nalikillilerneqarnissamut naleqquttunut aamma pitsaannginnerusumik inissiinissamut piumasaqaatit qaffassapput. Suliffeqarfiup akiligassat nalikillilerneqarnissamut naleqquttut aamma pitsaannginnerusumik inissinneqarnissaq pillugu piumasaqaatit nutaat annertunerusullu naammassiniarlugit sulisariaqassaaq. Taammaammat Aningaaservinnik Nakkutilliisoqarfiup naleqquttumik piffissaliussamik aalajangiinissaa tulluartuussaaq, aamma piffissaliussap tungaanut qaammatit 12-ikkaarlugit pitsaannginnerusumik inissinneqarnissamut piumasaqaammut anguniagassat inaarutaasut angunissaasa tungaannut piffissap sivikitsup iluani angusassanut Aningaaserivinnik Nakkutilliisoqarfik suliffeqarfimmut nalunaaruteqassaaq. Pineqartut taakku marluk Finansiel Stabilietet tusarniaavigereerlugu aalajangerneqassapput.

Suliffeqarfik atorunnarsitsinissamik suliniuteqarfigineqartoq atorunnaarsinneqarnissamik sakkuutinik imaluunniit nalikilliliivigineqarnernermik aamma nuussinermik suliniuteqarfigineqarsimappat, suliffeqarfiup akiligassaatai ilusilersueqqinnermut imaluunniit suliffeqarfiup atorunnaarsinneqarneranut atatillugu atorneqarsimasinnaapput. Tamatuma malitsigisaanik suliffeqarfiup atorunnaarsinneqarnissamik suliniuteqarfigineqartup akiligassanut nalikillilerneqarnissamut naleqquttunut piumasaqaatit aalajangerneqartut naammassisinnaanngilai.

Suliffeqarfiup atorunnaarsinneqarnissamik suliniuteqarfigineqartup pisumi uani piumasaqaatip qaqugukkut aammalu naammassissaneraa, Aningaaserivinnik Nakkutilliisoqarfiup Finansiel Stabilitet tusarniaavigereerlugu piffissaliussamik aalajangiissasoq, aalajangersakkap aalajangersaavigaa. Piffissaliussap aalajangerneqartup, akiligassat nalikillilerneqarnissamik naleqquttut pillugit piumasaqaatit aammalu naammassineqarnissaannut suliffeqarfik atorunnaarsinneqarnissamik suliniuteqarfigineqartoq ikaarsaariarnermi piffissamik naleqquttumik tunissavaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 d

Peqqusut aqqutigalugu § 267 d ilanngunneqarpoq.

Suliffeqarfiup atorunnaarsinneqarnissamik suliniuteqarfittut ingerlatseqatigiiffittut piginnittumit aalajangiisutut sunniuteqarfigineqartup imaluunniit nunami pingajuusumi suliffeqarfiusup, kisianni nammineq suliffeqarfittut atorunnaarsinneqarnissamik suliniuteqarfigineqanngitsup, § 266 malillugu ataasiakkaatut akiligassat nalikillilerneqarsinnaasut pillugit piumaaqaatit naammassissagai, aalajangersakkap aalajangersaavigaa, taamaattoq § 266, imm. 2 takkuk.

Suliffeqarfiit atorunnaarsinneqarnissamik suliniuteqarfigineqartut suliffeqarfiutaat ingerlatseqatigiiffittut piginnittumit aalajangiisutut sunniuteqarfigineqartut aamma suliffeqarfiit nunani pingajuusuni suliffeqarfiutaat ingerlatseqatigiiffittut piginnittumit aalajangiisutut sunniuteqarfigineqartut, suliffeqarfiup iluani akiligassat nalikillilerneqarnissamut naleqquttut pillugit piumasaqaatit ataasikkaarneq tunngavigalugu naammassissagaat, aalajangersakkap kinguneraa. Suliffeqarfiup iluani akiligassat nalikillilerneqarnissamik naleqquttut pillugit piumasaqaateqarnermi, suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut ajunaarutaat suliffeqarfimmut atorunnaarsinneqarnissamik suliniuteqarfigineqartumut nuunneqarsinnaanissaat, aamma suliffeqarfiup atorunnaarsinneqarnissamik suliniuteqarfigineqartup taamaalilluni suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup aningaasaliiffigeqqinneqarnissaa siunertaavoq. Suliffeqarfiup ingerlatseqatigiiffittut piginnittumit aalajangiisutut sunniuteqarfigineqartup suliffeqarfiup iluani suliffeqarfiup atorunnaarsinneqarnissamik suliniuteqarfigineqartup akiligassanik nalikillilerneqarnissamut naleqquttunik atulersitsinera, suliffeqarfiup iluani akiligassanut nalikillilerneqarnissamut naleqquttunut piumasaqaatit kinguneraat. Akiligassanut nalikillilerneqarnissamut naleqquttunut suliffeqarfiup iluani piumasaqaatit taamaalillutik ingerlatseqatigiiffissuarmi imaluunniit ingerlatseqatigiiffissuup ilaani atorunnaarsitsinissamut tunaartaqarluni iliuusissanik pilersaarusiorneq ikorfartorpaa. Den Europæiske Union-imi nunani ilaasortaasut imaluunniit aningaasersuinermik suliassaqarfiup iluani Den Europæiske Union-p nunami isumaqatigiissusiorfigisimasaani, imaluunniit nunami pingajuusumiittut suliffeqarfiit atorunnaarsinneqarnissamik suliniuteqarfigineqartut suliffeqarfii ingerlatseqatigiiffittut piginnittumit aalajangiisutut sunniuteqarfigineqartut Danmarkimiittut, suliffeqarfiup iluani akiligassanut nalikillilerneqarnissamut naleqquttunut piumasaqaatinik naammassinninnissaat immikkut ittumik tamanna naleqquttuusinnaavoq.

Suliffeqarfiup piumasaqaat taammaallaat suliffeqarfimmut naamminermut naammassissagaa, akiligassat nalikillilerneqarnissamik naleqquttut pillugit piumasaqaatit ataasiakkaanit naammassineqarnissaasa kinguneraa. § 266, imm. 2 malillugu suliffeqarfik aamma taassuma piginneqatigiiffik pingaarnerusoq ilaaffigisaa Danmarkimi pilersinneqarsimappata, suliffeqarfiit atorunnaarsinneqarnissamik suliniuteqarfigineqanngitsut, ataasiakkaarlutik akiligassanik nalikillilerneqarnissamut naleqquttunik naammassinninnissaannut piumasaqaatip avaqqunneqarsinnaanera Aningaaserivinnik Nakkutilliisoqarfiup aalajangersinnaavaa.

Suliffeqarfinnut atorunnaarsinneqarnissamik suliniuteqarfigineqanngitsunut nalikilliliinermik imaluunniit nuussinermik suliaqarfigineqarsimasunut aamma suliffeqarfinnut atorunnaarsitsinissamut suliniuteqarfigineqanngitsunut, aamma Finansiel Stabilitet-ip atorunnaarsitsinissamut sakkunik atuiffigisimasaannut, Finansiel Stabilitet tusarniaavigereerlugu Aningaaserivinnik Nakkutilliisoqarfiup akiligassat nalikillilerneqarnissamut naleqquttut pillugit piumasaqaatit naammassinissaammut piffissaliussaq aalajangiiffigeqqissagaa aalajangersakkap aalajangersaavigaa. Piffissaliussap aalajangerneqartup tungaanut, suliffeqarfiup akiligassat nalikillilerneqarnissamut naleqquttut pillugit piumasaqaatit naammassinninnissaanut inaarutaasumik anguniakkat anguneqarnissaannut anguniagassaasa ilai, qaammatit 12-nngorneri tamaasa Aningaaserivinnik Nakkutilliisoqarfiup nalunaarutigisassavaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 e

Peqqussut aqqutigalugu § 267 e ilanngunneqassaaq.

Suliffeqarfiit ingerlatseqatigiiffittut piginnittumit aalajangiisutut sunniuteqarfigineqartut, namminneq suliffeqarfiit atorunnaarsinneqarnissamik suliniuteqarfigineqanngitsut, pisussaaffiit aningaasaliissutillu suut atorlugit akiligassanut nalikillilerneqarnissamut naleqquttunut piumasaqaat naammassisinnaaneraat, aalajangersakkap taavai.

Suliffeqarfiup atorunnaarsinneqarnissamik suliniuteqarfigineqartumit ingerlatseqatigiiffittut piginnittumit aalajangiisutut sunniuteqarfigineqarluni suliffeqarfiutaasup, imaluunniit suliffeqarfiup nunami pingajuusumiittup, kisianni nammineq suliffeqarfiup atorunnaarsinneqarnissamik suliniuteqarfigineqanngitsup, aningaasaliissutinit nr. 1-imi aamma 2-mi ilaatinneqartunit aamma pisussaaffinnit nr. 3-mi aamma 4-mi ilaatinneqartunit imaluunniit taakku marluk ataqatigiissinnerisigut, akiligassanut nalikillilerneqarnissamut naleqquttunut piumasaqaat naammassisinnaagaat aalajangersakkap aalajangersaavigaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 f

Peqqussut aqqutigalugu § 267 f ilanngunneqarpoq.

Atorunnaarsinneqarnissamik aalajangiisartoqatigiinnik pilersitsisoqarsimatillugu, aamma nunami maani suliffeqarfik atorunnaarsinneqarnissamik suliniuteqarfigineqartoq inissisimatillugu, akiligassat nalikillilerneqarnissamut naleqquttut pillugit piumasaqaatit alajangerneqarnissaannut sulisaaseq aalajangersakkap allaaseraa.

§ 271 malillugu atorunnaarsitsinissamut aalajangiisartoqatigiinnik pilersitsisoqarsimatillugu, suliffeqarfinnut atorunnarsitsinissamik suliniuteqarfigineqartunut Kalaallit Nunaanniittunut Aningaaserivinnik Nakkutilliisoqarfimmit aalajangersakkamilu nr. 2-mi aamma 3-mi oqartussaasunit ilaatinneqartunit ataatsimoorussamik aalajangiineq naapertorlugu akiligassat nalikillilerneqarneqarnissamut naleqquttut pillugit piumasaqaatit aalajangerneqassasut aalajangersakkap kinguneraa.

Atorunnaarsinneqarnissamik tunaartaqarluni iliuusissanik pilersaarusiornermut tamanna naapertuuppat, aamma suliffeqarfik atorunnaarsinneqarnissamik suliniuteqarfigineqartoq piffissami ataatsimoorussamik aalajangiisoqarnerani nammineq akiligassat nalikillilerneqarnissamut naleqquttut pillugit piumasaqaammik naammassinnissinnaanngippat, suliffeqarfinnut atorunnaarsinneqarnissamik suliniuteqarfigineqanngitsunut akiligassanut nalikillilerneqarnissamut naleqquttunut piumasaqaatit ilaat, sakkuutinit suliffeqarfinnut ingerlatseqatigiiffissuarmit atorunnaarsinneqarnissamik suliniuteqarfigineqanngitsumit pigineqanngitsunut atulersinneqarsimasunit naammassineqassasut, ataatsimoorussamik aalajangiinermi aalajangerneqarsinnaavoq.

Atorunnaarsitsinissamut oqartuussaasunut imm. 1-imi, nr. 2-mi aamma 3-mi ilaatinneqartunut akiligassat nalikillilerneqarnissamut naleqquttut pillugit piumasaqaatinik pillugit siunnersuummik Aningaaserivinnut Nakkutilliisoqarfiup saqqummiussisimanerata kingorna kingusinnerpaamik qaammatit 4 kingorna, suliffeqarfimmut atorunnaarsinneqarnissamik suliniuteqarfigineqartumut akiligassat nalikillilerneqarnissamut naleqquttut pillugit piumasaqaatit pillugit ataatsimoorussamik aalajangiisoqanngippat, akiligassat nalikillilerneqarnissamut naleqquttut pillugit Finansiel Stabilitet tusarniaavigereerlugu Aningaaserivinnik Nakkutilliisoqarfik aalajangiissaaq.

Alajangiineq, tassani suliffeqarfimmut atorunnaarsinneqarnissamik suliniuteqarfigineqartumut akiligassat nalikillilerneqarnissamut naleqquttut pillugit piumasaqaammik aalajangiiffiusoq, suliffeqarfimmut atorunnaarsinneqarnissamik suliniutqarfigineqartumut, suliffeqarfinnut ingerlatseqatigiiffissuarmi atorunnaarsinneqarnissamik suliniuteqarfigineqartumi ilaasunut aamma suliffeqarfittut atorunnaarsinneqarnissamik suliniuteqarfigineqanngitsunut, piginneqatigiiffimmut pingaarnerusumut pineqartumut namminermut, ingerlatseqatigiiffissuarmi tassani atorunnaarsinneqarnissamik suliniuteqarfigineqartumi, suliffeqarfittut atorunnaarsinneqarnissamik suliniuteqarfigineqanngippat, ingerlatseqatigiiffissuup piginnittuanut piginneqatigiiffimmut pingaarnerusoq Den Europæiske Union-ip iluaniippat imaluunniit nunani aningaasalersuinermik suliassaqarfimmi aningaasalersuinermik suliassaqarfiup iluani Union-ip isumaqatigiissusiorfigisaaniippat, akiligassanut nalikillilerneqarnissamik naleqquttunut piumasaqaat Aningaaserivinnik Nakkutilliisoqarfiup aalajangissavaa.

Peqqussummi allannguutit tulliuttut innersuussutigineqarput:

§ 4, nr. 88.

## § 267 g

Peqqussut aqqutigalugu § 267 g ilanngunneqassaaq.

Atorunnaarsitsinissamut aalajangiisartoqatigiinnik pilersitsisoqarsimatillugu, suliffeqarfik atorunnaarsinneqarnissamik suliniuteqarfigineqartoq nunami Den Europæiske Union-imiippat aamma suliffeqarfik ingerlatseqatigiiffittut piginnittumit aalajangiisutut sunniuteqarfigineqartoq, suuliffeqarfillu nammineq atorunnaarsinneqarnissamik suliniuteqarfigineqanngitsoq, nunami maani inissisimasoq pillugu, akiligassat nalikillilerneqarnissamut naleqquttut pillugit piumasaqaatit aalajangersarneqarnissaannut sulisaaseq aalajangersakkap allaaseraa.

§ 271 malillugu atorunnaarsinneqarnissamik aalajangiisartoqatigiinnik pilersitsisoqarsimatillugu, suliffeqarfinnut Danmarkimiittunut, suliffeqarfiusunut atorunnaarsinneqarnissamik suliniuteqarfigineqanngitsunut, aamma nunami allami Den Europæiske Union-imiittumi imaluunniit nunani aningaasalersuinermik suliassaqarfimmi aningaasalersuinermik suliassaqarfiup iluani Union-ip isumaqatigiissusiorfigisaaniittumi inissisimasumiittunut, Aningaaserivinnik Nakkutilliisoqarfimmit, suliffeqarfimmut atorunnaarsinneqarnissamik suliniuteqarfigineqartumut atorunnaarsitsinissamut oqartussaasunit, ingerlatseqatigiiffissuup atorunnaarsinneqarnissaa pillugu oqartussaasunit, taakku suliffeqarfiup atorunnaarsinneqarnissamik suliniuteqarfigineqartup oqartussaasuinit allaaneruppata, aamma atorunnaarsinneqarnissamik oqartussaasut, ingerlatseqatigiiffissuup atorunnaarsinneqarnissamik suliniuteqarfigineqartup suliffeqarfiutaanut ingerlatseqatifiiffittut piginnittumit aalajangiisutut sunniuteqarfigineqartumut, nunami allami Den Europæiske Union-imiittumi imaluunniit nunani aningaasalersuinermik suliassaqarfimmi aningaasalersuinermik suliassaqarfiup iluani Union-ip isumaqatigiissusiorfigisaani, atorunnaarsinneqarnissamik oqartussaasuusut ataatsimoorussamik aalajangigaannut naapertuuttumik akiligassanut nalikillilerneqarnissamut naleqquttunut piumasaqaat aalajangersarneqassasoq aalajangersakkap kinguneraa.

Suliffeqarfinnut atorunnaarsinneqarnissamik suliniuteqarfigineqartunut ataasiakkaanut tamanut aamma suliffeqarfik atorunnaarsinneqarnissamik suliniuteqarfigineqartinnagu, ingerlatseqatigiiffissuarmi suliffeqarfinnut ataasiakkaanut tunngaviit ataasiakkaat tunngavigalugit piumasaqaatit atorneqartussat, ataatsimoorussamik aalajangiinermi taaneqassapput.

Atorunnaarsitsinissamut tunaartaqarluni iliuusissanik pilersaarusiornermut naapertuuttutut nalilerneqarpat, aamma suliffeqarfik atorunnaarsinneqarnissamik suliniuteqarfigineqartoq piffissami ataatsimoorussamik aalajangiinerup nalaani ataasiakkaatut akiligassanut nalikillilerneqarnissamut naleqquttunut piumasaqaatit naammassisinngaanngippagit, akiligassat nalikillilerneqarnissamik naleqquttut pillugit piumasaqaatit ilaat, suliffeqarfinnut atorunnaarsinneqarnissamik suliniuteqarfigineqanngitsunut, sakkuutinik, suliffeqarfinnut ingerlatseqatigiiffissuarmi atorunnaarsinneqarnissamik suliniuteqarfigineqartumi pigineqanngitsunut, atulersinneqarsimasut atorlugit naammassineqassasut ataatsimoorussamik aalajangiinermi aalajangerneqarsinnaavoq.

Atorunnaarsitsinissamut oqartussaasunut imm. 1-imi, nr. 2-mi aamma 3-mi ilaatinneqartunut akiligassanut nalikillilerneqarnissamut naleqquttunut piumasaqaammut siunnersuummik Aningaaserivinnik Nakkutilliisoqarfiup saqqummiussinerata kingorna kingusinnerpaamik qaammatit 4 qaangiunneranni, suliffeqarfimmut atorunnaarsinneqarnissamik suliniuteqarfigineqartumut akiligassat nalikillilerneqarnissamut naleqquttut pillugit piumasaqaat pillugu ataatsimoorussamik aalajangiisoqanngippat, Finansiel Stabilitet tusarniaavigereerlugu akiligassat nalikillilerneqarnissamut naleqquttut pillugit piumasaqaammik Aningaaserivinnut Nakkutilliisoqarfik aalajangiissaaq.

Peqqussummi allannguutit tulliuttut innersuussutigineqarput:

§ 4, nr. 88.

## § 267 h

Peqqussut aqqutigalugu § 267 h ilanngunneqassaaq.

Akiligassat nalikillilerneqarnissamut naleqquttut pillugit piumasaqaatit aalajangersaavigineqarnissaannut inuussutissarsiornermut ministerip malittarisassanik erseqqinnerusunik aalajangersaasinnaanissaata periarfissaliissutigineqarnera aalajangersakkap kinguneraa, matumani aamma malittarisassat aalajangersakkani §§ 267 c-miit 267 e-mut aalajangersakkat avaqqunneqarsinnaanerat ilanngullugit.

Akiligassat nalikillilerneqarnissamut naleqquttut pillugit piumasaqaatip naatsorsorneqarnissaannut malittarisassat erseqqinnerusut aalajangersarneqarsinnaanerannik, suut tunnganngavigalugit Aningaaserivinnik Nakkutilliisoqarfiup piumasaqaammik aalajangersaasinnaanera, piumasaqaatip qanoq ililluni naammassineqartussaanera, aamma piumasaqaatip naammassineqarnissaata avaqqunneqarsinnaanera pillugu, malittarisassanik erseqqinnerusunik aalajangersaasinnaanermut piginnaatitsineq aalajangersakkap periarfissippaa.

Peqqussummi allannguutit tulliuttut innersuussutigineqarput:

§ 4, nr. 88.

## § 268

Peqqussut aqqutigalugu § 268 ilanngunneqassaaq.

Tigussaasunik sallunaveeqquteqarluni taarsigassarsisitsisarfinnut, akiligassat nalikillilerneqarnissamut naleqquttut pillugit piumasaqaatinut ilaatinneqanngitsunut, akiligassanut kasuussaannaveeqqutit pillugit piumasaqaatit pillugit aalajangersagaq malittarisassanik imaqarpoq.

Tigussaasumik sallunaveeqquteqarluni taarsigassarsititsisarfiup taarsigassarsititsinerisa ataatsimoortut pissutsit ajutooratarsinnaanermut pingaaruteqartut kisitsisinngortinneqarnerannik amerlisarnerisa 2 pct.-iinik tigussaasumik sallunaveeqquteqarluni taarsigassarsisitsisarfik qaqugukkulluunniit akiligassanut kasuussaannaveeqquteqarnissaa aalajangersakkap kinguneraa.

Akiligassanut kasuussaannaveeqquteqarnissamik piumasaqaatip tigussaasumik sallunaveeqquteqarfiup ajornartoornerani pitsaanerusumik sulisaaseqartoqarnissaa qulakkiissavaa. Ilassutitut qularnaveeqqusiinissamut instituttip piumasaqaatinik naammassinnissinnaanissaanut aningaasat atorneqarsinnaasut aalajangersimasumik qaffasissusillit ingerlaavartumik pigineqarnissat, piumasaqaatip aammattaaq qulakkiissavaa. Siullertut ilassutitut qularnaveeqqutinik aallaernissamik pisariaqartitsineq annikillilississavaa, aamma aappaattut, pisariaqartitsineq pilissagaluarpat aningaasaliissutinik taamaattunik aallarsinnaaneq ajornannginnerulersissavaa.

Imm. 1-imi malittarisassanut ilassutinik imm. 2-miit 4 ilanngullugu aalajangerakkat imaqarput.

Tigussaasumik sallunaveeqquteqarluni taarsigassarsititsisarfimmut, instituttitut systemimut pingaaruteqartumik aningaasersuinermik instituttitut (SIFI-tut) imaluunniit nunarsuarmut tamarmut siaruarsimasumik systemimut pingaaruteqartumik aningaasersuinermik instituttitut (G-SIFI-tut) toqqarneqarsimasumut akiligassanut kasuussaannaveeqquteqarnissamik piumasaqaatip aalajangersaavigineqarnissaa imm. 2-mi pineqarpoq. Imm. 2-mi oqaaseqatigiinni siullerni piumasaqaatip naammassineqarnissaanut pisariaqarpat, akiligassanut kasuussaannaveeqqut qummut aaqqinneqarsinnaasut aalajangersakkap kinguneraa.

Tigussaasumik sallunaveeqquteqarluni taarsigassarsititsisarfimmut, ingerlatseqatigiiffissuarmi ilaasumut, patajaallisakkamik systemimut pingaaruteqartumik aningaasersuinermik instituttitut (SIFI-tut) imaluunniit nunarsuarmut tamarmut siaruarsimasumik systemimut pingaaruteqartumik aningaasersuinermik instituttitut (G-SIFI-tut) toqqarneqarsimasumut akiligassanut kasuussaannaveeqqut pillugu piumasaqaatip aalajangersarneqarnissaa imm. 3-imi imarineqarput. Imm. 3-mi oqaaseqatigiinni siullerni piumasaqaatip naammassineqarnissaanut pisariaqarpat, akiligassanut kasuussaannaveeqqut qummut aaqqinneqarsinnaasut aalajangersakkap kinguneraa.

Tigussaasumik sallunaveeqquteqarluni taarsigassarsititsisarfimmut, instituttitut systemimut pingaaruteqartumik aningaasersuinermik instituttitut (SIFI-tut) imaluunniit nunarsuarmut tamarmut siaruarsimasumik systemimut pingaaruteqartumik aningaasersuinermik instituttitut (G-SIFI-tut) toqqarneqarsimasumut, aamma atorunnaarsinneqarnissamik ingerlatseqatigiiffissuarmi suliffeqarfimmik atorunnaarsinneqarnissamik suliniuteqarfigineqartumik, nunami allami Den Europæiske Union-imiittumi imaluunniit nunani aningaasalersuinermik suliassaqarfimmi aningaasalersuinermik suliassaqarfiup iluani Union-ip isumaqatigiissusiorfigisaani pilersinneqarsimasumut, akiligassanut kasuussaannaveeqqut pillugu piumasaqaatip aalajangersarneqarnissaa imm. 4-mi imarineqarput.

Aammattaaq tigussaasumik sallunaveeqquteqarluni taarsigassarsititsisarfik piginneqatigiiffittut pingaarnertut, suliffeqarfimmik ingerlatseqatigiiffittut piginnittumit aalajangiisutut sunniuteqarfigineqartumik pigisaqarapat, aamma tigussaasumik sallunaveeqquteqarluni taarsigassarsititsisarafiusumik, aamma suliffeqarfiit taakkut marluk ingerlatseqatigifiiffissarmi atorunnaarsinneqarnissamik suliniuteqarfigineqartumi ilaappata, akiligassanut kasuussaannaveeqqutip tigussaasumik sallunaveeqquteqarluni taarsigassarsititsisarfittut naammassineqarnissaa aalajangersakkap kinguneraa. Aningaaserivinnik Nakkutilliisoqarfik, Finansiel Stabilitet tusarniaavigereerlugu, tigussaasumik sallunaveeqquteqarluni taarsigassarsititsisarfinnut, nalikilliliivigineqarsimasunut imaluunniit nuutsitsinermik suliniutarfigineqarsimasunut, aamma suliffeqarfiit atorunnaarsinneqarnissamik suliniuteqartigineqartut, Finansiel Stabilitet-ip atorunnaarsinneqarnissamut sakkuutinik atuiffigisimasaanut, akiligassanut kasuussaannaveeqqut pillugu piumasaqaatip nammassineqarnissaanut aammaarluni piffissaliussamik aalangiissasoq, aammattaaq aalajangersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 88.

## § 268 a

Peqqussut aqqutigalugu § 268 a ilanngunneqassaaq.

Tigussaasumik sallunaveeqquteqarluni taarsigassarsititsisarfiup, atorunnaarsinneqarnissamik suliniuteqarfigineqartup, akiligassanut kasuussaannaveeqqutit pillugit piumasaqaatip naammassinissaanut aningaasaliissutit pisussaaffiillu suut atorsinnaanerai, aalajangersakkap taavai.

Peqqussummi allannguutit tulliuttut innersuussutigineqarput:

§ 4, nr. 88.

## § 268 b

Peqqussut aqqutigalugu § 268 b ilanngunneqassaaq.

Tigussaasumik sallunaveeqquteqarluni taarsigassarsititsisarfimmut, suliffeqarfimmit atorunnaarsinneqarnissamik suliniuteqarfigineqartumit suliffeqarfiutaasoq ingerlatseqatigiiffittut pisinnittumit aalajangiisutut sunniuteqarfigineqartumut, kisinanni nammineq suliffeqarfittut atorunnaarsinneqarnissamik suliniuteqarfigineqanngitsumut, aningaasaliissutit pisussaaffiillu suut akiligassanut kasuussaannaveeqqutit pillugit piumasaqaammut naammassinninnissamut atorneqarsinnaanersut aalajangersakkap taavai.

Peqqussummi allannguutit tulliuttut innersuussutigineqarput:

§ 4, nr. 88.

## § 268 c

Peqqussut aqqutigalugu § 268 c ilanngunneqassaaq.

Akiligassanut kasussaannaveeqqutit pillugit piumasaqaatip ilaanut aningaasaliissutinit pisussaaffinnillu § 268 a, imm. 1-imi, nr. 2-miit 4 ilanngullugu atuuttunut, imaluunniit § 268 b-mi, nr. 2-miit 4 ilanngullugu ilaatinneqartunit naammassineqartunut, piumasaqaatit arlallit aalajangersakkami taaneqarput.

Aningaasaliissutit pisussaaffiilluunniit pineqartut aallaqqaataanit akilerneqarfissaasa sivisussusissaa minnerpaamik ukiut 2-luunissaat, aamma aningaasaliissutit pisussaaffiillu ullup akilerneqarfissaasa kingulliup akornanni naleqquttumik siamasissuseqarnissaat piumasaqatit kinguneraat.

Tamatuma saniatigut piginneqatigiiffik pingaarnerusoq aningaaseriviuppat, ingerlatseqatigiiffissuarmi suliffeqarfiup atorunnaarsinneqarnissamik suliniuteqarfigineqartup akiligassanut kasussaannaveeqqutitut piumasaqaatip ilaata naammassineqarnissaanut aningaasanik nalilinnik kaaviaartitassanik atulersitsisinnaanissaanut Aningaaserivinnik Nakkutilliisoqarfiup akuersissuteqarfinnaanera aalajangersakkap kinguneraa. Akiligassanut kasuussaannaveeqqutit pillugit piumasaqaatit ilaannut, pisuni inatsisissatut siunnersuutimmi § 268-p malitsigisaanik akiligassanut kasuussaannaveeqqutit pillugit piumasaqaat 2 pct.-iinik qaangiisutut naatsorsorneqarnerani, tamanna taamaallaat atuuppoq. Tamatuma piumasaqaatip qaffanneqarnerata piginneqatigiiffimmi pingaarnerusumiissinnaranut periarfissaq qulakkeerpaa, tamannalu pisuni atorunnaarsinneqaratarsinnaanermik kinguneqartuni tamanna naleqquttuussaaq.

Peqqussummi allannguutit tulliuttut innersuussutigineqarput:

§ 4, nr. 88.

## § 268 d

Peqqussut aqqutigalugu § 268 d ilanngunneqassaaq.

Aningaasaliissutit pisussaaffiillu, akiligassanut kasussaannaveeqqutitut piumasaqaatip naammassineqarnissaannut atorneqartut, tamatuma peqatigisaanik aningaasaliissutinut tunngaviit § 124, imm. 2 malillugu ataasiakkaat akilissinnaassusaannut pisariaqartitaasa naammassineqarnissaannut, § 124, imm. 3 malillugu ataasiakkaat akiliisinnaassuseqarnissamut piumasaqaatip naammassineqarnissaanut, § 125 a malillugu aningaasaliissutinut kasuussaannaveeqqutitut piumasaqaatit ataqatigiissitat naammassineqarnissaannut, imaluunniit § 266 malillugu akiligassanut nalikillilerneqarnissamut naleqquttunut piumasaqaatit naammassineqarnissaannut, imaluunniit suliffeqarfinnut ilangerlatseqatigiiffissuarmeeqatigisanut akiligassanut nalikillilerneqarnissamut naleqquttunut piumasaqaatit naammassineqarnissaannut aningaasaliissutitut atorneqannginnissaat, aalajangersakkap kinguneraa. Taamaalilluni tigussaasumik sallunaveeqquteqarluni taarsigassarsititsisarfimmit pappialat nalillit atulersinneqartut akiligassanut kasuussaannaveeqqutitut piumasaqaatip naammassineqarnissaammaanut aamma akiligassat nalikillilerneqarnissamut naleqquttut pillugit piumasaqaatip aningaasalersorneqarnissaanut atorneqarnissaannanngillat.

Peqqussummi allannguutit tulliuttut innersuussutigineqarput:

§ 4, nr. 88

## § 269

Peqqussut aqqutigalugu § 269 nutaaq ilanngunneqarpoq, aamma taassuma siulia atorunnaarsinneqarpoq.

§ 266 malillugu akiligassanut nalikillilerneqarnissamut naleqquttunut piumasaqaatip, aamma § 268 malillugu akiligassanut kasuussaannaveeqquteqarnissamut piumasaqaatip suliffeqarfinnit eqqortinneqarnissaat pillugu Aningaaserivinnik Nakkutilliisoqarfik nakkutilliisassasoq aalajangersakkap aalajangersaavigaa.

Tamatuma saniatigut akiligassat nalikillilerneqarnissamut naleqquttut pillugit piumasaqaatit unioqqutinneqarsimanerannik paasisaqarnermut atatillugu Aningaaserivinnik Nakkutilliisoqarfiup peqqussuteqarnissamut oqaaseqaateqarsinnaanermullu periarfissaliissummik tunineqarnera, aalajanersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 88

## § 269 a

Peqqussut aqqutigalugu § 269 a ilanngunneqarpoq.

Suliffeqarfik akiligassanik nalikillilerneqarnissamut naleqquttunik piumasaqaateqarfigineqartoq, aningaasaliissutinut kasuussaannaveeqqutitut piumasaqaatit ataqatigiissat naammassippagit, taakku akiliisinnaassusermut pisariaqartitanut ilassutitut isigineqarpata, kisianni taakku akiligassanut nalikillilerneqarnissamut naleqquttunut piumasaqaammut ilassutitut isigineqanngippata, suliffeqarfiup iluanaarutinik agguaaneranut akiliineranullu annerpaaffissamut procentinngorlugu agguagarsiassaq Aningaaserivinnik Nakkutilliisoqarfiup killilersinnaagaa, aalajangersakkap kinguneraa. Aningaasaliissutinut kasuussaannaveeqqutitut piumasaqaatit ataqatigiissat unioqqutinneqarneranni Aningaaservinnik Nakkutilliisoqarfiup atorunnaarsitsinissamik oqartussaasutut pisinnaatitaaneranik aalajangersagaq imaqarpoq, taannalu Aningaserivinnik Nakkutilliisoqarfimmut atorunnaarsitsinermik oqartussaasutut atorneqassaaq. Taamaalilluni Aningaaserivinnik Nakkutilliisoqarfiup nakkutilliinermik oqartussaasutut pisinnaatitaanera aalajanersakkap nerukillinngilaa.

Bestemmelsen supplerer dermed de generelle solvensregler og sikrer, at det kombinerede kapitalbufferkrav bevarer sin tiltænkte effekt, nemlig at fungere som et øget værn mod, at virksomhedernes kapitalgrundlag bliver utilstrækkelige og medvirkende til, at virksomhederne risikerer at blive nødlidende.

Peqqussummi allannguutit tulliuttut innersuussutigineqarput:

§ 4, nr. 88

## § 269 b

Peqqussut aqqutigalugu § 269 b ilanngunneqarpoq.

Suliffeqarfik § 266 malillugu akiligassat nalikillilerneqarnissamik naleqquttut pillugit piumasaqaammik piumasaqaateqarfigineqartoq, nr. 1-imiit 6 ilanngullugu paasissutissat aalajangersarneqartut pillugit Aningaaservinnik Nakkutilliisoqarfimmut nalunnaarutiginnittassasoq, aalajangersakkap kinguneraa.

Taamaalilluni suliffeqarfiit ataasiakkaat qaqugukkulluunniit akiligassanik nalikillilerneqarnissamut naleqquttunik piumasaqaatinik eqqortitsinissaat Aningaaserivinnik Nakkkutilliisoqarfiup nakkutigisinnaavaa.

Suliffeqarfiit ullormi paasissutissanik taakkuninnga nalunaarutiginniffimmi, akiligassanik nalikillilerneqarnissamut naleqquttunik piumasaqaatip minnerpaamik 150 pct.-iinik peqartut, imm. 1, nr. 3 malillugu akiligassaqarfigisanit aningaasaliissunillu allanit aningaasaliissutinut annaasaqaataasinnaasunut ilaasut, pisussaaffiit annertussusaat pillugit nalunaarutiginninissamut ilaatinneqanngillat.

Imm. 1, nr. 1-imiit 5 ilanngullugu paasissutissat pineqartut pillugit suliffeqarfiit taaneqartumit akulikinnerusumik nalunaarutiginnittarnissaat Aningaaserivinnik Nakkutilliisoqarfiup piumasarisinnaavaa.

Aammattaaq suliffeqarfiit, taakkua atorunnaarsinneqarnissamut pilersaarutaat malillugit akiliisinnaajunnaarnermik suliaqarfigineqartussaasut, Aningaaserivinnik Nakkutilliisoqarfimmut paasissutissanik aalajangersakkami ilaatinneqartunik nalunaarutiginnittussaanermit mininneqartut aalajangersakkap kinguneraa.

Peqqussummi allannguutit tulliuttut innersuussutigineqarput:

§ 4, nr. 88

## § 269 c

Peqqussut aqqutigalugu § 269 c ilanngunneqarpoq.

Piumasaqaatit akiligassat nalikillilerneqarnissamut naleqquttut pillugit piumasaqaammut, imaluunniit § 268 malillugu akiligassanut kasuussaannaveeqqutitut piumasaqaammut tapiliussatut isigineqarpat, suliffeqarfik akiligassanut nalikillilerneqarnissamut naleqquttunik imaluunniit akiligassanut kasuussaannaveeqquteqarnissamik piumasaqaateqarfigineqartoq, suliffeqarfik § 266 malillugu akiligassanut nalikillilerneqarnissamut naleqquttunut piumasaqaammik imaluunniit § 125 a malillugu aningaasaliissutinut kasuussaannaveqqutitut piumasaqaatit ataqatigiissitat pillugit piumasaqaammik naammassinnissinnaajunnaarpat, suliffeqarfik erngerluni Aningaaserivinnik Nakkutilliisoqarfimmut nalunaaruteqassasoq aalajangersakkap kinguneraa.

Taamaalilluni suliffeqarfiup iliuuseqartussaaneranik aalajangersagaq imaqarpoq. Suliffeqarfiup piumasaqaat naammassisinnaajunnaarniariaruniuk, suliffeqarfik Aningaaserivinnik Nakkutiilliisoqarfimmut erngerluni nalunaarutiginnitussaaneranik tamanna isumaqarpoq.

Peqqussummi allannguutit tulliuttut innersuussutigineqarput:

§ 4, nr. 88

## § 269 d

Peqqussut aqqutigalugu § 269 d ilanngunneqarpoq.

Suliffeqarfiit, akiligassat nalikillilerneqarnissamut naleqquttut pillugit piumasaqarfigineqartut, paasissutissat aalajangersakkami nr. 1-imiit 3 ilanngullugu paasissutissat ilaatinneqartut pillugit minnerpaamik ukiumut ataasiarlutik tamanut saqqummiussisassasut, aalajangersakkap aalajangersaavigaaa. Akiligassat nalikillilerneqarnissamut naleqquttut pillugit piumasaqaat pillugu isertuaatsuunissap qulakkkeerneqarnissaa tamatunut saqqummiussinissamik piumasaqaammi siunertarineqarpoq.

Suliffeqarfinnut nalikilliliiffiginermut- imaluunniit nuussinermut pisinnaatitaaneq malillugu suliniuteqarfigineqarsimasunut, imaluunniit suliffeqarfinnut Finansiel Stabilitet-ip atorunnaarsitsinissamik sakkuutinik atuiffigisimasaanut, ullormit akiligassanut nalikillilerneqarnissamut naleqquttunut piumasaqaatip naammassineqarnissaanut ulluliussamit tamanut saqqummiussinissamut aammalu piumasaqaatit atorneqassapput.

Suliffeqarfik ilusilersorneqaqqippat niuerfimmullu uterteqqinneqarluni, akiligassat nalikillilerneqarnissamut naleqquttut pillugit piumasaqaatit naammassineqarnissaasa tungaannut sulisariaqassaaq, taamaalilluni suliffeqarfik ajornartorsiulissagaluarpat imaluunniit naatsorsuutigineqarsinnaasumik ajornartorsiulissagaluarpat ilusilersoqqinneqartariaqalerluni imaluunniit atorunnaarsinneqartariaqalerluni, annaasassat millugunnissaannut aamma suliffeqarfiup aningaasaliiffigeqqinneqarnissaanut akiligassanik naammattunik peqaqqilerniassagami. Taamaammat suliffeqarfiup aammaarluni akiligassat nalikillilerneqarnissamut naleqequttut pillugit piumasaqaatinik naammassinnittussanngortillugu, suliffeqarfiup imm. 1 malillugu paasissutissanik tamanut saqqummiussisaleqqinnissaa naleqquttuussaaq.

Suliffeqarfik atorunnaarsinneqarnissamut pilersaarunni malillugu akiliisinnaajunnaarnermik suliniuteqarfigineqartussaq, tamanut saqqummiussinissamik piumasaqaammut ilaanngilaq.

Peqqussummi allannguutit tulliuttut innersuussutigineqarput:

§ 4, nr. 88

## § 269 e

Peqqussut aqqutigalugu § 269 e ilanngunneqassaaq.

Tigussaasumik sallunaveeqquteqarluni taarsigassarsisitsisarfik, akiligassanut kasuussaannaveeqqutitut piumasaqaammik piumasaqarfigineqartoq, paasissutissat nr. 1-imiit 3 ilanngullugu ilaatinneqartut pillugit minnerpaamik ukiumut ataasiarluni tamanut saqqummiussisassasoq, aalajangersakkap aalajangerpaa. Tamanut paasissutissiinissamik saqqummiussisarnissamik piumasaqaammi akiligassanut kasuussaannaveeqquteqarnissamik piumasaqaat pillugu isertuaatsuunissap qulakkeerneqarnissaa siunertaavoq.

Suliffeqarfinnut, nalikilliliinermik- imaluunniit nuussinermik pisinnaatitaanermik suliniuteqarfigineqarsimasunut, imaluunniit Finasiel Stabilitet-ip atorunnaarsitsinissamik sakkuutinik suliffeqarfimmut atuisimatillugu, ullormi akiligassanut kasuussaannaveeqqut pillugit piumasaqaatip naammasseqqinneqarnissaannut ulluliunneqartumi tamanut saqqummiussinissamik piumasaqaatit atorneqalissapput.

Peqqussummi allannguutit tulliuttut innersuussutigineqarput:

§ 4, nr. 88

## § 271

Peqqussut aqqutigalugu imm. 2 aamma 3 nutaajusut kiisalu imm. 5 aamma 6 nutaajusut ilanngunneqassapput.

Nr. 1-imiit 8 ilanngullugu oqartussaasut ministereqarfiillu sorliit atorunnaarsitsinissamik aalajangiisartoqatigiinni, Aningaaserivinnik Nakkutilliisoqarfiup patajaallisakkatut atorunnaarsitsinissamut oqartussaasusut pilersissimasaani, ilaasortaassanersut imm. 2-p aalajangersaavigaa.

Nunami pingajuusumi atorunnaarsitsinissamut oqartussaasup tamanna piumasarippagu aamma piumasaqaatit nr. 1-imiittut aamma 2-miittut naammassineqarpata, nunap pingajuusup atorunnaarsitsinissamik oqartussaasua imm. 1 malillugu atorunnaarsitsinissamik aalajangiisartoqatigiinni pilersinneqarsimasuni aalajangeeqataasinnaanani ataatsimeeqataasinnaasoq, Aningaaserivinnik Nakkutilliisoqarfiup aalajangersinnaagaa, imm. 3-p aalajangersaavigaa.

Nunami pingajuusumi atorunnaarsitsinissamut oqartussaasup aalajangeeqataasinnaanani ataatsimeeqataasinnaanissaanut, nunami pingajuusumi pineqartumi suliffeqarfimmik, ingerlatseqatigiiffissuarmut attaveqartumik, pilersitsisoqarsimassaaq. Suliffeqarfiup nunami pingajuusumi pilersinneqarsimasup ingerlatseqatigiiffissuarmi suliffeqarfimmit, EU-mi pilersinneqarsimasumit imaluunniit nunami EU-p aningaasersuinermik suliassaqarfiup iluani isumaqatigiissusiorfigisimasaani suliffeqarfiutigineqarnissaa, ingerlatseqatigiiffittut piginnittumit aalajangiisutut sunniuteqarfigineqartuussasoq imaluuninit immikkoortortaqarfiuni, attaveqarnissaq pillugu piumasaqaatip kinguneraa. Immikkoortortaqarfik pineqarpat, immikkoortortaqarfiup EU-mi pilersinneqarsimasup imaluunniit nunami EU-p aningaasersuinermik suliassaqarfiup iluani isumaqatigiissusiorfigisimasaaniippat, immikkoortortaqarfik pingaarutilittut isigineqarnissaa piumasaqaataavoq.

Attaveqarnissamik piumasaqaatip saniatigut, nunami pingajuusumi atorunnarsitsinissamik oqartussaasut Aningaaserivinnik Nakkkutilliisoqarfiup nipangiussisussaatitaanerata assinganik, nipangiussisussaatitaannissaat piumasaqataavoq.

Suliffeqarfik Den Europæiske Union-ip imaluunniit nunami aningaasersuinermik suliassaqarfimmi Union-ip isumaqatigiissuteqarfigisaata avataani suliffeqarfik pilersinneqarsimatillugu, suliffeqarfiup piumasaqaatit nr. 1-imi 2-miluunniit taaneqartut naammassisimappagit, Aningaaserivinnik Nakkutilliisoqarfiup europamiut atorunnaarsitsinissamik aalajangiisartoqatigiivinik pilersitsissaa peqataanissaalu imm. 5-p kinguneraa.

Suliffeqarfiup ingerlateqatigiiffittut piginnittutut aalajangiisutut sunniuteqarfigineqartumik aningaaseriviusumik, tigussaasumik sallunaveeqquteqarluni taarsigassarsititsisarfiusumik, aningaasateqarfinnut niueqatigiinnermi akunnermiliuttartutut suliffeqarfiusumik I-iusumik, aningaasersuinermik suliffeqarfiusumik imaluunniit piginnittutut ingerlatseqatigiiffissuarmik akuukkamik ataatsimit amerlanerusunik suliffeqarfimmik suliffeqarfiuteqarnissaa, aamma minnerpaamik suliffeqarfik ingerlateqatigiiffittut piginnittumit aalajangiisutut sunniuteqarfigineqartoq immikkoortortaqarfilluunniit pingaarutilik Kalaallit Nunaanni pilersinneqarsimanissaa inissisimanissaaluunniit nr. 1 malillugu piumasaqaataavoq.

Suliffeqarfiup, Den Europæiske Union-ip imaluunniit nunami aningaasersuinermik suliassaqarfimmi Union-ip isumaqatigiissuteqarfigisaata avataani suliffeqarfimmik pilersinneqartumik aningaaseriviusumik, tigussaasumik sallunaveeqquteqarluni taarsigassarsititsisarfiusumik, aningaasateqarfinnut niueqatigiinnermi akunnermiliuttartutut suliffeqarfiusumik I-iusumik, aningaasersuinermik suliffeqarfiusumik imaluunniit piginnittutut ingerlatseqatigiiffissuarmik akuugaasumik ataatsimit amerlanerusunik piginneqatigiiffinnit pingaarnerusunit pigineqarnissaa, aamma piginneqatigiiffiup pingaarnerusup minnerpaamik ataatsip Kalaallit Nunaanni pilersinneqarsimanissaa nr. 2 malillugu piumasaqaataavoq.

Europamiut atorunnaarsitsinissamut aalajangiisartoqatigiivi, imm. 5 malillugu pilersinneqarsimasut, imm. 1-imi suliassat pineqartut suliarissagaat, aamma imm. 1 malillugu atorunnaarsitsinissamut aallajangiisartoqatigiittut ingerlassasut imm. 6-p aalajangersarpaa.

Peqqussummi allannguutit tulliuttut innersuussutigineqarput:

§ 4, nr. 89-93.

## § 272

Peqqussut aqqutigalugu nutaatut imm. 1 aamma 3 ilanngunneqarput. Tamatuma saniatigut allannguutit kingunerisaanik aaqqiisoqarpoq.

Aningaasaliissutinut akuukkanut sakkuutit Taarsigassarsititsisarfinnut ingerlatsivinnullu aningaasaliisartunut nakkutilliinissat pillugit piumasaqaatit pillugit Europaparlamentip Siunnersuisoqatigiillu peqqussutaanni (EU) nr. 575/2013-imeersumi, inatsisikkut Kalaallit Nunaannut atortuulersinneqartumi, artikili 52-imi piumasaqaatinik nammassinnittut, aamma Taarsigassarsititsisarfinnut ingerlatsivinnullu aningaasaliisartunut nakkutilliinissat pillugit piumasaqaatit pillugit Europaparlamentip Siunnersuisoqatigiillu peqqussutaanni (EU) nr. 575/2013-imeersumi, inatsisikkut Kalaallit Nunaannut atortuulersinneqartumi, artikili 63-imik piumasaqaatinik naammassinnittut, Aningaaserivinnut Nakkutilliisoqarfiup aningaaserivik, tigussaasumik sallunaveeqquteqarluni taarsigassarsititsisarfik, aningaasateqarfinnut niueqatigiinnermi akunnermiliuttartutut suliffeqarfik I, pisinnaatitaaneq atunngikkuniuk atanavianngitsoq paasiguniuk, Aningaaserivinnik Nakkutilliisoqarfiup aningaaserivimmi, tigussaasumik sallunaveeqquteqarluni taarsigassarsititsisarfimmi, aningaasateqarfinnut niueqatigiinnermi akunnermiliuttartutut suliffeqarfimmi I-imi tunngavissaqanngitsumik uninngaqqaarani pingaarnertut aningaasaliissutinut sakkuutinut piviusunut nalikillisissagai imaluunniit nuutissagai imm. 1-p aalajangerpaa. Tamanna, pisussaaffiit minnerpaamik ukiumik 1-mik akiligassat akilerneqarfissaata sivisussusiaa pillugu piumasaqaat apeqqutaatinnagu, § 267 e, imm. 1, nr. 4, litra b pisussaaffinnut nalikillilerneqarnissamut naleqquttunut, § 267 e, imm. 1, nr. 4-mi piumasaqaatinik naammassinnittunut atuuppoq.

Aningaaserivinnut Nakkutilliisoqarfiup aningaaserivik, tigussaasumik sallunaveeqquteqarluni taarsigassarsititsisarfik, aningaasateqarfinnut niueqatigiinnermi akunnermiliuttartutut suliffeqarfik I, pisinnaatitaaneq atunngikkuniuk atanavianngitsoq paasiguniuk, aningaasaliissutinut akuukkanut sakkuutit, aningaasaliissutinut sakkuutit ilassutaasut aamma pisussaaffiit nalikillilerneqarnissamut naleqquttut, § 267 e, imm. 1, nr. 4, litra b malillugu pisussaaffiit minnerpaamik ukiumik 1-mik akiligassat akilerneqarfissaata sivisussusiaa pillugu piumasaqaat apeqqutaatinnagu, pisussaaffinnut nalikillilerneqarnissamut naleqquttut, § 267 e, imm. 1, nr. 4-mi piumasaqaatinik naammassinnittut pillugit Aningaaserivinnik Nakkutilliisoqarfiup nalikilliliinissamik imaluunniit nuutitsinissamik pisinnaatitaanera pisussaatitaaneralu aalajangersakkap kinguneraa.

Toqqaannanngitsumik piginninnerit ilaannut Aningaaserivinnik Nakkutilliisoqarfiup pisinnaatitaanini atorlugu nalikilliliinerit nuutsinerilluunniit ima suliarisinnaagai, ajunaarutit atorunnaarsitsinermik immikkoortortaqarfimmut, aningaasaliissutinut sakkuutinik aamma pisussaaffinnik nalikillilerneqarnissamut naleqquttunik pineqartunik pissarsisimasumut, ingerlateqqinneqarnerat qulakkeerneqassalluni, imm. 3-mi aalajangersarneqarpoq.

Pisuni akiligassat taakku toqqaannanngitsumik suliffeqarfimmi atorunnaarsinneqarnissamik suliniuteqarfigineqartumi (assersuutigalugu ingerlatseqatigiiffissuarmi piginneqatigiiffik pingaarnerusumit) aningaasaliissutinut sakkuutit naleqquttut aamma pisussaaffiit nalikillilerneqarnissamut naleqquttut ilaat, suliffeqarfimmit, ingerlatseqatigiiffissuarmi atorunnaarsitsinissamik suliniuteqarfigineqartumit, suliffeqarfittut atorunnaarsinneqarnissamik suliniuteqarfigineqanngitsumit (assersuutigalugu suliffeqarfik ingerlatseqatigiiffittut piginnittumit aalajangiisutut sunniuteqarfigineqartumit) atulersinneqartunut, Aningaaserivinnik Nakkutilliisoqarfiup qanoq ililluni nalikilliliinissamik- aamma nuutitsinissamik pisinnaatitaanini atussagai, aalajangersakkami pineqarput.

Aningaaserivinnik Nakkutilliisoqarfiup nalikilliliinissaminut- aamma nuutitsinissaminut pisinnaatitaaffini ima atussagai, tassani aamma toqqaannanngikkaluamik piginninnerit taamaattut pineqartillugit, suliffeqarfimmi, (assersuutigalugu suliffeqarfimmi ingerlatseqatigiiffittut piginnittumit aalajangiisutut sunniuteqarfigineqartumi) atorunnaarsitsinissamik suliniuteqarfigineqanngitsumi ajunaarutit, suliffeqarfimmut atorunnaarsitsinissamik suliniuteqarfigineqartumut (assersuutigalugu ingerlatseqatigiiffissuartut piginneqatigiiffimmut pingaarnerusumut) ingerlateqqinneqarnissaasa qulakkeerneqarnissaat, aamma suliffeqarfiup atorunnaarsitsinissamik suliniuteqarfigineqartup suliffeqarfimmut aningaasaliissuteqaqqinnissaata qulakkeerneqanissaa aalajangersakkap qulakkeerpaa.

Nalikilliliinermi imaluunniit nuussinnermi ajunaarutit suliffeqarfimmut atorunnaarsitsinissamik suliniuteqarfigineqartumut ingerlateqqinneqarnissaat aalajangersakkami siunertaavoq, aamma suliffeqarfiup saakkuutit pisussaaffiillu atulersissimasai, suliffeqarfimmit atorunnaarsitsinissamik suliniuteqarfigineqartumit aningaasaliissutigeqqinneqarnissaat siunertarineqarlunittaaq.

Oqaaseqatigiit aappaat malillugit pingaarnertut aningaasaliissutinut sakuutit piviusut arlaqartut atulersinneqarnissaat siunertaralugu, pingaarnertut aningaasaliissutinut sakuutit piviusut atulersinneqarnissaannut akuersissummik pisariaqartinneqartumik qinnuteqaqqullugu Aningaaserivinnik Nakkutilliisoqarfiup suliffeqarfimmut peqqusisinnaaneranik kinguneqartumik imm. 6-imi oqaaseqatigiit pingajuat ilannunneqassaaq.

Suliffeqarfiup qinnuteqarnermigut oqaaseqatigiit aappaat malillugit pingaarnertut aningaasaliissutinut sakuutit piviusut arlaqartut atulersinneqarnissaat siunertaralugu, pingaarnertut aningaasaliissutinut sakuutit piviusut atulersinneqarnissaannut akuersissummik pisariaqartinneqartumik qinnuteqaqqullugu Aningaaserivinnik Nakkutilliisoqarfiup suliffeqarfimmut peqqusisinnaaneranik aalajangersagaq tunniussivoq. Suliffeqarfiup aningaasaliissutinut sakkuutit pineqartut atulersinneqarnissaannut akuersissutinik pisariaqartinneqartunik peqarnissaata suliffeqarfiup pineqartup isumagissagaa, tamatuma malitsigaa. Tamatuma kingorna suliffeqarfik sinnerlugu, aningaasaliissutinut sakkuutit naleqquttut arlallit Aningaaserivinnik Nakkutilliisoqarfiup atulersissinnaavai. Aningaaserivinnik Nakkutilliisoqarfik suliffeqarfimmik aqutsinermik tigusissanngilaq, kisianni suliffeqarfik sinnerlugu aningaasaliissutinut sakkuutit naleqquttut arlallit atulersinneqarnissaat pillugit taamaallaat aalajangiinermik piviusumik aalajangiissalluni.

Peqqussummi allannguutit tulliuttut innersuussutigineqarput:

§ 4, nr. 95- 99.

## § 273

Peqqussut aqqutigalugu aalajangersakkami allannguinerit kingunerisaannik aaqqiisoqassaaq, aamma »aningaasaliissutinut sakkuutit nalikillilerneqartarnerat nuunneqartarnerallu pillugu« peerneqassaaq.

Peqqussummi allannguutit tulliuttut innersuussutigineqarput:

§ 4, nr. 100.

## § 274

Peqqussut aqqutigalugu § 274 nutaamik oqaasertalerneqassaaq.

Aningaaserivinnut, tigussaasumik sallunaveeqquteqarluni taarsigassarsititsisarfinnut, aningaasateqarfinnut niueqatigiinnermi akunnermiliuttartutut ingerlatsivinnut, aningaasersuinermut piginnittutut ingerlatseqatigiiffinnut imaluunniit ingerlatseqatigiiffinnut akuukkanut aamma aningaasersuinermut instituttinut, isumaqatigiissutit, suliffeqarfiit isumaqatigiissutigisaat, aamma nunami pingajuusumi inatsisinit malittarisassiorneqartut, aalajangersakkamik imaqarnissaasa, tamatumalu kingorna illuatungerisap pisussaaffimmik, isumaqatigiissummi pineqartumik, akuersissuteqarnissaa, Suliffeqarfinnut atorunnaarsitsinissamik suliniuteqarfigineqartunut, Aningaasersuinermik ingerlatsisut ilaasa ilusilersoqqinneqartarnerat atorunaarsinneqartarnerallu pillugit inatsimmi, kunngip peqqussutaasigut Kalaallit Nunaannut atortuulersinneqartumi, §§ 17 imaluunniit 18 a malillugit, §§ 272 imaluunniit 273 malillugit nalikilliliinermik imaluunniit nuussinermik suliaqarfigineqartunut, taamaattoq § 24, imm. 4 takuuk, aamma Aningaaserivinnik Nakkutilliisoqarfiup Finansiel Stabilitet-illu nalikilliliinissamut nuussisinnaanissamullu pisinnaatitaanerminnik atuinerannik attorneqartunut illuatungerisap taarsigassarsiat atsiorneqarnerminni angissusiannik imaluunniit aningaasat pissarsiassat pillugit, nuutitsinerit imaluunniit taamaatitsinerit pillugit pituttugaanerminik akuersissuteqarnerannik qulakkeerinninnissamik pisussaaffeqarnerat, aalajangersakkap aalajangersaavigaa. Isumaqatigiissutinut suliffeqarfiup 1. juni 2015-ip kingorna isumaqatigiissusiorsimasaanut, aamma nunami pingajuusumi inatsisitigut malittarisassiorneqartunut aalajangersagaaq atuuppoq.

Nunami pingajuusumi inatsisitigut malittarisassiukkanik imminnut isumaqatigiissusiortut, Aningaaserivinnik Nakkutilliisoqarfiup Finansiel Stabilitet-illu pisussaaffinnik nalikilliliisinnaanerannik imaluunniit pisussaaffinnik nammineq aningaasaatinut nuussisinnaanerannik pisinnaatitaanerannik illuatungeriit pinngitsooratik sianiginnissimanissaat ilimagineqarsinnaanngimmat, tamatuma tunuliaqutigaa.

Imm. 1 malillugu isumaqatigiissummi aalajangersakkat illuatungerisamut pituttuisuunerat aamma atugassarititaasut naapertorlugit atortinneqarsinnaanerat pillugit, inatsisitigut pittuttuisumik oqaaseqaammik pissarsinissaannik Aningaaserivinnik Nakkutilliisoqarfiup suliffeqarfimmut peqqussuteqarsinnaanera pillugu aalajangersagaq pisinnaatitsissummik imaqarpoq.

§ 25, imm. 3 malillugu akiligassaqarfigisanit aningaasaliisunillu allanit aningaasaliissutit annaasaqaataasinnaasunit pisussaaffik ilaatinneqanngippat, imaluunniit Aningaasersuinermik ingerlatsisut ilaasa ilusilersoqqinneqartarnerat atorunaarsinneqartarnerallu pillugit inatsimmi, kunngip peqqussutaasigut Kalaallit Nunaannut atortuulersinneqartumi § 2, nr. 7 malillugu pisussaaffik inatsisitigut akuerisaasutut aningaasaliissutaappat, pisussaaffimmut isumaqatigiissutitigut akuersissuteqarnissamik piumasaqaat atuutinngilaq.

Nunami pingajuusumi inatsisit periarfissaliissutigalugit imaluunniit nunami pingajuusumi isumaqatigiissutit isumaqatigiissutigineqarsimasut pituttuisut periarfissaliissutigalugit pisussaaffiit imalunniit sakkuutit pineqartut nalikilliliinermik imaluunniit nuussinermik suliaqarfigineqarsinnaasutut naliliiffigineqarpata, suliffeqarfiup qinnuteqarneratigut, isumaqatigiissutitigut akuersissuteqarnissamik piumasaqaat atuutinneqassannginnera pillugu Aningaaserivinnik Nakkutilliisoqarfiup aalajangiisinnaaneranik aalajangersagaq pisinnaatitsissummik imaqarpoq.

Aningaaserivinnik Nakkutilliisoqarfimmut pisinnaatitsissumik aalajangersagaq imaqarpoq, tamatumalu kingorna isumaqatigiissummi aalajangersakkamik, Aningaaserivinnik Nakkutilliisoqarfiup Finans Stabilitet-illu nalikilliliisinnaanerannik- nuutitsisinnaanerannillu pisinnaatitsissummik akuersissummik ilanngussinnissamik pisussaaffik, suliffeqarfinnut, taakkunani akiligassat nalikillilerneqarnissamut naleqquttut suliffeqarfiup ajunaarutinik millugussisinnaaneranut aningaasat naleqatigippatigit, atuutissanngitsoq, Aningaaserivinnik Nakkutilliisoqarfiup aalajangersinnaavaa.

Tamatuma saniatigut Aningaaserivinnik Nakkutilliisoqarfiup Finans Stabilitet-illu nalikilliliisinnaanermik- nuutitsisinnaanermillu pisinnaatitsissutaanni, suliffeqarfiup tamaanna pillugu isumaqatigiissummi aalajangersakkamik ilanngussinissaa piumasaqaataanngitsoq, aalajangersakkap aalajangersaavigaa. Taamaalillutik naak tamanna pillugu isumaqatigiissummi aalajangersakkamik ilanngussisoqarsimanngikkaluartoq, Aningaaserivinnik Nakkutilliisoqarfiup Finans Stabilitet-illu nalikilliliisinnaanermik- nuutitsisinnaanermillu pisinnaatitsissutit atorsinnaavaat.

Peqqussummi allannguutit tulliuttut innersuussutigineqarput:

§ 4, nr. 101.

## § 275

Isumaqatigiissut aqqutigalugu § 275 ilanngunneqarpoq.

§ 274-imi piumasaqaatip naammassineqarnissaa periarfissaanngippat, suliffeqarfiup paasiguniuk, Aningaaserivinnik Nakkutilliisoqarfimmut nalunaarutiginninnissaanik piumasaqaammik aalajangersagaq aamma ilanngussivoq. Aningaaserivinnik Nakkutilliisoqarfiup nalunaarutiginninneq taanna tiguppagu, piffissami tassani isumaqatigiissummi aalajangersakkap ilanngunneqarnissaanut pisussaaffik atorunnaassaaq. Isumaqatigiissummi aalajangersakkap ilanngunneqarnissaa taamaattoq periarfissaanersoq nalilerniarlugu, paasissutissanik nassiussinissaanik Aningaaserivinnik Nakkutilliisoqarfiup suliffeqarfik peqqusinnaavaa. Suliffeqarfiup isumaqatigiissummi aalajangersakkamik ilanngussinissaa peqqussutigisinnaavaa, matumani isumaqatigiissummi aalajangersakkamik ilanngussinissap periarfissaqarnera pillugu suliffeqarfiup naliliinermini sulisaatsiminik allanguinissaanik peqqussuteqarneq ilanngullugu. Isumaqatigiissutit Aningaaserivinnik Nakkutilliisoqarfiup Finans Stabilitet-illu nalikilliliisinnaanermik- nuutitsisinnaanermillu pisinnaatitsissummik isumaqatigiissutikkut akuersissummik imaqannginnerata, atorunnaarsitsinissamut pingaarutilimmik akornutaasoq Aningaaserivinnik Nakkutilliisoqarfiup Finans Stabilitet-illu nalilerpassuk, akornutip taassuma pineqartup peernissaanut pisariaqartinneqartumik Aningaaserivinnik Nakkutilliisoqarfiup pisinnaatitaaffiit § 264-imiittut atussavai.

Tamatuma saniatigut, pisussaaffinnut Akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi § 97-imi ilaatinneqartunut, tassani § 274, imm. 1-imi pineqartumik aalajangersakkamik isumaqatigiissummi ilanngusisoqarsinnaanera periarfissaatinnagu, pisussaaffiit suussusii pillugit Inuussutissarsiornermik ministerip erseqqinnerusunik malittarisassiorsinnaanera pillugu aalajangersagaq periarfissaliissummik imaqarpoq.

Peqqussummi allannguutit tulliuttut innersuussutigineqarput:

§ 4, nr. 101.

## § 276

Peqqussut aqqutigalugu § 276 ilanngunneqarpoq.

Aningaaserivimmut, tigussaasumik sallunaveeqquteqarluni taarsigassarsititsisarfimmut aamma aningaasateqarfinnut niueqatigiinnermi akunnermiliuttartutut ingerlatsivimmut I-imut isumaqatigiissutini nunami pingajuusuni inatsisitigut malittarisassiuunneqartuni, isumaqatigiissummi aalajangersakkamik ilanngussinissamik pisussaaffeqarneq aalajangersakkap ilannguppaa, tamatumalu kingorna Aningaasersuinermik ingerlatsisut ilaasa ilusilersoqqinneqartarnerat atorunnaarsinneqartarnerallu pillugit inatsimmi, kunngip peqqussutaasigut Kalaallit Nunaannut atortuulersinneqartumi §§ 4 a-mi aamma 32-imiit 34 ilanngullugu malillugit isumaqatigiissut atorunnaarsitsinissamik imaluunniit pisinnaatitaaffiit pisussaaffiillu killilersuiffigineqarnissaanut Finansiel Stabilitet-ip pisinnaatitaanerminik suliaqarfiginninnissaanut isumaqatigiissut suliaqarfigineqarsinnaasoq illuatungeriit akuersissutigissavaat, aamma isumaqatigiissummut tunngatillugu illuatungeriit Aningaasersuinermik ingerlatsisut ilaasa ilusilersoqqinneqartarnerat atorunnaarsinneqartarnerallu pillugit inatsimmi, kunngip peqqussutaasigut Kalaallit Nunaannut atortuulersinneqartumi § 31 malillugu pituttugaanerisa qulakkeerneqarnera akuersissutigissavaat.

Isumaqatigiissutinut pisussaaffinnik nutaanik pilersitsisunut imaluunniit 2020-imi 28. decembarip kingorna pisussaaffimmut pioreersumut pingaarutilimmik allanngortitsisunut, aamma akiliinissamut- imaluunniit tunniussinissamut pisussaaffinnik, taamaatitsinissamut pisinnaatitaaffinnik imaluunniit isumannaatsuutitsinissamut pisinnaatitaaffiit atuutinneqarnissaannut pisinnaatitaaffinnik aalajangersakkanik imalinnut, aalajangersagaq atuuppoq.

Naak suliffeqarfik imm. 1 malillugu isumaqatigiissummi aalajangersakkamik ilanngussinngikkaluartoq, Finansiel Stabilitet suli atorunnaarsitsinissamik pisinnaatitaaffimminik atuisinnaavoq.

Peqqussummi allannguutit tulliuttut innersuussutigineqarput:

§ 4, nr. 101.

## § 309

Suliffeqarfik SIFI-ut toqqarneqartoq, Aningaasersuinermik ingerlataqarneq pillugu inatsimmi § 309, imm. 2 malillugu SIFI-mut kasuussaannaveeqqut pillugu piumasaqaammik naammassinnissaaq.

Aningaasersuinermik ingerlataqarneq pillugu inatsimmi allannguinernut ilanngussinernullu atatillugu aalajangersagaq allannguinerit kingorna aaqqinneqarpoq.

## § 333 a

Aningaasersuinermik ingerlataqarneq pillugu inatsimmi Penge- og Pensionspanelet pillugit immikkoortoq IX-imi malittarisassat atorunnaarsinneqarnissaat siunnersuutigineqarpoq.

§ 333 a-p nutaamik oqaasertalerneqarnissaa siuinnersuutigineqarpoq, tamatumalu kingorna atuisunut paasissutissat tamanut ammasut siuarsarneqarnissaat Aningaaserivinnik Nakkutilliisoqarfiup isumagissavaa.

## § 343 r

Aningaasersuinermik ingerlataqarneq pillugu inatsimmi § 72 a malillugu suliffiup ilaata suliffimmut ilaajunnaarsillugu avissaartinneqarnera pillugu malittarisassat atuutilersinneqartut, qitiusumik paasissutissaasiviit ataatsimoorussat it-mik suliassat pingaarutillit pillugit suliffiup ilaata suliffimmut ilaajunnaarsillugu avissaartitsippata, aningaaserivinnut, tigussaasumik sallunaveeqquteqarluni taarsigassarsititsisarfinnut, aningaasateqarfinnut niueqatigiinnermi akunnermiliuttartutut ingerlatsivinnut, aningaasersuinermik ingerlatsinermik suliffeqarfinnut aamma sillimasiisarfinnut sullissisunut taamatuttaaq atuutissasoq Aningaasersuinermik ingerlataqarneq pillugu inatsimmi § 343 r, imm. 3-mi takuneqarsinnaavoq.

Oqaatsip “pingaarutillit” § 343 r, imm. 3-mi peerneqarnissaa allannguutip kinguneraa. Allannguut aqqutigalugu, § 72 a malillugu suliffiup ilaata suliffimmut ilaajunnaarsillugu avissaartinneqarnera pillugu malittarisassat, qitiusumik paasissutissaasivinnut ataatsimoorussanut, taakku qitiusumik paasissutissaasiviit ataatsimoorussat suliffeqarfinnut inatsimmi § 5, imm. 1-imi ilaatinneqartunut it-mik suliassat pingaarutillit pillugit suliffiup ilaata suliffimmut ilaajunnaarsillugu avissaartitsippata, taamatuttaaq atuutissapput.

## § 350 a

§ 350 a, imm. 4, oqaaseqatigiit aappaat atuuttut malillugit, inuussutissarsiornermik ministerip aningaasersuinermik ingerlataqarnermi tamarmiusumi systemiskiusumik iliuusissat (makroprodentioelle foranstaltninger) atorneqarnissaat pinerit tamaasa ukioq ataaseq tikillugu sivitsorsinnaavaa.

Inuussutissarsiornermik ministerip aningaasersuinermik ingerlataqarnermi tamarmiusumi systemiskiusumik iliuusissat (makroprodentioelle foranstaltninger) atorneqarnissaat pinerit tamaasa ukiut marluk tikillugit sivitsorsinnaanera allannguutip kinguneraa.

## § 351

Pineqartup suliffeqarfik aningaasersuinermik ingerlatsisoq Aningaasersuinermik ingerlataqarneq pillugu inatsimmi § 64, imm. 1, nr. 2-miit 6 ilanngullugu assuarnaatsuuneq pillugu piumasaqaatit naammassisinnaanngippagit, Aningaaserivinnik Nakkutilliisoqarfiup piffissaliussaata iluani, suliffeqarfiup aningaasersuinermik ingerlatsisup pisortani soraarsissagaa imaluunniit suliffeqarfimmi aningaasersuinermik ingerlataqartumi siulersuisunut ilaasortap ilaasortatut suliassiissummik taamaatitsinissaa pillugu Aningaaserivinnik Nakkutilliisoqarfiup suliffeqarfimmut aningaasersuinermik ingerlatsisumut peqqussuteqarsinnaanera Aningaasersuinermik ingerlataqarneq pillugu inatsimmi § 351-imi atuuttumi periarfissinneqarpoq.

Imm. , 2 aamma 4: Aningaaserivinnik Nakkutilliisoqarfiup piffissaliussaata iluani, suliffeqarfiup aningaasersuinermik ingerlatsisup pisortani soraarsissagaa imaluunniit suliffeqarfimmi aningaasersuinermik ingerlataqartumi siulersuisuni ilaasortap ilaasortatut suliassiissummik taamaatitsinissaa pillugu Aningaaserivinnik Nakkutilliisoqarfiup suliffeqarfimmut aningaasersuinermik ingerlatsisumut peqqussuteqarsinnanera, imaluunniit suliassiissummut pineqartoq naammattumik ilisimasalittut, sulianut tunngasumik piginnaasalittut imaluunniit misilittagalittut isigineqarunnaarpat, aningaaserivimmi, SIFI-imi aamma G-SIFI-imi inuk pinngitsuusassaanngitsutut isigisimasap soraarsinneqarnissaa pillugu, suliffeqarfik aningaasersuinermik ingerlatsisoq pisortaminik soraarsitsinissaanik Aningaaserivinnik Nakkutilliisoqarfiup peqqussuteqarsinnaanera, allannguutip kinguneraa. Tamanna siuliinut naleqqiullugu annertusaaneruvoq, tassami inuup pineqartup assuarnaatsuunissaq pillugu malittarisassanik naammassinnissinnaannginnerata malitsigisaanik taamaallaat soraarsitsinissaq periarfissaasimammat. Pisuni naak pineqartup naleqquttuunissamik piumasaqaammik pissusissaq eqqorlugu naammassinnissimagaluartoq, inuk atorfimminut naleqqutinngitsutut takuneqarsinnaalerpat, allannguutip atorneqarnissaa naleqquppoq. Pisuni ilungersunartumik sumiginnaasoqarsimatillugu, tassani piffissap tulluartup iluani naleqquttuunerup amigaataaneranik iluarsiinissaaq periarfissaasimanngippat, aqutsisoqatigiinni ilaasortamik Aningaaserivinnik Nakkutilliisoqarfik soraarsitsisinnaassaaq.

Imm. 5: Aalajangerskkap erseqqissaavigineqarnera allannguutip kinguneraa, taamaalilluni Aningaaserivinnik Nakkutilliisoqarfiup imm. 5, oqaaseqatigiit siulliit malillugit iliuuseqarsinnaaneranut periarfissai, pisuni inatsisit naleqquttut allat unioqqutinneqarneranni pillaatissiinissamik suliami pineqartup unnerluutigineqarnerani pisut ilanngunneqarlutik. Taamaalilluni § 351, imm. 5, oqaaseqatigiit siullit, aalajangersakkap § 64-imi, imm. 1, nr. 3-mut innersuussineranut oqaasertaliussat naapertuuttunngortinneqarput.

## § 352 a

Suliffeqarfiup aningaasersuinermik ingerlatsisup akiliisinnaajunnaarneranut pissutaasut pillugit, suliffeqarfiup aningaasersuinermik ingerlatsisup ingerlatsinerata annerpaartaata unitsinneqarsimanera imaluunniit nuunneqarsimanera pillugit, imaluunniit sillimmasiisarfiup sillimmasiisarnerata tiguneqarnera namminerlu aalajangiisinnaajunnaarsitaanera pillugu, suliffeqarfiup tunniuneqarneranut Finansiel Stabilitet peqataasimappat, imaluunniit ataasiakkaanut naalagaaffimmit qularnaveeqqummi naalagaaffik annaasaqarsimappat, § 352 a malillugu Aningaaserivinnik Nakkutilliisoqarfik pissutaasut pillugit nalunaarusiussaaq.

Aningaasersuinermik ingerlataqarneq pillugu inatsimmi § 352 a, imm. 1 nr. 1 nutaamik oqaasertalerneqassaaq, taamaalilluni pisuni suliffeqarfiup atorunnaarsinneqarnerani aningaasaqarnikkut ikiuussimanerup malitsigisaanik naalagaaffik toqqaannartumik annaasaqarpat, Aningaaserivinnik Nakkutilliisoqarfiup nalunaarusiortussaanermik pisussaaffia aallartinneqassaaq.

Aalajangersagaq atuuttoq inatsisitigut malittarisassanut atorunnaarnikunut innersuussivoq, taamaammat aalajangersagaq atuuffissaarupoq. Instituttinut, naalagaaffiup qularnaveeqqusiiffigisimasaanut imaluunniit aningaasanik atugassiiffigisimasaanut isasoornerup tungaanut ingerlatsinerit isertuanngitsumik ingerlanneqarnissaasa annertusarnissaat § 352-imi siunertaavoq.

## § 354

Aningaaserivinnik Nakkutilliisoqarfimmi sulisunut nipangiussisussaatitaaneq pillugu malittarisassanik § 354 imaqarpoq. Tulliullut ilaasa saniatigut allannguutit allat kingunerisaannik arlalinnik aaqqiissutinik naqqiisoqarpoq.

Imm. 6, nr. 12: Finasiel Stabilitet pillugu inatsisip atorunnaarsinneqarnerata allannguineq kinguneraa. Taamaammat aalajangersakkami Finasiel Stabilitet pillugu inatsisit innersuussutigineqaqqissinnaanngilaq. aningaasersuinermik suliffeqarfiit ilaannut ilusilersueqqinnik atorunnaarsitsinerlu pillugit inatsimmi assingusumik naleqquttumik, innersuussinermut atorunnaarsinneqartussamut taarsiisinnaasumik innersuussassaqanngilaq.

Imm. 6, nr. 46: Erseqqissumik qinnuteqarneq aamma Den Internationale Valutafond-ip (IMF-ip) aamma Verdensbanken-ip suliassamik ingerlannissaannut paasissutissanik pisariaqartitsinera pissutigalugu, aningaasersuinermik suliassaqarfiup nalilersorneqarnissaanut programmimut ilaatillugu nalilersuinissat siunertaralugit Den Internationale Valutafond-imut (IMF-imut) Verdensbanken-imullu paasissutissat allanut oqaatigeqqusaanngitsut allannguinikkut Aningaaserivinnik Nakkutilliisoqarfiup ingerlateqqissinnaavai.

Imm. 6, nr. 47: Erseqqissumik qinnuteqarneq aamma Den Internationale Betalingsbank-ip (BIS-ip) suliassamik ingerlannissaannut paasissutissanik pisariaqartitsinera pissutigalugu, misissueqqissaarnernik amerlasuunik tunngaveqarluni kingunerisassat misissueqqissaarneqarnissaat siunertaralugu Den Internationale Betalingsbank-imut (BIS-imut) paasissutissat allanut oqaatigeqqusaanngitsut allannguinikkut Aningaaserivinnik Nakkutilliisoqarfiup ingerlateqqissinnaavai.

Imm. 6, nr. 48: Erseqqissumik qinnuteqarneq aamma Rådet for Finansiel Stabilitet-ip (FSB-p) nakkutiginninnermik ingerlatsinissaa siunertaralugu, Rådet for Finansiel Stabilitet-imut (FSB-mut) paasissutissat allanut oqaatigeqqusaanngitsut allannguinikkut Aningaaserivinnik Nakkutilliisoqarfiup ingerlateqqissinnaavai.

## § 354 a

Aningaasersuinermik ingerlataqarneq pillugu inatsimmi § 354 a malillugu ullumikkut ilaatigut sulianut politiinit pinerluttoqarsimaneranik paasiniaanissamut tunniussanut tunngatillugu aalajangiinerit pillugit tamanut saaqqummiussinissamik Aningaaserivinnik Nakkutilliisoqarfik pisussaaffeqarpoq.

Inatsisit atuuttut malillugit, unnerluussisussaatitaasut imaluunniit politiit unnerluussutip taamaatiinnarneqarnera imaluunniit unnerluussutip taamaatiinnarneqarnerani pillugu aalajangiisimanersut pillugit, imaluunniit pinngitsuutitsinermik eqqartuussisoqarsimanersoq pillugu Aningaaserivinnik Nakkutilliisoqarfiup tamanut saqqummiussinissaa periarfissaanngilaq. Aammattaaq, Aningaaserivinnik Nakkutilliisoqarfiup internettikkut quppersagaanit sulianut politiinit pinerluttoqarsimaneranik paasiniaanissamut tunniussat pillugit aalajangiinerit tamanut saqqummiunneqareersut, peernissaannik Aningaaserivinnik Nakkutilliisoqarfiup periarfissaqarnera malittarisassat atuuttut malillugit takuneqarsinnaanngilaq.

Taamaammat imm. 6 allanngortinneqassaaq, taamaalilluni suliani, suliat politiinit pinerluttoqarsimaneranik paasiniaanissamut tunniussat pillugit aalajangiinerit Aningaaserivinnik Nakkutilliisoqarfiup tamanut saqqummiussimasaani, aamma unnerluussisussaatitaasut imaluunniit politiit unnerluussutip taamaatiinnarneqarnera imaluunniit unnerluussutip taamaatiinnarneqarnerani pillugu aalajangiisimanersut pillugit, imaluunniit pinngitsuutitsinermik eqqartuussisoqarsimanersoq pillugu, suliffeqarfiup, suliamut tunngassuteqartup, qinnuteqarneratigut, tamanna pillugu paasissutissat tamanut saqqumiutissavai.

Allannguut immikkut ittumik Kalaallit Nunaanni pissutsinut naleqqussaanernik imaqanngilaq.

## § 354 e

Aningaaserivinnik Nakkutilliisoqarfiup nalunaarutigisaasa qisuariaatit ilaat pillugit tamanut saqqummiussinissaq pillugu § 354 e malittarisassanik imaqarpoq.

Aningaasersuinermik ingerlataqarneq pillugu inatsimmi allannguinernut ilanngussinernullu atatillugu allannguinerit malitsigisaannik aalajangersaq naqqinneqarpoq.

## § 355

Inuit aamma inatsisitigut pisinnaatitaasut pisussaatitaaullu kikkut Aningaaserivinnik Nakkutilliisoqarfiup aalajangiinerini illuatungiliuttuusutut isigineqassanersut pillugit § 355 malittarisassanik imaqarpoq.

§ 224 a malillugu aningaaserivik, tigussaasumik sallunaveeqquteqarluni taarsigassarsititsisarfik, aningaasateqarfinnut niueqatigiinnermi akunnermiliuttartutut ingerlatsivik I, ajornartorsiortutut imaluunniiit naatsorsuutigineqarsinnaasumik ajornartorsiortutut Aningaaserivinnik Nakkutilliisoqarfik aalajangiippat, aningaaserivimmi, tigussaasumik sallunaveeqquteqarluni taarsigassarsititsisarfimmi, imaluunniit aningaasateqarfinnut niueqatigiinnermi akunnermiliuttartutut ingerlatsivimmi I-imi siulersuini aqutsisoqatigiinniluunniit ilaasortaq imaluunniit aningaasaliissutinik piginnittoq imaluunniit suliffeqarfiit aningaaserivimmut, tigussaasumik sallunaveeqquteqarluni taarsigassarsititsisarfimmut, imaluunniit aningaasateqarfinnut niueqatigiinnermi akunnermiliuttartutut ingerlatsivimmut I-imut qanittuararsuarmik atassuteqartutut Aningaaserivinnik Nakkutilliisoqarfiup paasisai, peqataasuusut allannguutip kinguneraa.

Allannguut immikkut ittumik Kalaallit Nunaanni pissutsinut naleqqussaanernik imaqanngilaq.

## § 372

Aningaaserivinnik Nakkutilliisoqarfiup aalajangiineri pillugit naammagittaalliorsinnaanermut aalajangersakkanik § 372 imaqarpoq.

§ 244 a malillugu aalajangiinerit pillugit naammagittaalliorsinnaanermut immikkut ittumik aalajangersakkamik ilanngussisoqarpoq.

Allannguut immikkut ittumik Kalaallit Nunaanni pissutsinut naleqqussaanernik imaqanngilaq.

## § 373

Pillaatissiineq pillugu malittarisassanik § 373 imaqarpoq.

Aningaasersuinermik ingerlataqarneq pillugu inatsimmi allannguinernut ilanngussinernullu atatillugu allannguinerit malitsigisaannik aalajangersaq naqqinneqarpoq.

## Aningaasersuinermik ingerlataqarneq pillugu inatsimmut ilanngussat

Aningaasersuinermik inatsimmi ilanngussatut 9-tut aamma 10-tut ilanngussaq 1 aamma ilanngussaq 2 ilanngunneqarmata, allannguutip kinguneraa.

§ 267 a, imm. 1, nr. 5-itut, § 267 b, imm. 1-itut, aamma § 267 c, imm. 2 aamma 4-tut siunnersuutigineqartuni aningaasat naatsorsorneqarnissaannut formilit atorneqartussat ilanngussaq 9-imi imaritinneqarput.

§ 269 a, imm. 1, oqaaseqatigiit aappaattut siunnersuutigineqartumi aningaasat naatsorsorneqarnissaannut formilit atorneqartussat ilanngussaq 10-imi imaritinneqarput.

1. Broinstitut: Ingerlatsivik suliffeqarfimmit ataatsimit suliffeqarfinnilluunniit arlalinnit, imaluunniit immikkoortortaqarfinnit atorunnaarsinneqalersunit imaluunniit pigisanik tigussaasunik, suliffeqarfimmit ataatsimit suliffeqarfinnilluunniit arlalinnit pisinnaatitaaffinnik imaluunniit pisuffaaffinnik imaluunniit immikkoortortaqarfinnit atorunnaarsitaalersunit, aamma Atorunnaarsitsinissamut pisuussutinit imaluunniit § 21 malillugu Finansiel Stabilitetimit tamakkiisumik ilaannakoortumilluunniit pigineqartumit naalakkersorneqartumillu piginnittuunissamut sakkunik tigusinissaq siunertaralugu pilersinneqartoq. [↑](#footnote-ref-1)
2. Risikoeksponering: Defineres som:

   1) Graden af risiko, investor udsætter sig selv for (kilde: shareholders.dk)

   2) Kvantitativ opgørelse af selskabets risici. Risikoeksponeringen opsplittes på risikotyper fx markedsrisici og forsikringsrisici. Forsikringsrisici kan igen opdeles i fx risiko for forlænget levetid [..] (kilde: finanstilsynet.dk)

   Kalaallisut: Risikoeksponering ima nassuiarneqassaaq:

   1) Aningaasaliisup ajutooratarsinnaanermik imminut navianartorsiortinnerata annertussusaa.

   2) Suliffeqarfiup ajutooratarsinnaanerata annertussusaa atorlugu naatsorsuineq. Risikoeksponering ajutooratarsinnaanerit suussusaannut agguarneqarsinnaavoq assersuutigalugu niuerfinni ajutooratarsinnaaneq aamma sillimmasiinermi ajutooratarsinnaaneq. Sillimmasiinermi ajutooratarsinnaaneq aamma agguarneqarsinnaavoq assersuutigalugu sillimmasiinerup sivitsorneqarnissaanut aarlerinaat [..]. [↑](#footnote-ref-2)